Doing Business In Myanmar « Burma Democratic Concern (BDC)\nHome » Uncategorized » Doing Business In Myanmar\nNorth Dagon Industrial Park\nDoing business in Ygn (service & Mfg)\nမြန်မာပြည်မှာတော့ ပုဂ္ဂလိက လုပ်ငန်းလိုင်စင်များနဲ့ပဲ လုပ်နေကြတာ နှစ်ပေါင်းများစွာရှိနေပါပြီ၊ ကုမ္ပဏီများ ထောင်ထားပေမဲံ နိုင်ငံခြား Trading လုပ်ဖို့ဆိုတာ လူတစ်စုကပဲ လက်ဝါးကြီးအုပ်ထားပါတယ်။ အခုတော့ ကုမ္ပဏီအသေးတွေလည်း Import/Export လုပ်နေကြပါပြီ။ ပွင့်လင်းမြင်သာ အစိုးရကြောင့် အစိုးရအဖွဲ့များက လုပ်ရတာလွယ်ကူပေမဲ့၊ ဌာနဆိုင်ရာများ (အောက်ခြေ၊ မြို့နယ်ဦးစီးမှုးရုံးများ) မှာ လုပ်ရတာ အဆင်မပြေမှု အနည်းအကျဉ်းရှိပါတယ်။ လက်ဆောင်များများရတဲ့ ဌာနဆိုင်ရာများ ဥပမာ ..ပို့ဆောင်ဆက်သွယ်ရေး၊ ရဲတပ်ဖွဲ့၊ မီးသက်၊ လျှပ်စစ်ရုံး ..စသည်တို့ကတော့ က ကုမ္ပဏီမှတ်ပုံတင်ခြင်း၊ Import/Export လုပ်ငန်းအဆင့်ဆင့်၊ ကို လွယ်ကူအောင်လုပ်ကိုင်ပေးပါတယ်။ မြန်မာ့ပြည်ပလေဆိပ် လ.၀.က၊ အကောက်ခွန်ဌာနများမှာလည်း အလွန်လွယ်ကူ မြန်ဆန်အောင် လုပ်ပေးထားပါတယ်။ စာသင်ကျောင်း၊ သင်တန်း လုပ်ငန်းများကိုတော့ ပညာရေးဌာနလို လက်ဆောင်အရနည်းတဲ့ဌာနဖြစ်လို့ လက်ဆောင်ပေးသင့်တဲ့ နေရာမျိုးဖြစ်ပေမဲ့၊ မတရားတောင်းလာတာမျိုးတော့ စိတ်ပျက်စရာ တစ်ခု၊ နှစ်ခု တွေ့ နိုင်ပါတယ်။\nခြုံကြည့်ရင် ..၀န်ဆောင်မှုလုပ်ငန်းများစွာ ချောမွေ့အဆင်ပြေလာပါပြီ။\n၁။ ပါမစ် (သို့မဟုတ်) နေရာဂရမ်\nအခကြေးငွေ US$1500 ခန့် ..\nအစိုးရထံပေးရန် (ကျပ်၁၀သိန်း၊ တဆိပ်ခေါင်းခွန် ၂သိန်း၊ မိမိကိုယ်တိုင်နေပြည်တော်ထိ သွားစရာမလိုသည့်ပုဂ္ဂလိက ပွဲစားခ ၄သိန်း၊)..\nနိုင်ငံခြားငွေ အကောင့် US$200\nImport, Export ကိစ္စများ၊ မိမိကိုယ်တိုင်မလုပ်ကြပဲ .. ပွဲစားကုမ္ပဏီများကို အပ်လိုက်ခြင်း၊ သူတို့ထံမှ ပစ္စည်းကို မှာယူခြင်း ..လွယ်ကူလျှင်မြန်စွာ လုပ်နိုင်နေပြီ)\nမိမိဖာသာလုပ်လျှင် နေပြည်တော်သွားပြန်၊ငွေအချိန် အလွန်ကုန်ကျသဖြင့် အေးဂျင်ကိုသာ ခိုင်းလိုက်ရသည်။\nဆောက်လုပ်ရေး၊ ရေနံ၊ ဆက်သွယ်ရေး စသည့်လုပ်ငန်းကဲ့သို့ အလုပ်များဆိုလျှင် ပါမစ်ထပ်ရှောက်ရသည်။ Deposit ကျပ်သိန်း ၅၀၀မှ အထက် ပေးရသည်။\nကုန်ထုတ်လုပ်ရေး လုပ်ငန်း ၈ခု ဆိုလျှင် FDI လုပ်ခွင့်ရှိသည်။\nအခြား ၀န်ဆောာင်မှု Service ဆိုလျှင် လိုကယ် မြန်မာတစ်ဦးနှင့်ပူးပေါင်းလုပ်ရသည်။\nမြန်မာပြည်တွင် ပုဂ္ဂလိက တစ်ဦးချင်းလိုင်စင် (ပါမစ်)များ ချပေးပြီး လုပ်ကြသည်က များသည်။ ကုမ္ပဏီမထောင်လိုကြ။ ပါစင်နယ် (လူပုဂ္ဂိုလ်)အားဖြင့်သာ လုပ်ကြသဖြင့် နိုင်ငံခြားကုမ္ပဏီများက လာရောက်လေ့လာပြီးပြန်သွားကြသည်သာ များသည်။ NATO ခေတ်စားနေသည်။ No Action Talk Only… I also same same.\nBus in Yangon City\nမြန်မာအီးဂရပ်စ်မှာ သင်တန်းတက်ခဲ့သူဖြစ်ပြီး၊ ယခု အသက်၂၇နှစ်ရှိပါပြီ၊ နိုင်ငံရေးသိပ္ပံ၊ စီးပွားရေးဘောဂဗေဒ၊ နိုင်ငံတကာဆက်ဆံရေး၊ ဂျာနယ်လစ်စင် စတဲ့ အဆင့်မြင့်တွေးခေါ် ပြောဆို၊ ဆွေးနွေးမှုများလုပ်ခဲ့တာကြောင့် မိမိသူငယ်ချင်းများရဲ့ ရိုးရာလုပ်ငန်း စစ်ဗိုလ်၊ ဆရာဝန်၊ အင်ဂျင်နီယာ၊ ဘဏ်၊ အင်ဂျီအို စတဲ့လုပ်ငန်းများကို မလုပ်ဖြစ်ခဲ့ပါ။ အခုတော့ တစ်ခုကိုလုပ်မယ် ဆုံးဖြတ်ပြီး ကံအားလျှော်စွာ ဂျပန်မှာ အနှစ်၂၀ကျော် နေလာခဲ့တဲ့ အန်တီတစ်ဦးနဲ့ တွေ့မိသွားပါတယ်။ ဂျပန်စကားပြောသင်တန်းကနေ သင့်တော်သူများကို ဂျပန်တက္ကသိုလ်၊ ကျောင်းများသို့ ပို့ဆောင်ပေးရန် ရည်ရွယ်ပြီး ကုမ္ပဏီစတင်ထောင်ပါတယ်။ တကယ်လုပ်ကိုင်ကြည့်တဲ့အခါ ဌာနဆိုင်ရာများက အဆင်ပြေလွယ်ကူပါတယ်။ မီးသတ်၊ ရဲစခန်း၊ လျှပ်စစ် စတဲ့ဌာနများက ထောက်ခံစာများ လက်ဆောင်ပေးစရာမလိုပဲ ရရှိခဲ့ပြီး၊ ပညာရေးဌာနမှာ ၃ခေါက်လောက်သွားခဲ့ရတယ်။ နောက်ဆုံး မြို့နယ်ပညာရေးရုံးက၊ စာရေးကြီးအဆင့်ရှိသူ .. ကျပ်တစ်သိန်းလောက် လိုချင်တဲ့ပုံစံဖြစ်လာလို့ ပြန်လာခဲ့ပြီး ဘယ်လိုဆက်လုပ်ရမလဲ နည်းလမ်းရှာဖွေနေပါတယ်။ ဌာနဆိုင်ရာများနဲ့ နီးစပ်သူများ အကြံပေးတာတော့ … ကျောင်းဖွင့်တာမဟုတ်၊ လူ၃၀လောက်အတွက် သင်တန်းဖွင့်ချင်လို့ ပြောပါ။ ပညာရေးမှုးအဆင့်ထိ သွားတွေ့စရာမလိုကြောင်း စသဖြင့် အကြံပေးကြပါတယ်။\nဒါကတော့ ငွေ၎သိန်း ပွဲစားခ အကုန်မခံနိုင်ပဲ၊ မိမိကိုယ်တိုင် ၀င်တွေ့မယ်ဆိုတဲ့ လူငယ်တစ်ဦးရဲ့ အတွေ့ကြုံဖြစ်ပါတယ်\nဒီလူငယ်ဟာ Rich Dad , Poor Dad ကို စနစ်တကျနားလည်ထားသူဖြစ်တဲ့အတွက် လုပ်ငန်းလုပ်မယ်ဆိုရင် ၂မျိုးပဲရှိကြောင်း၊ (၁) Real Estate အိမ်ခြံမြေလုပ်ငန်း (၂) IPO အများပိုင်အထိ တက်လှမ်းမဲ့လုပ်ငန်း … ၂မျိုးမှာ သူက ဒုတိယလမ်းကို လိုက်ကြောင်းပြောပါတယ်။\nအခု သူလျှောက်တဲ့ လုပ်ငန်းက ၀န်ဆောင်မှုလုပ်ငန်းအမျိုးစား ဖြစ်ပါတယ်။ သူ့မှာ ယုံကြည်ရတဲ့ မိတ်ဆွေလူငယ်တွေပဲရှိပါတယ်။ သူ့ထက်ချမ်းသာလွန်းသူများနဲ့ ပေါင်းပြီးမလုပ်ပဲ၊ သက်တူရွယ်တူနဲ့ပဲ လုပ်ဖို့ ဆုံးဖြတ်ထားကြောင်း၊ ဂျပန်ပြန် အန်တီကြီးကိုတော့ ငွေပိုပြီးတတ်နိုင်တဲ့အတွက် အကျိုးအမြက်ရဲ့ ၄၀% ကိုပေးဖို့ သဘောတူကြောင်း၊ ရင်းနှီးထားတဲ့ ငွေများကိုလည် အတိုးနှုန်းတခုနဲ့ အန်တီကြီးကို ပေးရမယ်။ အန်တီကြီးလည်း ဒေါ်လာသန်းချီမတတ်နိုင်ပေမဲ့ ရိုးသား၊ ယုံကြည်စွာ လုပ်ငန်းတခုကို လုပ်နိုင်မဲ့ ဒေါ်လာသိန်းဂဏန်းအထိ ရံပုံငွေ (ချေးငွေ Loan) ရရှိဖို့ စီမံထားကြောင်း၊ လက်ရှိတော့ ဒေါ်လာ ထောင်ဂဏန်းနဲ့ပဲ လုပ်ငန်းစတင်ဖို့ ကြိုးစားမယ်ဖြစ်ကြောင်း၊ တစ်နှစ်အကြာ အောင်မြင်လာမယ် ယုံကြည်ပြီး၊ ဂျပန်အဆက်အသွယ်များရှိပြီးဖြစ်တဲ့အတွက် လူအများရဲ့ယုံကြည်မှုဟာ တစ်နှစ်အတွင် မိမိတို့ သင်တန်းက ဘယ်နှစ်ယောက် ဂျပန်ကို ရောက်ရှိ၊ စာသင်ကြားနေကြပြီလဲ ..ဆိုတဲ့ Result ရလဒ်ကောင်းကောင်း ဖြစ်အောင် ကြိုးစားတော့မယ်။ စိတ်မထွေပြားတော့ပဲ ဒီတစ်ခုကိုပဲ စိုက်စိုက်မတ်မတ်လုပ်တော့မယ်လို့ ဆုံးဖြတ်ကြောင်း ပြောဆိုသွားပါတယ်။ ပွဲစားနဲ့လုပ်လိုသူများကိုတော့ သူ့သူငယ်ချင်း ဥပဒေဘွဲ့ရ၊ လူငယ်များရဲ့ Lwin Associate ကို ညွှန်းပါတယ်။ ပွဲစားခ ၄သိန်းလောက်ပေးရင် ၂ပတ်အတွင် ပြည်ပနဲ့ဆက်သွယ်နိုင်မဲ့ လုပ်ငန်းတစ်ခုကို Register ပြီးဆုံးအောင် လုပ်ပေးနိုင်ကြောင်း။ အဲဒီ အဖွဲ့အစည်းလည်း ယခင်က အမျိုးမျိုး လုပ်ငန်းများလုပ်နေရာကနေ အခု ကုမ္ပဏီမှတ်ပုံတင်ပေးခြင်းကို စိုက်စိုက်မတ်မတ်လုပ်တော့ လုပ်ငန်းအောင်မြင်လာတာကို တစ်နှစ်အတွင် မြင်တွေ့ရတယ်လို့ ဆိုပါတယ်။\nပြည်တွင်းပဲလုပ်ပြီး အောင်မြင်နေတဲ့ လုပ်ငန်းများစွာရှိပါတယ်။ ပီစာဖုတ်ရောင်းတဲ့ဆိုင်၊ စားသောက်ဆိုင်၊ အင်တာနက်ဆိုင်၊ ရှေ့နေလုပ်ငန်း၊ ကြက်ဘဲမွေးမြူရေးလရုပ်ငန်း၊ စားသောက်ကုန်လုပ်ငန်း၊ ခရီးသွားလာမှု၊ ကုန်စည်ပို့တဲ့ ၁၀ဘီးကုန်ကားလုပ်ငန်း၊ ရုပ်ရှင်၊ တေးဂီတ၊ စာအုပ်၊မီဒီယာလုပ်ငန်းကအစ ဗီဒီယိုရိုက်ခြင်း၊ လက်ကိုင်ဖုန်းအရောင်းဆိုင်၊ လက်ကိုင်ဖုန်းပြုပြင်ရေးဆိုင် ..စသဖြင့် နိုင်ငံခြားနဲ့ဆက်သွယ်စရာလုံးဝမလိုတဲ့ အလွန်ကြီးမားလှတဲ့ မြန်မာပြည်တွင်းဈေးကွက်ကြီးလည်း ရှိပါတယ်။ မိုဘိုင်းဖုန်းဆို တရုပ် ဆမ်ဆောင်းဖုန်းတခုကို ကျပ် ၄သောင်းကနေ ၆သောင်းဆို အင်္ဂလိပ်စာ Menu သုံးစရာလုံးဝမလိုတော့အောင် ပရိုဂရမ်လုပ်ပြီးသား ရပါတယ်။ ရန်ကုန်မြို့သားများစွာ အင်္ဂလိပ်လို Phone Menu မဖတ်ချင်တဲ့လူများ ..ဥပမာ စက်ပိတ်ပါ၊ စောင့်ပါ၊ စတဲ့ကွန်မင့်များကို ကြည့်ပြီး မိုဘိုင်းသုံးနိုင်ပါပြီ။ ဖေ့စ်ဘုတ်ကလည်း ငွေတတ်နိုင်ပြီး၊ နဲနဲပါးပါးလုပ်တတ်သူများ ရောက်ရာနေရာမှာ ကြည့်နိုင်ပါပြီ။ နိုင်ငံတကာဖုန်းများလည်း မြန်မာပြည်မှာ Roaming သုံးနိုင်ပါပြီး။ တစ်မိနစ် usd5dollars ဈေးကြီးလှပါတယ်။ လိုကယ် Sim Card များကို ဈေးနှုန်း ကျပ်သောင်းဂဏန်းနဲ့ ၀ယ်သုံးနိုင်ပြီဖြစ်ပါတယ်။ ကျပ်၁၅၀၀ဖုန်းများကို ဆင်းရဲသူများက ပြန်ရောင်းစားကြပါတယ်။ နောက်ပိုင်းမှာ ဖုန်းပြောခ ဈေးတင်ပြီး၊ Sim Card အခမဲ့ပေးတဲ့ တခြားနိုင်ငံများစတိုင် ဖြစ်လာပါတော့မယ်။\nYangon Airport , April 2013\nလာရောက်ပြီး၊ အလတ်စားလုပ်ငန်းများစွာ ရင်းနှီးမြှတ်နှံဖို့ လာရောက် Proposal တင်ပြကြပါတယ်။ အကြီးစားတွေပဲ လုပ်ကိုင်နိုင်ကြပြီး နိုင်ငံသားများကတော့ အပြောပဲကြီးနေဆဲ၊ နိုင်ငံခြားသားများကတော့ ကြည့်-ပြန် လေ့လာရေးလောက်ပဲ လုပ်နေကြတယ်။ မိုက်ကရိုဆော့၊ ဂူဂယ်လို အကြီးကြီးတွေတောင် အခန်းလေးတစ်ခုငှား၊ လူနည်းနည်းပဲ ခန့်ထားပြီး စောင့်ကြည့်ကာလဖြစ်ပါတယ်။ Proposal လုပ်နိုင်သူများက တိုင်းဒေသ၀န်ကြီး၊ ၀န်ကြီးချုပ်အဆင့်တင်ပြသူများ၊ ပြည်ထောင်စုဝန်ကြီးများနဲ့သမ္မတအထိတင်ပြနိုင်သူများ၊ တချို့ ဒေါ်အောင်ဆန်းစုကြည်အထိ တင်ပြနိုင်သူများ ..စသဖြင့် Proposal များ တသောသော တင်ပြနေကြပါတယ်။ လောလောဆယ် အကြီးစားကြီးတွေ အပြင်းထတ်ပြိုင်ဆိုင်မှုက ဆက်သွယ်ရေးမိုဘိုင်းဖုန်း အော်ပရေတာကန်ထရိုက်ကို မြင်နိုင်ပါတယ်။\nNATO No action , talk only (for local partners)\nLLLL Live, Look, Learn, Leave (4L) for foreign investors on all kind of business.\nမြန်မာအစိုးရက ချပေးနေတဲ့ လုပ်ငန်းလိုင်စင် ၇မျိုး ရှိပါတယ်။ ကုန်ထုတ်လုပ်ရေးဆိုရင် နိုင်ငံခြားသားများ ၁၀၀% ရင်းနှီးမြှတ်နှံနိုင်ပါတယ်။ ဖက်စပ်လဲလုပ်နိုင်ပါတယ်။ Service ၀န်ဆောင်မှုလုပ်ငန်းဆိုရင် ဒေသခံတစ်ဦးနဲ့နိုင်ငံခြားသားတစ်ဦး ဖက်စပ်မလုပ်မနေရ လုပ်ရပါတယ်။\nPathein Glass Factory – stopped production and waiting investor for2years.\nဖွဲ့စည်းပုံအခြေခံဥပဒေအရ ပြည်နယ်၊တိုင်းဒေသကြီး လွှတ်တော်များက ပုဂ္ဂလိကလုပ်ငန်းများကို လိုင်စင်ချပေးနိုင်ပါတယ်။ သို့သော် ဗဟိုအစိုးရ (ပြည်ထောင်စုလွှတ်တော်) နဲ့ ဌာနဆိုင်ရာများအောက်မှာပဲ လုပ်နေကျ မြန်မာများရဲ့ (အထက်အမိန့်မရရင် ဘော်လီဘောပုတ်တဲ့စရိုက်) ကြောင့် ပြည်နယ်တိုင်းဒေသများက စီးပွားလုပ်ငန်းလိုင်စင်များ ချပေးဖို့ အခက်ခဲတွေရှိပါတယ်။ ဧရာဝတီတိုင်းတစ်ခုပဲ တိုင်းဒေသလွှတ်တော်က အလုပ်လုပ်နေတဲ့သဘောရှိပါတယ်။ တခြား တိုင်းဒေသများက ဧရာဝတီတိုင်းကို ကြည့်နေရာပါတယ်။ ဥပမာ ..ငွေကြေးပမာဏအားဖြင့်လည်း၊ လျှပ်စစ်ပုဂ္ဂလိကထုတ်မယ်ဆိုရင် ၁၀မဂ္ဂာဝပ်အောက်ဆိုရင် တိုင်းဒေသအစိုးရက လိုင်စင်ချပေးပါတယ်။ သို့သော် မကိုက်ပဲနဲ့ ဇွတ်လာရောက်မလုပ်စေလိုကြောင်း၊ နှစ်ဖက်ကိုက်မှ လုပ်သင့်ကြောင်း၊ လျှပ်စစ်ဝန်ကြီးဌာနက ရေအားလျှပ်စစ် တစ်ယူနစ် ၇ကျပ်လောက်ပဲ ထုတ်လုပ်ခ ကျသင့်ပြီး၊ ပြည်သူကို ရောင်းချရာမှာ တစ်ယူနစ် ၂၅ကျပ် နဲ့ ရေအားလျှပ်စစ်ကို ရောင်းချနေချိန်ဖြစ်ပါတယ်။ ဓါတ်ငွေတာဘိုင်နဲ့လျှပ်စစ်ထုတ်ရင် တစ်ယူနစ်၁၅၀နဲ့ ရောင်းနိုင်ရင်လက်ခံကြောင်း၊ တစ်ယူနစ်၃၀၀ကျော် ရောင်းချရင် လူထု၊ လုပ်ငန်းရှင်များက ၀ယ်ယူရင်တောင် လျှပ်စစ်ဓါတ်အားဖြန့်ဖြူးဖို့ အလွန်ခက်မယ်ဖြစ်ကြောင်း၊ ဧရာဝတီတိုင်းက စားသောက်ကုန် ဆန်စက်၊ ဆီစက်၊ ဆားစက်၊ ငါးလုပ်ငန်းစက်၊ စတဲ့ အရေအတွက် ၆၀၀၀ကျော် စက်ရုံများနဲ့ လူထုအိမ်ယာမီးပေးဖို့ ကိုယ်ပိုင်မီးစက်များကိုသာ အားထားနေရကြောင်း၊ မဟာဓါတ်အားလိုင်းရောက်တဲ့ နေရာများမှာလည်း ဝေစုရဖို့ တန်းစီနေရကြောင်း၊ ဌာနဆိုင်ရာများနဲ့ အရေးကြီးလူနေအိမ်များကိုသာ မဟာဓါတ်အားလိုင်းကို သုံးရကြောင်း၊ လောလောဆယ် နှစ်ပေါင်းများစွာတော့ ပုဂ္ဂလိက မီးစက်များနဲ့ လျှပ်စစ်ဓါတ်အားကို ကုန်ကျစရိတ်ကြီးစွာ ထုတ်လုပ်သုံးစွဲနေရဦးမယ်ဖြစ်ကြောင်း၊ လျှပ်စစ်ဓါတ်အားထုတ်ဖို့ ရေအားလျှပ်စစ်ပဲ အနှစ်၃၀ အာမခံချက်ရှိပေမဲ့၊ အရည်သွေးညံ့စက်တွေဆို နှစ်အနည်းငယ်နဲ့ ရပ်ဆိုင်းသွားနိုင်ကြောင်း၊ လျှပ်စစ်ထုတ်လုပ်ဖို့ မဟာဓါတ်အားလိုင်းမရနိုင်ရင် တခြားလောင်စာဆီ၊ ဒီဇယ်၊ ထင်း၊ စပါးခွံ စတဲ့ ကုန်ကြမ်းများကို သုံးရာမှာ ကုန်ကျစရိတ်ကြီးပေမဲ့ မီးမလာချိန်မှာ ဒီလောင်စာဆီတွေနဲ့ပဲ လျှပ်စစ်ထုတ်ရကြောင်း၊ ဒါကြောင့် လျှပ်စစ်ထုတ်လုပ်ခြင်းဟာ နိုင်ငံတော် ရေအားလျှပ်စစ်စက်ရုံများ ပြည်တွင်းကိုပဲ ဖြန့်ဖြူးနိုင်ဖို့ လုပ်ဆောင်ရမှာဖြစ်ပါတယ်။\nနောက်ဆုံးတော့ ဧရာဝတီတိုင်းမှာ လူများစွာအလုပ်ရရှိဖို့ စက်မှုစားကုန် ဆန်ဆီဆား စက်ရုံများစွာကို ပုဂ္ဂလိကထုတ်လုပ်ဖို့ အနည်းဆုံး ၁၅နှစ်လုပ်ပိုင်ခွင့်လိုင်စင်များ ပေးပါမှ နိုင်ငံခြားသားများ လာရောက်ရင်းနှီးကြမယ်ဖြစ်ပါတယ်။ အလတ်စားစက်ရုံများအတွက် နှစ်ရှည်လိုင်စင်အတွက် Man, Machine, Method, Material & Environment (4M & 1E) လွယ်ကူချောမွေ့အောင် တိုင်းဒေသအစိုးရက လုပ်ဆောင်နေပါတယ်။ နိုင်ငံခြားက သွင်းကုန်များကို ဧရာဝတီတိုင်းက ဆိပ်ကမ်းကြီး ၃ခုမှာ Import/Export လုပ်ပိုင်ခွင့်စနစ်များ၊ ဥပဒေများ၊ လုပ်ထုံးလုပ်နည်းများ ..လုပ်ကိုင်လာနိုင်ရင်တော့ အလွန်အဆင်ပြေလာမယ်ဖြစ်ပါတယ်။ ပြည်နယ်တိုင်းဒေသလွှတ်တော်များက အခွန်ကောက်ခြင်းမှာလည်း အားနည်း (လုပ်နည်းဥပဒေမရှိ၊ မလုပ်တတ်သေးမှု) ရှိပါတယ်။\nဗဟိုအစိုးရကတော့ မြန်မာပြည်မှာ အမြက်အစွန်းအလွန်ရတဲ့ ပို့ဆောင်ဆက်သွယ်ရေးလုပ်ငန်းများ၊ သယံဇာတရောင်းချရေးလုပ်ငန်းများ၊ ထုတ်ကုန်ပြည်ပပို့ခြင်း၊ လျှပ်စစ်စက်မှု၊ဓါတုကုန်တင်သွင်းခြင်း၊ ဒီဇယ်ဓါတ်ဆီတင်သွင်းခြင်း၊ ယာဉ်အမျိုးမျိုးတင်သွင်းခြင်း၊ ဘိလပ်မြေစက်ရုံတည်ဆောက်ခြင်း၊ ဆောက်လုပ်ရေးလုပ်ငန်းသုံး အထူးသဖြင့် သံ၊ သံမဏိများတင်သွင်းဖြင်း၊ စတဲ့လုပ်ငန်းများဖြစ်ပါတယ်။ လုပ်ငန်းရှင်များ လုံးဝသိစရာမလိုတဲ့ သံယံဇာတ တင်သွင်းခြင်း၊ ထုတ်ရောင်းခြင်း လုပ်ငန်းများစွာလည်း ရှိပါတယ်။ ဥပမာ.. မြိတ်ကျွန်စု ၈၀၀၀ကျော်မှာ အလွန်ကြီးမားလှတဲ့ ပုလဲမွေးမြူရေးလုပ်ငန်းကို ဂျပန်ကုမ္ပဏီများစွာ၊ သြစတြေးလျားကုမ္ပဏီအချို့လာရောက်လုပ်ကိုင်ပါတယ်။ ထွက်တဲ့ပုလဲအရေအတွက်ရဲ့ ၂၅%ကို မြန်မာအစိုးရကို ပေးရတဲ့ နည်းစနစ်နဲ့ လုပ်ကိုင်ပါတယ်။ မြန်မာ့ပုလဲဌာနက မွေးမြူတဲ့ ကမာကောင်အရေအတွက်ကို သေချာစာရင်းစစ်၊ ရေတွက်ပါတယ်။ ဂျပန်နည်းပညာအဆင့်မြင့်လွန်းလို့ ဒေသခံများ လုပ်ကိုင်ဖို့ ခက်ခဲပါတယ်။ ရေအောက်ချထားတဲ့ ကမာကောင်များရဲ့ ကျန်းမာရေးကို လစဉ်လုပ်ဆောင်ပေးခြင်း၊ ကမာကောင်များကို တစ်ကောင်ခြင်း သူတို့ထဲက ပုလဲများအခြေအနေကို ဓါတ်မှန်ရိုက်ကြည့်ခြင်း၊ ၅နှစ်ကြာတဲ့အချိန် ထုတ်ရောင်းခြင်း၊ ယခုအခါ ကမာကောင်ရဲ့ အခွံကလည်း ဈေးအရမ်းကောင်းလာတဲ့အတွက် ကန်ထရိုက်များကို ပြန်လည်ပြောင်းဖို့ ပြင်ဆင်နေခြင်း၊ သိန်းဂဏန်းရှိတဲ့ ပုလဲမွေးလုပ်ငန်း အလုပ်သများများကို ဂျပန်များက စနစ်တကျ၊ စားဝတ်နေရေးစီမံပေးခြင်း၊ သြစတြေးလျားများက မရိုးသားခြင်း၊ ပုလဲများကို ဖွက်ပြီးခိုးထုတ်မှု သြစတြေးလျှားများ အလွန်လုပ်သော်လည်း ဂျပန်များက ဒါမျိုးတွေ မလုပ်ကြကြောင်း … လူအများသိတဲ့ လက်ပံတောင်းကြေးနီစီမံကိန်း စာချုပ်ကို တရုပ်နဲ့ တဖက်သတ်ချုပ်ဆိုခဲ့မှုရှိသလို .. တခြားစီးပွားလုပ်ငန်းများစွာ ဥပမာ…ပုလဲမွေးလုပ်ငန်းလို စီးပွားလုပ်ငန်းများစွာလည်း မြန်မာပြည်မှာ ရှိနေပါတယ်။ လုပ်ပြီး အဆင်ပြေနေသူများကတော့ ငြိမ်နေကြပြီး၊ အခုမှ စတင်လုပ်မဲ့ လူငယ်များကတော့ သူတို့ ကျွမ်းကျင်တဲ့ IT, Agriculture, Factory, Import/Export, Education, Health စတဲ့လုပ်ငန်းများကို မြန်ဆန်စွာ လုပ်ကိုင်နေကြပြီဖြစ်ပါတယ်။\nMyanmar SME (Industrial Digest Magazine)\nပို့ကုန်သွင်းကုန် လုပ်ငန်းရှင်များ သွင်းကုန်လိုင်စင်ရရှိဖို့ ယခင်စီးပွားရေးနဲ့ ကူးသန်းရောင်းဝယ်ရေး ဝန်ကြီးဌာနကို သို့ တင်ပြရတဲ့ ပို့ကုန်ရငွေစိစစ်သော ပို့ကုန်ရငွေသွင်းကုန်အကျိုးခံစားခွင့်(Earning)ကိုတင်ပြရန် မလိုအပ်တော့ကြောင်း စီးပွား/ကူးသန်းဝန်ကြီးဌာနက ၂၀၁၃ ဧပြီလ ၂၂ ရက်နေ့တွင် ထုတ်ပြန်ကြေညာခဲ့ပါတယ်။ ယခင် လုပ်ငန်းရှင်များအနေဖြင့် သွင်းကုန်လိုင်စင် ရရှိရေးအတွက် စီးပွား/ကူးသန်းဝန်ကြီးဌာနသို့ ပြသရတဲ့ (Earning)မရှိတဲ့အတွက် Earning ရှိသည့် လုပ်ငန်းရှင်ထံမှ ပြန်လည်ဝယ်ယူခဲ့ရပါတယ်။ ယခုကဲ့သို့ ဖြေလျော့လိုက် သည့်အတွက် လုပ်ငန်းရှင်များအနေနဲ့ ပို့ကုန်သွင်းကုန်လုပ်ငန်းများကို အချိန်ကုန်သက်သာစွာ ပိုမိုလွတ်လပ်စွာ တင် သွင်းနိုင်တော့မယ်ဖြစ်ကြောင်း သိရပါတယ်။ အလားတူ .. ကုမ္ပဏီထောင်ခြင်း၊ ဘဏ်စာရင်းဖွင့်ခြင်း၊ နိုင်ငံခြားကုန်သွယ်ခြင်း၊ တယ်လီဖုန်း၊ ကား၊ သင်္ဘောစရိတ် ၀န်ဆောင်မှုများလည်း ပြည်ပကုန်သွယ်သူများအတွက် တဖြေးဖြေးလျှော့ပေးလာပြီး၊ SME Small & Median Enterprise အလယ်လတ်လုပ်ငန်းရှင်များအံတွက် ပိုမိုအဆင်ပြေလာတော့မယ် ဖြစ်ပါတယ်။\nအခုမှ မြန်မာပြည်ပြန်လုပ်မယ်ဆိုရင် အရမ်းနောက်ကျနေပြီ ..ပြောဆိုသူများစွာရှိပါတယ်။ ပြည်ပရောက် မြန်မာများ တစ်လ၊ နှစ်လလောက် မြန်မာပြည်လာကြည့်ပြီး အလွန်စိတ်ပျက်သွားပါလိမ့်မယ်။ ၆လ၊ တစ်နှစ် တစိုက်မှတ်မှတ်လုပ်ငန်းတစ်ခုကို လုပ်မယ်ဆိုရင်တော့ တစ်နှစ်အတွင်းမှာ အဆင်ပြေလာပါလိမ့်မယ်။ ငွေရှိမှ လုပ်ဖြစ်မယ် ထင်သူများအတွက်တော့ ငွေထုတ်ပိုက်ပြီးပြန်လာရင် .. ငွေကုန်သွားဖိုပဲ များပါမယ်။ အခုချိန်ကိုလာရောက် ရင်းနှီးတဲ့ နိုင်ငံခြားသားဆိုသူများဟာ ကမ္ဘာ့ချန်ပီယံများဖြစ်ပါတယ်။ မြန်မာများ အိမ်ကွင်းမှာ လည်ဝယ်၊ အပိုင်စီးမယ် အကြံရှိရင် .. အဲဒီနိုင်ငံခြားသား ရင်းနှီးမြှတ်နှံသူများကို လူလည်ကျလို့မရပဲ၊ ကိုယ့်ရှိတာပြောင်သွားနိုင်ပါတယ်။ မလေးရှား၊ ထိုင်း၊ စင်ကာပူက လုပ်ငန်းအဆင်မပြေသူများစွာ ဒေါ်လာထောင်၊သောင်း သုံးစွဲပြီး သူတို့စက်များကို ၀ယ်ယူဖို့ ခပ်တည်တည်နဲ့ Proposal များ လာရောက်တင်ပြနေတာတွေ့ရပါတယ်။ မဖြစ်နိုင်တဲ့ လုပ်ငန်းများစွာ Proposal လာလုပ်ရင်း .. ဒေသခံများ အလိမ်ခံဖြစ်သွားနိုင်ပါတယ်။\nနောက်ဥပမာတစ်ခုကတော့ ဆောက်လုပ်ရေးလုပ်ငန်းသုံး သံပြား၊ သံတန်း၊ သံချောင်းများ ယခင်တရုပ်၊ အိန္နိယက တင်သွင်းနေရာက အခု ဗီယက်နမ်သံပစ္စည်းများ နာမည်ရလာပြီး တရုပ်၊အိန္နိယကုန်သည်များသာမက ဗီယက်နမ်ကုန်သည်များက သင်္ဘောနဲ့ သယ်လာပြီး၊ လာရောင်းချပါတော့တယ်။ ဥပမာ ဗီယက်နမ်မှာ တစ်တန်ကို ကန်ဒေါ်လာ ၅၀၀ ပေးရတယ်ဆိုရင်၊ သယ်စရိတ်က တစ်တန်ကို ဒေါ်လာ၁၀၀လောက်ပဲကျသင့်ပါတယ်။ ဒါပေမဲ့ ရန်ကုန်မှာ တစ်တန်ကို ကန်ဒေါ်လာ၈၀၀လောက်နဲ့ရောင်းချတော့ ပြည်တွင်းလုပ်ငန်းရှင်များ အလွန်နစ်နာပါတယ်။ ဆောက်လုပ်ရေးလုပ်ငန်းတစ်ခုမှာ သံထည်၊ သံပြား၊ သံတန်း၊ သံချောင်း စရိတ်က ၃၀ရာနှုန်းလောက်ရှိတော့ ဈေးနှုန်းတွေ မတရားကြီးနေပါတယ်။ ငွေရင်းကြီးမားလို့ သင်္ဘောလိုက် ကုန်တွေသယ်လာကြတာမဟုတ်ပါ။ သင်္ဘောလိုက် ဗီယက်နမ်က အကြွေးသယ်ယူလာတာပါ။ ရန်ကုန်မှာ လက်ငင်းရောင်းချပြီး ရငွေကို ရက်၃၀၊ ရက်၆၀ စသဖြင့် အတိုးမဲ့ပြန်ဆပ်တဲ့လုပ်ငန်းပါ။ Trading လုပ်တဲ့နေရာမှာ ၂ခါပြန်ရှုံးနေခြင်းကို ကာကွယ်ဖို့ အလွန်အရေးကြီးနေပါတယ်။ အစိုးရကပဲ လုပ်ပေးရမှာဖြစ်တော့ သံလုပ်ငန်းရှင်များက နိုင်ငံတကာအတွေ့အကြုံရှိတဲ့ သံလုပ်ငန်းမြန်မာဝန်ထမ်းများကို နိုင်ငံတကာဈေးနှုန်းပေးပြီး အမြန်ဆုံးခန့်ထားဖို့ လိုနေပြီဖြစ်ပါတယ်။ ပထမပိုင်းတော့ လုပ်ငန်းရှင်များအသင်းကို နိုင်ငံတကာ အရည်အချင်းရှိတဲ့ မြန်မာများကို လခ ဒေါ်လာ ၂၀၀၀အထက် ပေးပြီး အစိုးရကပဲ ငွေကုန်ခံ ခန့်ထားပေးဖို့၊ အစိုးရကပဲ အစပိုင်းမှာ လမ်းကြောင်းတည့်ပေးပြီး၊ လအနည်းငယ်ကြာရင် မြန်မာအသင်းအဖွဲ့များ နိုင်ငံခြားလုပ်ငန်းရှင်များကို ယှဉ်ပြိုင်နိုင်လာမယ်ဖြစ်ပါတယ်။\nအလားတူ ဆန်၊ပဲ၊ ငါးကုန်သည်များအသင်းဆိုတာလည်း စတင်လုပ်ကိုင်စဉ်၊ တစ်နှစ်လောက်မှာတော့ အခက်ခဲများစွာ၊ ဆုံးရှုံးမှုများစွာ ရှိပါတယ်။ နောက်ပိုင်းတော့ အဆင်ပြေလာပါတယ်။\nဒါကြောင့် .. ဘော်လုံးကန်သလို အိမ်ကွင်း၊အဝေးကွင်း ကန်တဲ့အချိန်မှာ အိမ်ကွင်းမှာကန်မဲ့ မြန်မာများ နိုင်ငံတကာအသင်းများကို အနိုင်ယူဖို့မလွယ်ပေမဲ့၊ ဖက်စပ်လုပ်ဖို့ ..ပိုင်းခြေညှိပြီး (မြန်မာဥပဒေနဲ့နိုင်ငံတကာဥပဒေနားလည်ပြီး) ပူးပေါင်းရပါတယ်။ နောက်တဆင့်ကတော့ နိုင်ငံခြားနဲ့စာချုပ်ချုပ်ရာမှာ နှစ်ဖက် Win-Win ဖြစ်အောင် ညှိနှိုင်းရပါမယ်။\nDoing Business in Myanmar ဆိုပြီး ကဏ္ဍများလက်တွေ့လုပ်နေသူများကို မေးမြန်းပြီး ဆက်လက်ရေးချင်ပါသေးတယ်။\nဇော်အောင် (မုံရွာ) 27-April-2013\n1. MYANMAR Business Investment Laws, Knowledge of Myanmar Legal System & Culture to download\n2. DANIEL PADANG (Myanmar Speaking) SUSTAINABLE BUSINESS MYANMAR\nNEWTON CIRCUS THE HUB SINGAPORE, 113 SOMERSET ROAD, SINGAPORE 238165\n3. Thet Naing Soe, Pyinnyar Dana Training Center\n4. Black Pearl Engineering, Yangon\nBy Burma Democratic Concern (BDC) in Uncategorized on 30/04/2013 .\n← China accused the United States of “double standards” for not endorsing Beijing’s account of the violence and not condemning the attack\tRakhine Commission Report 2013 →\nဒေါ်အောင်ဆန်းစုကြည်လူရွေးမှားသလား *********** ကျန်းမာရေးမကောင်းဘူးဆိုတာလူတိုင်းသိနေတာပါ ကျန်းမာရေး အကြောင်းပြ အနား… twitter.com/i/web/status/9… 1 hour ago\nEqual rights - RIGHT :) facebook.com/myothein19/pos… 10 hours ago


ဘယ်လိုပြန်ရှာရမှာလဲ - MYSTERY ZILLION\nကျနော်သုံးနေတာက...vistaပါ..build in speaker ကလာနေတဲ ့အသံကိုမိုက်ခရိုဖုန်းစပီကာထဲကြားချင်တာနှင် ့...အဲဒါ..control panel>hardware&sound အဒီထဲမှာဘာတွေကိုဘယ်လိုလုပ်မိတယ်..မသိတော ့ပါဘူးဗျာ...ခုတော ့အသံကမလာတော ့ဘူး..ပြီးတော ့အပြင်က sound icon လေးမှာကြက်ခြေခတ်အမှတ်သားလေးပြနေတယ်...အဲဒီအပေါ်မြှားလေးသွားတင်လိုက်ရင်တော ့..no audio output device is installed တဲ ့ဗျာ..ခုတော ့:13:ဘယ်လိုလုပ်ရတော ့မလဲဗျာ:2:..သိရင်ကူညီပါအုံး။:106:\nDecember 2007 edited December 2007 Moderators\nအေးဗျာ ကိုယ့်လူတို့က တစ်ယောက်လာလည်း vista တစ်ယောက်လာလည်း vista ဒီပြဿနာတွေကို ရှာကြည့်ပေးချင်ပေမယ့် ကျွန်တော်ကိုယ်တိုင်Vista တင်နိုင်တဲ့ system မျိူးမသုံးနိုင်လေတော့ တစ်ခါတစ်လေ Vista လို့အော်နေတဲ့သူတွေကို တောင်မနာလိုဖြစ်ချင်လာတယ် ..။ ရမ်းသမ်းဖြီးလိုက်မယ်နော် ... sound driver အခွေကနေ driver ကို ပြန် install လုပ်လိုက်ရင်အဆင်ပြေသွား\nမယ်ထင်တယ် ..။(သေချာဘူးနော် )\nthuyaaung wrote: »\nကျေးဇူးပါ...sound driver အခွေကကျနော်မှာမရှိဘူးခင်ဗျား...အဲဒါအင်တာနက်ကရနိုင်မလားပဲနော်..။\nWindows Update လုပ်လိုက်လေ...\nအကုန်လုံးနီးပါး OK သွားမယ်...\nDriver တွေ အကုန်ရှာပြီး သွင်းသွားပါလိမ့်မယ်..\nဆိုတာကတော့ driver ပြန်သွင်းဖို့လိုကိုလိုနေပါတယ်..\ndriver မရှိရင် windows update လုပ်လိုက်ပါ... :67:\nYes , It must be the error of Driver . You must install the sound controller driver.\nIf you want CD , Go to Service Center and take and buyacopy CD .\nFirst read your mother board Version . this is important fact for CD buying.\nmoon wrote: »


ကယားပြည်နယ်တွင် ပုဂ္ဂလိကကုမ္ပဏီတစ်ခုက ကန်ထရိုက်စနစ်ဖြင့် ပြောင်းဧက ၃၀၀ စိုက်ပျိုးမည် | ❃ Tachileik News Agency ❃ www.tachileik.net\nကယားပြည်နယ်တွင် ပုဂ္ဂလိကကုမ္ပဏီတစ်ခုက ကန်ထရိုက်စနစ်ဖြင့် ပြောင်းဧက ၃၀၀ စိုက်ပျိုးမည်\nကယားပြည်နယ်၏ အဓိက စိုက်ပျိုးသီးနှံဖြစ်သည့် ပြောင်းစိုက်ပျိုးရေးကဏ္ဍတွင် ၂၀၁၈ ခုနှစ်အတွင်း Japfa Comfeed Myanmar Pte. Ltd က ကန်ထရိုက်စနစ်ဖြင့် ရင်းနှီးမြှုပ်နှံသွားမည် ဖြစ်ကြောင်း သိရသည်။\nကယားပြည်နယ် ဘောလခဲမြို့နယ်၊ ရေနီပေါက်ကျေးရွာအနီး၊ ပွန်ချောင်းနဘေးရှိ တောင်သူများ၏ ယာမြေ (၃၀၀) ဧကခန့်တွင် ခေတ်မီပြောင်းစိုက်ပျိုးရေးစနစ် (၃) မျိုးအား ကန်ထရိုက်စနစ်ဖြင့် ကုမ္ပဏီ၏ သုတေသန ရန်ပုံငွေဖြင့် တစ်နှစ်ကြာ စမ်းသပ်စိုက်ပျိုးမည်ဖြစ်ကြောင်း သိရသည်။\nအဆိုပါ လုပ်ငန်းဖေါ်ဆောင်ရန် အတွက် ကုမ္ပဏီက ကယားပြည်နယ်အစိုးရအဖွဲ့ထံ ၂၀၁၈ ခုနှစ် မေလ (၅)ရက်နေ့တွင် တင်ပြခဲ့ခြင်းဖြစ်ပြီး သက်ဆိုင်ရာကုမ္ပဏီ၊ ပြောင်းစိုက်ပျိုးရေးပညာရှင်များက ပြည်နယ်အတွင်း (၅)ကြိမ် လေ့လာခဲ့ပြီးဖြစ်ကြောင်း သိရသည်။\nအဆိုပါ စီမံကိန်းအား တစ်နှစ်ကြာ စမ်းသပ်စိုက်ပျိုးပြီးနောက် ရရှိသော ရလဒ်များနှင့်အတူ နှစ်ရှည်ခေတ်မီ ပြောင်းစိုက်ပျိုးရေး ရင်းနှီးမြုပ်နှံမှုအား ပြည်နယ်အစိုးရထံ လုပ်ထုံးလုပ်နည်းများနှင့်အညီ တင်ပြ ဆောင်ရွက်ပြီး စိုက်ဧကနှစ်သောင်းခန့်တွင် နှစ်ရှည်ရင်းနှီးမြုပ်နှံသွားရန် လျာထားခြင်းဖြစ်ကြောင်း သိရသည်။\nJAPFA Comfeed Myanmar Pte Ltd သည် ရန်ကုန်အခြေစိုက်ကုမ္ပဏီတစ်ခုဖြစ်ပြီး တိရိစ္ဆာန် အစားအစာများ ထုတ်လုပ်ခြင်းဖြစ်သည်။\nကယားပြည်နယ်တွင် ပြောင်းသီးနှံကို အဓိက စိုက်ပျိုးကြသော်လည်း ဈေးကွက် မတည်ငြိမ်မှုများကြောင့် ပြီးခဲ့သည့် နှစ်က ပြောင်းစိုက်တောင်သူများ အရှုံးပေါ်ခဲ့သဖြင့် ဈေးကွက်တည်ငြိမ်ရေးအစိုးရက ဆောင်ရွက်ပေးရန် ဒေသခံများက တောင်းဆိုခဲ့ကြသည်။\nကယားပွညျနယျ၏ အဓိက စိုကျပြိုးသီးနှံဖွဈသညျ့ ပွောငျးစိုကျပြိုးရေးကဏ်ဍတှငျ ၂၀၁၈ ခုနှဈအတှငျး Japfa Comfeed Myanmar Pte. Ltd က ကနျထရိုကျစနဈဖွငျ့ ရငျးနှီးမွှုပျနှံသှားမညျ ဖွဈကွောငျး သိရသညျ။\nကယားပွညျနယျ ဘောလခဲမွို့နယျ၊ ရနေီပေါကျကြေးရှာအနီး၊ ပှနျခြောငျးနဘေးရှိ တောငျသူမြား၏ ယာမွေ (၃၀၀) ဧကခနျ့တှငျ ခတျေမီပွောငျးစိုကျပြိုးရေးစနဈ (၃) မြိုးအား ကနျထရိုကျစနဈဖွငျ့ ကုမ်ပဏီ၏ သုတသေန ရနျပုံငှဖွငျေ့ တဈနှဈကွာ စမျးသပျစိုကျပြိုးမညျဖွဈကွောငျး သိရသညျ။\nအဆိုပါ လုပျငနျးဖျောဆောငျရနျ အတှကျ ကုမ်ပဏီက ကယားပွညျနယျအစိုးရအဖှဲ့ထံ ၂၀၁၈ ခုနှဈ မလေ (၅)ရကျနတှေ့ငျ တငျပွခဲ့ခွငျးဖွဈပွီး သကျဆိုငျရာကုမ်ပဏီ၊ ပွောငျးစိုကျပြိုးရေးပညာရှငျမြားက ပွညျနယျအတှငျး (၅)ကွိမျ လလေ့ာခဲ့ပွီးဖွဈကွောငျး သိရသညျ။\nအဆိုပါ စီမံကိနျးအား တဈနှဈကွာ စမျးသပျစိုကျပြိုးပွီးနောကျ ရရှိသော ရလဒျမြားနှငျ့အတူ နှဈရှညျခတျေမီ ပွောငျးစိုကျပြိုးရေး ရငျးနှီးမွုပျနှံမှုအား ပွညျနယျအစိုးရထံ လုပျထုံးလုပျနညျးမြားနှငျ့အညီ တငျပွ ဆောငျရှကျပွီး စိုကျဧကနှဈသောငျးခနျ့တှငျ နှဈရှညျရငျးနှီးမွုပျနှံသှားရနျ လြာထားခွငျးဖွဈကွောငျး သိရသညျ။\nJAPFA Comfeed Myanmar Pte Ltd သညျ ရနျကုနျအခွစေိုကျကုမ်ပဏီတဈခုဖွဈပွီး တိရိစ်ဆာနျ အစားအစာမြား ထုတျလုပျခွငျးဖွဈသညျ။\nကယားပွညျနယျတှငျ ပွောငျးသီးနှံကို အဓိက စိုကျပြိုးကွသျောလညျး ဈေးကှကျ မတညျငွိမျမှုမြားကွောငျ့ ပွီးခဲ့သညျ့ နှဈက ပွောငျးစိုကျတောငျသူမြား အရှုံးပျေါခဲ့သဖွငျ့ ဈေးကှကျတညျငွိမျရေးအစိုးရက ဆောငျရှကျပေးရနျ ဒသေခံမြားက တောငျးဆိုခဲ့ကွသညျ။


အမှာ သတင်းစကား | ကွန်ပျူ ဗေဒသုခုမ\nအမှာ သတင်းစကား\t# နှစ်သစ်ကူး ဆုမွန်လွှာPublished April 17, 2012 | By Dr.Tin Bo Bo\t.\nမြန်မာနှစ်သစ်ကူး အခါသမယမှာ မြန်မာနိုင်ငံတွင်းရှိ နိုင်ငံသား အားလုံး နှင့် တိုင်းတစ်ပါးသို့ ရောက်ရှိနေကြသော မြန်မာနိုင်ငံသူ နိုင်ငံသားများပါမကျန် အားလုံး ကျန်းမာပျော်ရွှင်နိုင်ကြပါစေ။ ရေလိုအေး၍ ပန်းလို မွှေးနိုင်ကြပါစေ ၊ ဘေးမသီရန်မခ ရှိကြပါစေ။ ကောင်းသော လိုအင်ဆန္ဒများ တစ်လုံးတစ်ဝတည်း ပြည့်ဝကြပါစေလို့ ဆုတောင်းလိုက်ပါတယ်။\nထို့ထက်ပို၍ အကြောင်းအမျိုးမျိုးကြောင့် မိမိအပေါ် အမြင်မကြည်လင်ခဲ့သူ ၊ စကားအခြေအတင်ဖြစ်ခဲ့သူ ညီအစ်ကို မောင်နှမ အားလုံးကိုလည်း နှစ်သစ်မှာ ဒီနေရာကနေ တောင်းပန်လိုက်ပါတယ်။ ကျွန်ုပ်၏ စိတ်ထားမှာ မည်သူအပေါ်တွင်မှ အညိုးအတေး အာဃာတတရား မထားခဲ့ပါ။\nသို့သော် မိမိ၏ အားနည်းချက်ဖြစ်သော “ဝေဖန်မှု” များကို ချက်ခြင်းပြန်လည် တုန့်ပြန်တတ်မှုကြောင့် မလိုလားအပ်သော စကားအခြေအတင်ဖြစ်မှုများ ရှိခဲ့ပါသည်။ ဗေဒင်လောကမှ အချို့သော ပညာရှင်များ၏ ရေးသားချက်များကိုလည်း “ဝေဖန်ထောက်ပြမှု” များ ရှိခဲ့ပါသည်။ ကဲ့ရဲ့ လှောင်ပြောင်သလို ဖြစ်ခဲ့ခြင်းများ ရှိခဲ့ပါသည်။\nထို့အတွက် စဉ်းစားမိတိုင်း စိတ်မကောင်းဖြစ်ရပါသည်။ မိမိသည် စိတ်တို ၊ စိတ်ဆတ်ပြီး မိမိအား စော်ကားလာသည်ဟုထင်လျှင် ချက်ခြင်းတုန့်ပြန်တတ်သော ဉာဉ်ဆိုးရှိပါသည်။ မမှန်တာ မဟုတ်တာတွေ လျှောက်ပြောနေသည်ဟု ထင်လျှင်လည်း ပါးစပ်အငြိမ်မနေ, လက်အငြိမ်မနေတတ်ပါ။ အသက်သာ ကြီးလာသော်လည်း ထို “ဗီဇစိတ်” ကို မဖျောက်နိုင်ခဲ့ပါ။\nအမေး/အဖြေ ကဏ္ဍများတွင်လည်း အချိုးမကျသော မေးခွန်းများ ၊ စည်းကမ်းမလိုက်နာမှုများ ရှိခဲ့လျှင် “ဂွစကား၊ ဘုစကား” ပြောတတ်သော ဉာဉ်ဆိုးလည်း ရှိပါသည်။ ထို့ကြောင့် အချို့သူများ မကျေမနပ်ဖြစ်ကြမည်မှာ သေချာပါသည်။ အမှန်အတိုင်းပြောရလျှင် မိမိသည် “အပေါက်ဆိုး” သော သူတစ်ဦး ဖြစ်သည်ဟု ၀န်ခံပါသည်။ သို့သော် “စိတ်ထား မယုတ်ပါ” ။ မှန်သော သစ္စာစကားဖြစ်ပါသည်။\nသို့သော် မိမိ၏ စိတ်ရင်းအမှန်မှာ မေ့လွယ်ပျောက်လွယ်၊ ခွင့်လွှတ်လွယ်သော စိတ်မျိုးဖြစ်သည်ကို အကြွင်းမဲ့ ယုံကြည်ကြစေလိုပါသည်။ မိမိနှင့် ပြဿနာ ကြီးငယ်ဖြစ်ခဲ့ဘူးသူများကိုလည်း “နင်ဘဲငဆ” ပြောခဲ့မိသည်များကိုလည်း တွေးမိတိုင်း စိတ်မကောင်းပါ။ အချို့ကိုလည်း စာဖြင့် ပြန်လည် တောင်းပန်ခဲ့ပြီးပါပြီ။ ကျေအေးသူများ ရှိသလို မကျေအေးနိုင်ကြသူများလည်း ရှိသေးပါသည်။\nထို့ကြောင့် ယခုနှစ်သစ်မင်္ဂလာ အခါသမယတွင် မိမိအပေါ် ချစ်ခင်လေးစားကြသူများသာမက၊ မိမိအပေါ် အထင်အမြင် လွဲမှားနေကြသူများ အားလုံးကို ဤနေရာမှ ကျွန်ုပ် ထပ်မံ၍ ၀န်ချတောင်းပန်အပ်ပါသည်။ ကျွန်ုပ်ဖက်မှ အမှားရှိခဲ့ခြင်းများကိုလည်း ၀န်ချတောင်းပန်အပ်ပါသည်။ ခွင့်လွှတ်နိုင်ကြပါစေကုန်သော်။\nသဗ္ဗေသတ္တာ ဝေနေယျာ အားလုံး မြန်မာနှစ်သစ်တွင် ကျန်းမာချမ်းသာကြပါစေကုန်သော်။\nPosted in အမှာ သတင်းစကား\t# သူတို့တွေ လွတ်မြောက်ကြတော့မည်Published September 30, 2011 | By Dr.Tin Bo Bo\t.\nPosted in မဟာဘုတ်, ဟူးရားဗေဒင်, အမှာ သတင်းစကား, မြန်မာ့ရိုးရာ ဗေဒင် | Tagged MaHaBote, Mahakarlagyi, Myanmar Astrology, Myanmar Astrology 2011, myanmar horoscope, myanmar zodiac, မဟာကာလကြီး, မဟာဘုတ်, အင်္ဂ၀ိဇ္ဇာ, ဗေဒင်, မြန်မာ ဗေဒင်, မြန်မာ့ ရိုးရာဗေဒင်, မြန်မာ့ ဗေဒင်, မြန်မာ့ရိုးရာ ဗေဒင်\t# ဖိတ်ခေါ်ခြင်းPublished September 13, 2010 | By Dr.Tin Bo Bo\t.\nPosted in အမှာ သတင်းစကား | Tagged domain & hosting အခမဲ့, MaHaBote, Myanmar Astrology, ကလောင်သစ်, ကလောင်သစ် များအား ဖိတ်ခေါ်ခြင်း, ဘလော့ဂါ, ဘလော့ဂါ အသစ်များအား ဖိတ်ခေါ်ခြင်း, ဘလော့ဂ်\t# ကျမ်းလျှောက်လျှင် မဆုံး၊ ကျမ်းပေါက်လျှင် တစ်လုံးPublished July 26, 2010 | By Dr.Tin Bo Bo\t.\nPosted in အမှာ သတင်းစကား | Tagged burmese horoscope, MaHaBote, Myanmar Astrology, myanmar horoscope, မဟာဘုတ်, မြန်မာဗေဒင်, မြန်မာ့ ရိုးရာဗေဒင်, မြန်မာ့ ဗေဒင်, မြန်မာ့ရိုးရာ ဗေဒင်\t# ကြည့်ကြမလား ကမ္ဘာ့ဖလား ?Published May 24, 2010 | By Dr.Tin Bo Bo\t.\n(၄)နှစ် တစ်ကြိမ် ကျင်းပတဲ့ 2010 ကမ္ဘာ့ဖလား ပွဲကြီး က နီးသည်ထက် နီးလာပြီဗျ။ ရှေ့လာမယ့် ဇွန်လ (၁၀)ရက် ဆိုရင် စ,ပြီလေ။ ဒီချိန်ကတော့ ဘောလုံးဝါသနာအိုးများသာမက ဘောလုံးဝါသနာ မပါသူများတောင်မှ အရူးထ, ကြတဲ့ အချိန် ဆိုရင်လည်း မမှားပေဘူးပေါ့ဗျာ။ ကမ္ဘာ့ဖလား ဆိုရင် အမျိုးသားများသာမက အမျိုးသမီးများတောင် Crazy အရမ်း ဖြစ်ကြတာကို တွေ့ရသဗျ။ ရှေ့လာမယ့် ဇွန်လ တစ်လလုံးကတော့ ဒီ ကမ္ဘာ့ဖလားအကြောင်း မိုးမွှန်နေအောင် ပြောကြ ဆိုကြသံတွေ ကြားကြရတော့မှာပေါ့ဗျာ။ လဘ္ဘက်ရည် ဆိုင်လဲ ဒါဘဲ၊ ဘီယာဆိုင်လဲ ဒါဘဲ ၊ ဂျာနယ်တွေလဲ ဒါဘဲ . . . ဆိုတဲ့ အချိန်ကာလ တစ်ခုကို ဖြတ်သန်းရဦးတော့မှာပေါ့ဗျာ။\nကျွန်တော်တို့ ဗေဒင်ဆြာတွေလည်း ဘယ်နေလိမ့်မတုန်း။ ဘယ်အသင်းနိုင်မယ်၊ ဘယ်အသင်း ဗိုလ်စွဲမယ်ဆိုတာ ဟောကိန်း ထုတ်ကြတော့မယ်လေ။ မကြာပါဘူး။ လာပါလိမ့်မယ် – ဂျာနယ်တွေမှာ။ ဘယ်အသင်းနိုင်လိမ့်မယ်တဲ့ – ဘယ်အသင်းကတော့ အုပ်စုက မတက်လောက်ဘူး။ ဘယ်အသင်းကတော့ ရှုံးထွက်မှာ ပြုတ်မယ် စတဲ့ ဟောကိန်းတွေ။\nနို့ . . နေပါဦး ။ ဆရာကကော မတွက်မယ့် အထဲမှာ ပါနေလို့ ပြောတာလား ? လို့ မေးစရာ ရှိပါတယ်။ အောင်မယ် ဘယ်နေလိမ့် မလဲဗျာ။ ဒီလိုပွဲမျိုး စောင့်နေတာ ကြာပြီဗျ။ (၄)နှစ်မှ တစ်ခါ ကြုံရတာ။ ဒီတော့ တွက်လည်း တွက်မယ်။ ကြည့်လည်း ကြည့်မယ်။ လောင်းလည်းလောင်းမယ်။ (လောင်းမယ် ဆိုတာ လဘ္ဘက်ရည်ကြေး၊ ဘီယာကြေး လောက်ပါ၊ ပိုက်ဆံကြေးကတော့ တော်ခဲ့ တန်ခဲ့ပါပြီ)\nလောင်းမယ် . . ဆိုလို့ (၄)နှစ်တခါ ကမ္ဘာ့ဖလားချိန်တိုင်းမှာ “ကူးစက်ရောဂါကြီး” တစ်ခု ဖြစ်လာတဲ့ “အလောင်းအစား” ကိစ္စကိုလည်း သတိထားကြဦးနော်။ တချို့က ပြောကြတယ် ။ ဘောလုံးပွဲဆိုတာ အလောင်းအစားလေး ပါမှ ကြည့်လို့ ကောင်းတာတဲ့။\nမှန်သင့်သလောက် မှန်ပါတယ်။ ဒါပေမယ့် (၄)နှစ်တခါ ဒီ ကမ္ဘာ့ဖလားကြောင့် စီးပွားပျက်၊ ဘ၀ပျက် သွားရတာတွေ လည်း အများကြီးနော်။ သတိလည်း ထားကြဦး။ အသင်းလေး (၂)သင်းကန်တာကို မှန်အောင် မခန့်မှန်းနိုင်ကြလို့ “ အိမ်ပေါင်၊ တိုက်ပေါင်၊ မြေပေါင်၊ ကားပေါင်၊ ရွှေပေါင်” ဖြစ်ကုန်ကြပြီး နောက်ဆုံး ဘ၀ပျက်၊ စီးပွားပျက်ကြတာတွေ များလှသဗျာ။\nအလောင်းအစားများ ရှောင်နိုင်အောင် ရှောင်ကြစမ်းပါဗျာ။ အလောင်းအစားကြောင့် ချမ်းသာသွားတယ်ဆိုတာ သိပ်မကြားရပါဘူး။ ဘ၀ပျက်သွားတာတွေသာ နားမဆန့်အောင် ကြားရတာပါ။ ကြားဘူးတယ်မဟုတ်လား။ “ဖဲသမား မယား၊ နှဲသမား ပါး” တဲ့။ ဖေါင်းလိုက် ပိန်လိုက်၊ ဖေါင်းလိုက် ပိန်လိုက် ပါဘဲဗျာ။\nတချို့ကလည်း အပိုင်ကြံကြသေးသဗျ။ ဒီလို အချိန်မှာ “ဟို ဘိုးတော်၊ ဟို နတ်ကတော်၊ ဟို အကြားအမြင် ၊ ဟို ဗေဒင်ဆရာတွေ” အားကိုးနဲ့ အပိုင်ပွဲကို အနိုင်နွဲ ကြဦးမတဲ့ ။ ဝေးပါသေးတယ်ဗျာ။ ဒီလိုသာ လုပ်လို့ ရစတမ်းဆိုရင် ဟောဒီက “အီဖေကိုယ်” တို့ ချမ်းသာတာ ကြာလှပြီပေါ့။\nမကောင်းပါဘူးဗျာ။ ဘောလုံးပွဲများ အကျင့်ကို မကောင်းဘူး။ အခု ချတွက်ကြည့်။ ဘယ်အသင်း နိုင်မယ်ဆိုတာ “ကွက်တိ” မှန်အောင် ပြောနိုင်တယ်။ အဲ – မှန်တယ်ကွ ဆိုပြီး ထ, လောင်းကြည့်လိုက်။ သောက်တလွဲ ဖြစ်ကုန်ရော။ ဘယ်မှန်မှာလဲဗျာ။ “လောဘ” ဆိုတဲ့ အကုသိုလ်စိတ်က ဦးစီး နေတော့ “အမှန်တရားလည်း” ထွက်ပြေးတော့တာပေါ့။\nဗေဒင် မမှန်ဘူးဆိုရင် “အကြားအမြင်တို့ ၊ နတ်ကတော် တို့၊ ဘိုးတော် တို့ ၊ အဘ,ရသေ့ တို့” ဆီ သွားကြဦးမယ် ဆိုတဲ့ လူတွေလည်း ရှိသေးတယ်။ ပြောလိုက်ဦးမယ်။ ဖြစ်ရပ်မှန်လေး။\n“အီးတီ” ဆိုတာ ကြားဘူးကြမှာပေါ့။ အင်မတန်မှန်တဲ့ နိုင်ငံကျော်/ ကမ္ဘာကျော် အကြားအမြင် ပညာရှင် တစ်ဦးပေါ့။ သူ့ရဲ့ ဦးလေးအရင်းဖြစ်တဲ့ “ဒေါက်တာမျိုးဝင်း” ဆိုတာ ကျွန်တော်နဲ့ အင်မတန် ရင်းနှီးပါတယ်။ ဒေါက်တာမျိုးဝင်းက “လူသေချာတစ်ဦး ဗျ” ။ ပြီးခဲ့တဲ့ 2006 ခု ကမ္ဘာ့ဖလားမှာ သူလည်း သူများတွေလို “ရွပိုးထိုး”လာတယ်။ အလောင်း အစားလေး လုပ်ချင်လာတယ်။\nအဲဒီမှာ “တူမ” ဖြစ်သူ အကြားအမြင် ပညာရှင် အားကိုးနဲ့ လုပ်ပါလေရောဗျာ။ အရမ်းတော့ မလုပ်ဘူးနော်။ သူက “လူသေချာ” လေ။ သိတယ်မဟုတ်လား။ ပထမဆုံးပွဲကနေ (၇)ရက်ဆက်တိုက် “သူ့တူမ အီးတီ” ဆီကို ဖုန်းနဲ့လှမ်းမေး ပြီး ကနေ့ ဘယ်သူတွေနိုင်မလဲ . . ဆိုတာ လှမ်းမေးတယ်။ လုံးဝ မလောင်းသေးဘူးနော်။\nအီးတီရဲ့ ခန့်မှန်းချက်တွေကလည်း လုံးဝ မှန်တယ်ဗျာ ။ တစ်ပွဲမှ မလွဲဘူး။ (၇)ရက် ဆက်တိုက်နော်။ အဲဒီတော့မှ သေချာပြီ ဆိုပြီး (၈)ရက်မြောက်နေ့မှာ “သူ စ,လောင်းတယ်” ။ သူတွင် မကဘူး။ သူငယ်ချင်းတွေကိုပါ စည်းရုံးလိုက်ပြီး “အီးတီ” ပြောတဲ့ အသင်းကို ၀ိုင်းလောင်းကြတယ်။\nနောက်ဆုံး ပြောရရင်တော့ အင်မတန် မှန်လှပါတယ် ဆိုတဲ့ “အီးတီး” လည်း အဲဒီနေ့ကနေ စ,ပြီး လွဲတော့တာ ပါဘဲဗျာ။ အားလုံး ၀က်ဝက်ကွဲ ရှုံးကြပါတယ်။\nအမှန်က အီးတီ မမှားပါဘူး။ သူ့ကို အသုံးချဖို့ ကြံကြတဲ့ သူတွေသာ မှားတာပါ။ ဗေဒင်ပညာ အပါအ၀င် အတတ်ဟော ပညာတွေက ဒီလို အသုံးချလို့ မရပါဘူး။ ရရင် ဗေဒင်ဆြာတွေ အရင်ချမ်းသာကုန်ကြပြီပေါ့ဗျာ။ မဟုတ်ဘူးလား။\nဒါကြောင့် အခုလာမယ့် 2010 ကမ္ဘာ့ဖလားပွဲကို ကျွန်တော်တို့ ညီအစ်ကို မောင်နှမတွေ အားလုံး ၀ိုင်းပြီး ကြည့်ကြမယ်။ အားပေးကြမယ်။ ကြိုတင်ခန့်မှန်း ကြမယ်။ ပျော်ကြမယ်။ ကျွန်တော်လည်း ဇွန်လ (၅)ရက်နေ့ကနေ စ,ပြီး ကမ္ဘာ့ဖလား ဟောကိန်းတွေ ၊ ခန့်မှန်းချက်တွေကို စ,ပြီး တင်ပေးသွားမယ်။ ဒီလို ကြိုတင်ခန့်မှန်းပြီး ကြည့်မှ အသဲတဖိုဖို ရင် တလှပ်လှပ်နဲ့ ကြည့်လို့ကောင်းတာ ကလား။ ၀ါသနာရှင် ညီအစ်ကို မောင်နှမတွေလည်း ဒီ ခန့်မှန်းချက်တွေကို နေ့စဉ် လာရောက် ဖတ်ရှုနိုင်ပါတယ်။\nဒါပေမယ့် ဒီ ခန့်မှန်းချက်တွေကို အားကိုးပြီး (စီးပွားဖြစ်) အလောင်းအစားကိုတော့ မလုပ်ကြစေလိုပါ။ အထူးသဖြင့် ကိုယ့်ရဲ့ အသက်ပိုင်းဟာ “အင်္ဂါ၊ ဗုဒ္ဓဟူး၊ စနေ” သက္ခတ် များအတွင်းရောက်နေသူများ အထူးရှောင်ပါ။ “ရှိတာ အကုန် ကုန်သွားမယ် နော်” ။ ကျွန်တော့် အတွေ့အကြုံအရ ဒီလို ပွဲကြီးပွဲကောင်းတွေ ကြုံလာရင် “အင်္ဂါ၊ ဗုဒ္ဓဟူး၊ စနေ၊ ကြာသပတေး” (၄)ခွင်ထဲရောက်နေသူတွေ အများဆုံး “ဘ၀ပျက်” တတ်ကြတယ်။ ကိုယ်တွေ့တွေ များလှပါပြီ။ ကယ်ပါဦး ဆရာ ဆိုတာတွေ များလှပါပြီ။ ဒီတော့ လောင်းချင်ရင် “လဘ္ဘက်ရည်ကြေး၊ ဘီယာကြေး၊ ထမင်းကျွေးကြေး” လောက် ဆိုရင် တော်လောက်ပြီ ပေါ့ဗျာ။\nဆရာကြီး လုပ်တာ မဟုတ်ဘူးနော်။ ကိုယ်တိုင် “ဘောလုံးပွဲကြောင့် မြေကွက်တစ်ကွက် ဆုံးရှုံးဘူးလို့” သတိပေးနေ တာပါ။ ကြာခဲ့ပါပြီ။ လွန်ခဲ့တဲ့ (၁၀)နှစ်ကျော် လောက်ကပါ။ “ပြင်သစ်” ဗိုလ်စွဲ သွားတဲ့ (1998) ခုနှစ် ကမ္ဘာ့ဖလားပွဲ မှာပေါ့။ အဲဒီတုန်းက ဗေဒင်ဆရာ ဘ၀ကို မရောက်သေးပါဘူး။ အဲဒီ ဘောလုံးပွဲကနေ စ,ပြီး စီးပွားပျက် ဘ၀ပျက်လိုက်တာ – အဲဒီ 1998 ခုနှစ်မှာ ရှိတာ အားလုံးကုန်ပြီး ဗေဒင်ဆရာဘ၀ကို ရောက်လာခဲ့တော့တာပါဘဲဗျာ။\nအဲဒီမှာ ကိုယ်တတ်ထားတဲ့ ဗေဒင်ပညာလည်း မကယ်နိုင်ပါဘူး။ ဒါတောင်မှ “လောဘ” သိပ်ပါတာ မဟုတ်ဘူးနော်။ အပျော်လုပ်တာ, အပျော်လုပ်တာ နဲ့ ပါ, ပါသွားတာ။ လှေမျောရင် လှေနဲ့ လိုက်၊ ငွေမျောရင် ငွေနဲ့ လိုက် ဆိုပြီး လိုက်ရင်း . . လိုက်ရင်း နဲ့ စာရင်းချုပ် လိုက်တော့ (မြေကွက်တစ်ကွက်) အရှင်းပြုတ် သွားတာပါဘဲဗျာ။\nကိုယ်တွေ့ အတွေ့အကြုံတစ်ခုကို အားလုံး သတိပြုနိုင်အောင်လို့ ဝေမျှပေးတာပါဗျာ။\nညီအစ်ကို မောင်နှမ အားလုံး ကမ္ဘာ့ဖလားပြိုင်ပွဲကြီးမှာ အပြစ်ကင်းစွာ ပျော်ရွှင်နိုင်ကြပါစေ။\nPosted in အမှာ သတင်းစကား | Tagged soccer world cup, south africa world cup, world cup 2010, ကမ္ဘာ့ဖလား ဘယ်သူနိုင်မလဲ, ကမ္ဘာ့ဖလား ၂၀၁၀, ကမ္ဘာ့ဖလား ပြိုင်ပွဲ, တောင်အာဖရိက ကမ္ဘာ့ဖလား ပွဲ\t# ဘလော့ဂါရယ် လိုက်ခဲ့ပါလား . . .Published May 21, 2010 | By Dr.Tin Bo Bo\t(လျှပ်တစ်ပြက် သတင်းဂျာနယ် snapshot-news မှ ဆောင်းပါးတစ်ပုဒ်ဖြစ်ပြီး ဖတ်သင့်ဖတ်ထိုက်သော ဆောင်းပါး တစ်ပုဒ်ဖြစ်၍ ကူးယူဖော်ပြခြင်းဖြစ်ပါသည်။ မူရင်းကို http://www.snapshot-news.com/index.php?option=com_content&view=article&id=4771:2010-05-14-20-15-23&catid=321:vol2-no85&Itemid=120 တွင် သွားရောက်ဖတ်ရှုနိုင်ပါသည်)\nအင်တာနက်ပေါ်တွင် မြန်မာဘာသာဖြင့် ရေးသား ဖော်ပြထားသော ဝဘ်ဆိုက်များ၊ ဘလော့များ နေ့စဉ်နှင့်အမျှ တိုးတက် များပြားလာသလို ဘလော့ရေးသူ မြန်မာဘလော့ဂါများ ဦးရေမှာလည်း လိုက်ပါ မြင့်တက်လာကြောင်း လေ့လာ တွေ့ရှိရသည်။ မြန်မာဘာသာဖြင့် ဘလော့ (blog) ရေးသူများမှာ ပြည်တွင်းကရော ပြည်ပကပါ ဖြစ်ကြရာ News Media ခေါ် အင်တာနက်သည် သတင်းစာ၊ ဂျာနယ်၊ မဂ္ဂဇင်းတို့ကဲ့သို့ အရေးပါသည့် မီဒီယာတစ်ခု ဖြစ်လာသည့်အားလျော်စွာ ယနေ့အချိန်အခါတွင် မြန်မာဘလော့ဂါများ၏ အခန်းကဏ္ဍကို ချန်လှပ်ထား၍ မရတော့ကြောင်း ပြီးခဲ့သည့် သင်္ကြန်ကာလက ဖြစ်စဉ်တစ်ခုက သက်သေခံနေပါသည်။\nနေ့စဉ်ထုတ်၊ အပတ်စဉ်ထုတ် ပုံနှိပ်မီဒီယာများထက် News Media ခေါ် အင်တာနက်ဝဘ်ဆိုက်၊ ဘလော့တို့၏ အားသာချက်မှာ စက္ကန့်ပိုင်းအတွင်း ရုပ်ပုံများ၊ သတင်းစာသားများ၊ အသံဖိုင်၊ ဗီဒီယိုဖိုင်များကို ချက်ချင်းဆိုသလို လွှင့်ထုတ်နိုင်ခြင်း ဖြစ်သဖြင့် သူ့အာနိသင်ကမသေးလှ။\nသတင်းခေတ် Information Era တွင် သတင်းဖြစ်ချိန်၊ သတင်းရေးချိန်၊ သတင်း ထုတ်လွှင့်ချိန်တို့က မျက်စိတစ်မှိတ်၊ လျှပ်တစ်ပြက် အတွင်း စက္ကန့်ပိုင်း၊ မိနစ်ပိုင်းသာ ခြားလျက် အင်တာနက် ဝဘ်ဆိုက်များ၊ ဘလော့များဆီမှ ကမ္ဘာအနှံ့လူထုထံ စီးဆင်းလို့ သွားနေပြီဖြစ်၏။ အိတ်ဆောင် ကွန်ပျူတာ၊ Pod ၊ လက်ကိုင်ဖုန်း ရှိသူများ ဆိုလျှင် လမ်းပေါ်သွားရင်းနှင့်ပင် သတင်းအချက်အလက် တွေကို သိနိုင်သည်။\nပုံနှိပ်မီဒီယာနှင့် အင်တာနက်မီဒီယာ ကွာခြားချက်မှာ တင်ပြသည့်ပုံစံနှင့် စာဖတ်သူ၏ တုံ့ပြန်သံ ရရှိပုံခြင်းတို့ ဖြစ်သည်။ အင်တာနက်ပေါ်တွင် ဖတ်ရှုသူ၏ တုံ့ပြန်သံမှာ ချက်ချင်းရသည်။ ပုံနှိပ်မီဒီယာကတော့ ချက်ချင်း ရလျှင် ရနိုင်သော်လည်း အခါတိုင်းတော့ မဟုတ်။\n”ဘလော့ဂါတစ်ယောက်ရဲ့ အရည်အချင်း၊ အတွေးအခေါ်၊ အယူအဆနဲ့ ကြိုးစားအားထုတ်မှုဟာ သူရေးတဲ့ဘလော့မှာ ကြည့်ရင်သိနိုင်ပါတယ်။ ပုံနှိပ်မီဒီယာနဲ့ အင်တာနက် မီဒီယာ ကွာတာက ဘလော့ကနေ့တိုင်း ကြိုးစားအားထုတ်နေမှ အောင်မြင်နိုင်တယ်။ အောင်မြင်တဲ့ စာရေးဆရာက တစ်လမှာဆောင်းပါး၊ ဝတ္ထုကောင်းကောင်း ရေးရင်ရပေမယ့် ဘလော့တွေက နေ့တိုင်း ကိုယ်ရေးတာတွေကို စိစစ်ပြီး တင်ဆက်ပေးနေမှ ကိုယ့်ဆီလာတဲ့ သူတွေ ပိုများလာမယ်။ ပိုကြိုက်လာမယ်လေ”ဟု မြန်မာအိုင်တီပညာရှင် တစ်ဦးက သုံးသပ်ပြသည်။\nဘလော့များတွင် cbox ဟုခေါ်သော စာရိုက်ထည့်ရသည့် အကွက်ငယ်တွင် ဝင်ကြည့်ဖြစ်သည်။ ဘလော့ကို မိမိစိတ်ကြိုက် မှတ်ချက်ပေးနိုင်သည်။ သို့ဖြစ်၍ စာဖတ်သူ၏ တုံ့ပြန်သံကို ချက်ချင်းကြားရသည်။ ကိုယ့်မှာ အားနည်းချက်၊ အားသာချက်တွေကို ချက်ချင်း သိခွင့်ရသည်။ ဘလော့ဂါများ၏ ဘလော့များတွင် ရေးသူ၏ ကိုယ်ရေးရာဇဝင် အကျဉ်းကို တင်ထားတတ်ကြပြီး နာမည်အရင်းနှင့် ဓာတ်ပုံကိုပါ ဖော်ပြလေ့ရှိကြ၏။\nယင်းအချက်သည်ပင် မိမိရေးသည့် ဘလော့အပေါ် မိမိတာဝန်ယူလိုသည့် ဘလော့ဂါများ ရှိနေကြောင်း ပြနေခြင်းပါဟု ဆိုသည်။ အချို့ဘလော့များတွင် အတိုက်အခိုက် များလွန်းလှသဖြင့် cbox ကို ဖြုတ်ထားသည်လည်း ရှိ၏။\nယခုဆိုလျှင် မြန်မာဘလော့ဂါများ လွှင့်တင်သည့် သတင်းနှင့် သတင်းဓာတ်ပုံများကို သတင်းဌာနများက ကူးယူ အသုံးချလာသည် အထိ တွင်ကျယ်လာသည်။ (၂ဝ၁ဝ)သင်္ကြန်တွင် သွေးထွက်သံယိုမှု အကြီးအကျယ်ဖြစ်ခဲ့ရာ ထိုဖြစ်စဉ်များကို မြန်မာဘလော့ဂါ တစ်ဦးက ကိုယ်တိုင် ဓာတ်ပုံရိုက်၍ သတင်းယူသည်။ ပြီးနောက် သူ့ဘလော့ပေါ်မှ လွှင့်တင်လိုက်သည်။ သူလွှင့်တင်လိုက်သည့် သတင်းဓာတ်ပုံများမှာ ရှားရှားပါးပါး ရခဲလှသည့် ပုံကောင်းများဖြစ်သဖြင့် သတင်းဌာနများက သူတို့ဝဘ်ဆိုက်များတွင် ဘလော့ဂါ၏ နာမည်နှင့်တကွ ဖော်ပြပေးသည်။\nသူရိုက်သည့်ပုံများကို အခြားဘလော့ဂါ တစ်ယောက်ကလည်း သတင်းဌာနတစ်ခုကို ခပ်တည်တည်နှင့် နာမည်ခံဖို့ ကြံသည်။ အငြင်းအခုံ၊ အလှုပ်အခတ် ဂယက်တစ်ခုက အွန်လိုင်းပေါ်မှာတင် ဖြစ်ပွားသွားခဲ့ရသည်။ ဤဖြစ်စဉ်နှင့် ၄င်းဘလော့ဂါ၏ image မှာ တစ်မုဟုတ်ချင်း လင်းလက်သွားခဲ့ရသလို ဓာတ်ပုံမူပိုင်ခွင့်၊ ရပိုင်ခွင့်နှင့် ပတ်သက်၍ မြန်မာဘလော့ဂါများ ကြားတွင် စောကြောစရာ ဖြစ်လာခဲ့ရကြောင်း လေ့လာတွေ့ရှိရသည်။ မြန်မာဘလော့ဂါများ အတွက် မူပိုင်ခွင့်ကိစ္စမှာ ဤဖြစ်စဉ်တွင်များစွာ ပေါ်လွင်သွားခဲ့ရတော့သည်။\nသူများဝက်ဘ်ဆိုက်၊ ဘလော့တွင်ရေးသမျှ ကူး၍ လွှင့်တင်နေသည့် မြန်မာဘလော့ဂါ အချို့ရှိသော်လည်း မြန်မာဘလော့ဂါ အများစုကတော့ သူတို့ရေးသမျှ သတင်းအချက်အလက်တွေကို ကိုယ်တိုင်အားထုတ်၊ ကိုယ်တိုင် လေ့လာ၊ ကိုယ်တိုင်စိစစ်ပြီးမှ အင်တာနက်ပေါ် လွှင့်တင်လာကြသည်ကို ယခုနောက်ပိုင်းတွင် အားရဖွယ်ရာ မြင်တွေ့လာရသည်။\nအိုဘားမား သည်ပင်လျှင် သမ္မတမဖြစ်မီ၊ မဲဆွယ် ကာလတုန်းက သူကိုယ်တိုင် ဘလော့တစ်ခုရေးသည်။ သူ့မဲဆွယ်မှု တွင် အွန်လိုင်းကို သုံးစွဲခဲ့ခြင်းဖြစ်သည်။ အိုဘားမားသမ္မတ ဖြစ်ခဲ့ခြင်း၏ အကြောင်းများတွင် ကိုယ်တိုင် ဘလော့ ရေးတင်ခြင်း၏ အာနိသင်ကို ချန်လှပ်ထား၍မရ။ မီဒီယာကို အသုံးချခြင်းများတွင် အွန်လိုင်းမီဒီယာကိုပါ အသုံးချနိုင်ပါမှ တန်ကာကျမည် ဖြစ်ကြောင်း ယနေ့ကမ္ဘာမှ နိုင်ငံရေးသမားများ လက်ကိုင်ပြုလာသည် အထိ အင်တာနက်မီဒီယာ၏ အကျိုးသက်ရောက်မှုက စူးရှလှ၏။\n”ကျွန်တော်တို့ ကိုယ်တိုင်လုပ်တာပဲ တင်တယ်။ စာအုပ်ဖတ်တာက အစ ကိုယ်တိုင်ဖတ်ပြီးမှ တင်တယ်။ ဒီဥစ္စာအတွက် စာဖတ်သူတွေနဲ့ ကျွန်တော် ရင်းရင်းနှီးနှီး ဖြစ်ရတယ်” ဟု ရန်ကုန်မြို့နေ ဘလော့ဂါတစ်ဦးက ပြောသည်။\nအဆိုပါ မြန်မာလူငယ်ဘလော့ဂါက ဆက်လက်ပြောကြားရာတွင် ”ကျွန်တော်တို့ ဘလော့ရေးတဲ့သူတွေနဲ့ ပြည်တွင်း မီဒီယာတွေ ပိုပြီး ပူးပေါင်း ဆောင်ရွက်နိုင်မယ် ဆိုရင် ကောင်းတဲ့ အလားအလာ ဖြစ်မှာပါ” ဟုဆိုသည်။\nဘလော့(blog) ဆိုသည်မှာ weblog ဆိုသည့်စကားလုံကို Jorn Barger ဆိုသူက (၁၉၉၇)ခုနှစ်မှာ စတင်တီထွင်သုံးစွဲခဲ့ပြီး blog ဆိုသည့် အသုံးအနှုန်းကို Peter Merholz ဆိုသူက ၄င်း၏ ဘလော့၏ ဆိုက်ဘားတွင် We blog ဟူ၍ (၁၉၉၉)ခုနှစ်၊ ဧပြီနှင့်မေလခန့်တွင် စတင်ဖော်ပြ သုံးစွဲခဲ့သည်ဟု သိရသည်။ ယင်းမတိုင်မီ (၁၉၉၄)ခုနှစ်၊ ဧပြီနှင့် မေလခန့်တွင် စတင်ဖော်ပြ သုံးစွဲခဲ့သည်ဟု သိရသည်။\nယင်းမတိုင်မီ (၁၉၉၄)ခုနှစ် ဝန်း ကျင်ကနှင့် online diary အွန်လိုင်း နေ့စဉ်မှတ်တမ်းများ ရေးသားခဲ့ကြခြင်း ဖြစ်သည်။ ယခု နောက်ပိုင်းတွင် WordPress, Movable Type, Blogger, Multiply, Live Journal စသည့် Blogging Sogtware များကို လူအများ အလွယ်တကူ သုံးစွဲလာနိုင်သည့်အခါ ဘလော့ (blog)ဆိုသည့် စကားလုံး အရှိန်အဟုန် ကြီးမားစွာဖြင့် နေရာယူလာခဲ့ခြင်းဖြစ်သည်။\n(၂ဝဝ၅)ခုနှစ်၊နောက်ပိုင်းတွင် အွန်လိုင်းပေါ်တွင် မြန်မာအက္ခအရာဖြင့် ရေးသားဖော်ပြရန် အဆင်ပြေသည့် ယူနီကုဒ်များလည်း ဇော်ဂျီမြန်မာ ယူနီကုဒ် က မြန်မာဘလော့များ ဖွံ့ဖြိုးမှုအတွက် အရေးပါသည့် အခန်းကဏ္ဍက ရပ်တည်ခဲ့သည်။\nမည်သို့ပင်ဆိုစေ မြန်မာ့မီဒီယာများ၏ အခန်းကဏ္ဍတွင် (၂၁)ရာစုအတွက် မြန်မာ ဘလော့ဂါများ အရေးပါမှုကို (၂ဝ၁ဝ)သင်္ကြန်ဖြစ်စဉ်က သက်သေပြလိုက်ပြီဟု ဆိုနိုင်မလား မသိပါ။ မြန်မာနိုင်ငံ၏ အင်တာနက် သုံးစွဲသူများ ကြားတွင် ဘလော့ဂါများ အကြောင်းကတော့ ဆက်လက် ဆွေးနွေးဖြစ်နေဦးမည်မှာ သေချာပါသည်။\nPosted in အမှာ သတင်းစကား | Tagged Blog, Blogger, ဘလော့ဂါ, ဘလော့ဂ်\tရေတစ်အိုး ၊ မိုးတစ်ပေါက်Published May 18, 2010 | By Dr.Tin Bo Bo\t.\nတနင်္ဂနွေနေ့ မနက်စောစောကြီးမှာဘဲ အွန်လိုင်းပေါ်က မိတ်ဆွေတစ်ဦး ဖြစ်တဲ့ “မနီနီဇော်” ဆီက မေးလ်တစောင် ဝင်လာပါတယ်။ စာထဲမှာ -\nဘင်္ဂလားပင်လယ်အော်တွင် လေဖိအားနည်းရပ်ဝန်း စတင်ဖြစ်ပေါ် (အောက်မြန်မာ နိုင်ငံ တွင် နောက် နှစ်ရက်မှ သုံးရက် အတွင်း မိုးရွာသွန်းမည်) . . တဲ့။\nတကယ့် သတင်းကောင်းပါဘဲဗျာ။ ဒါပေမယ့် ဒီသတင်း တကယ်မှန်။ မမှန်ဆိုတာကို “ကိုယ်တတ်ထားတဲ့ ဗေဒင်နည်း လေးတွေ” နဲ့ စစ်ဆေး ကြည့်ရသေးတယ်။ သတင်းပေးသူကို မယုံလို့ မဟုတ်ပါ။ သေချာအောင်လို့ပါ။ ချက်ချင်း ကောက်တွက်လိုက်တယ်ဆိုရင်ဘဲ ဒီသတင်းအတိုင်း အမှန်ဖြစ်လိမ့်မယ် ဆိုတာတွေ့ရသဗျ။ ဝမ်းသာ လိုက်တာဗျာ။ မျှော်လိုက်ရတဲ့ ဒီမိုး။ ကိုယ့်အတွက်ချည်း သက်သက်မဟုတ်ပါဘူး။ နေ့စဉ်နဲ့ အမျှ အပူဒဏ်ကြောင့် ဖျားနာ၊ သေကြေပျက်စီးနေကြတဲ့ “ပြည်သူပြည်သားအားလုံး” အတွက်က အဓိကပါ။\nPosted in အမှာ သတင်းစကား | Tagged ပထမဆုံး မိုး, မုတ်သုံ, မုတ်သုံမိုး, မုတ်သုံရာသီ, မုတ်သုံလေ, ရေတစ်အိုး မိုးတစ်ပေါက်\t# အပူ နှင့် အအေး ထိပ်တိုက်မတွေ့စေလိုPublished May 14, 2010 | By Dr.Tin Bo Bo\tစိတ်မကောင်းလိုက်တာဗျာ။ ကြည့်ပါဦး။ မနေ့က (၁၃-၅-၂၀၁၀)ထုတ် “ကြေးမုံ နဲ့ မြန်မာ့အလင်း” သတင်းစာတွေမှာ နာရေးကြော်ငြာတွေ များလိုက်တာဗျာ။ ခါတိုင်း စာမျက်နှာ (၁)မျက်နှာလောက်ဘဲ ပုံမှန် ရှိနေရာက မနေ့က စာမျက်နှာ (၄)မျက်နှာ အပြည့် နာရေးကြော်ငြာ တွေဗျာ။ အသက် (၇၀) (၈၀)တွေ ကတော့ အများဆုံးပေါ့။ ပိုပြီး စိတ်မကောင်းတာက ကျွန်တော့် အတွက် “ဆရာလို တမျိုး၊ ဦးလေးလို တဖုံ” ခင်မင်လေးစားရတဲ့ စာရေးဆရာ ဆရာဝန်ကြီး “ဒေါက်တာ ကမ္ဘောဇခင်လှိုင်” ပါ ကွယ်လွန် သွားရ ရှာပါပြီ။\nတနေ့ထက် တနေ့ ပြင်းထန်လာတဲ့ နွေရာသီရဲ့ အပူဒဏ်အောက်မှာ သက်ကြီးရွယ်အိုတွေ “တဖြုတ်ဖြုတ်” ကွယ်လွန်ကုန်ကြ ရှာပါ ပေါ့လား။ တလောကလည်း ကျန်းမာရေးဆောင်းပါးတွေကို အမြဲရေး, ရေးနေတဲ့ စာရေးဆရာကြီး “သာဂဒိုး” လည်း ကွယ်လွန် သွားခဲ့ပါတယ်။ ဒီ “အပူဒဏ်” ကြောင့်ပါဘဲ။\nအသက်ကြီးတဲ့ လူကြီးတွေ ၊ နာတာရှည်ရောဂါများ ခံစားနေရသူတွေ အပူဒဏ် မခံနိုင်ဘဲ ကွယ်လွန်တာကတော့ ထားပါတော့။ ဘာရောဂါမှလည်း မရှိ၊ အရွယ်ကလည်း သန်စွမ်းကျန်းမာနေဆဲ “လူငယ်တွေ” ပါ တော်တော်များများ ဆုံးပါးနေကြတဲ့ ကိစ္စလေးတော့ သတိပေးလိုတာကြောင့် ဒီဆောင်းပါးလေးကို ရေးလိုက်ပါတယ်။\nPosted in အမှာ သတင်းစကား | Tagged ရုတ်တရက် သေဆုံးခြင်း, အပူ နှင့် အအေး, ဦးနှောက်သွေးကြော ပြတ်ခြင်း, ရေခဲရေ အန္တရာယ်, လေဖြတ်ခြင်း\t# 48 မြောက် မွေးနေ့ရောက်ခဲ့ . . .Published April 11, 2010 | By Dr.Tin Bo Bo\t.\nဒီနေ့ ဧပြီလ(၁၁)ရက်နေ့ဟာ ကျွန်တော့်ရဲ့ မွေးနေ့ပါ။ အသက် (၄၈)နှစ်မြောက် မွေးနေ့ဖြစ်ပါတယ်။\nဒီနေ့အတွက် ဘာကိုမှ မရေးခင်၊ မပြောခင် ပထမဆုံးပြောချင်တာက “အားလုံးကို ကျေးဇူးတင်ပါတယ်” ဆိုတဲ့ စကားပါ။\nဟုတ်ပါတယ်။ မွေးနေ့မရောက်ခင် ပြီးခဲ့တဲ့ (၁)လအတွင်းမှာ ကျွန်တော် အတော်လေး မကျန်းမမာဖြစ်လိုက်ပါတယ်။ ကျွန်တော် မကျန်းမာတာကို သတင်းစကား ကြားသိကြတဲ့အတွက် C-box ထဲကနေရော၊ မေးလ်နဲ့ပါ မေးမြန်းကြတဲ့၊ ဆုတောင်းပေးကြတဲ့ ညီအစ်ကို မောင်နှမ အားလုံးကို ကျေးဇူးအထူးတင်ပါတယ်။ တစ်ချို့လည်း မသိလိုက်ကြလို့ မမေးမြန်း နိုင်ကြတာပါ။ ကျွန်တော်ကလည်း အသိမပေးခဲ့ပါဘူး။ မေးမြန်းကြတဲ့သူတွေကလည်း တဆင့်စကား တဆင့်နားနဲ့ ကြားသွား ကြဟန် တူပါတယ်။\nစိတ်ပူပင်စွာနဲ့ မေးမြန်းခဲ့ကြတဲ့ – ကို Kelvin နဲ့ မမိုးသိုက်၊ ကိုတေးအေးရိပ်၊ ကိုရမ်းဂန်း၊ ကိုချမ်းမြေ့ဦး၊ မစောလှမြတ်၊ လွင်စိုး၊ မနီနီဇော်၊ မကဲကဲ၊ မမွန်၊ မချို၊ မေဇူး၊ modeiboy.boy ၊ မချောချော၊ မမေရီ၊ မခင်ခင်၊ ကိုကျော်မင်းထွန်း၊ ကိုပြည့်ဖြိုးကျော်၊ Fionas’MUM၊ စန်း၊ သီတာ၊ မမေမွန်၊ မစန္ဒာ၊ မသက်၊ ကေ၊ kissdevil ၊ lei lei lwin ၊ NTA၊ Thwezaraung ၊ ဇော်ဇော်မြင့်၊ Loveboylay ၊ မခင်မျိုးနွယ်၊ ကိုမျိုးချစ်၊ နန်းစောလေး၊ ytt တို့နဲ့ ကျန်သူအားလုံးကို အထူးကျေးဇူးမိပါတယ်။\nPosted in အမှာ သတင်းစကား | Tagged happy birthday, my birthday | 1 Comment\tထူးခြားသော သာသနာ့အာဇာနည်တစ်ပါးPublished January 22, 2010 | By dr.tin bo bo\t.\nPosted in အမှာ သတင်းစကား | Tagged အမှာ သတင်းစကား, အရှင် ၀ါယာမိန္ဒ, မြောက်ဦး ဆရာတော် | 27 Comments\t# ဂုဏ်ယူပါသည် . . ဆရာကြီး ဒေါက်တာဒဂုန် သို့Published January 6, 2010 | By dr.tin bo bo\t.\nPosted in အမှာ သတင်းစကား | Tagged ဆရာ ဒဂုန်, ဆရာကြီး ဒေါက်တာဒဂုန်, နက္ခတ်ဗေဒင် စာရေးဆရာကြီး, ပုဏ္ဏား ပညာရှိ, ဗေဒင် ကျောင်းအုပ်, မောင် ဒဂုန် |2Comments\t# 2012 မှာ တကယ်ကမ္ဘာပျက်မှာလား ?Published November 13, 2009 | By Dr.Tin Bo Bo\t.\nPosted in အင်္ဂ၀ိဇ္ဖာ/မဟာကာလ, အမှာ သတင်းစကား | Tagged 2012 မှာ တကယ်ကမ္ဘာပျက်မှာလား ?, Myanmar Astrology, အမှာ သတင်းစကား |5Comments\t# ဘာသာရေး နှင့် ဗေဒင်ပညာPublished September 27, 2009 | By Dr.Tin Bo Bo\t(ဤဆောင်းပါးသည် မိမိ၏ ကွန်းမန့်ထဲတွင် လူတစ်ယောက်က “ဘာသာရေး နှင့် ဗေဒင်ကို မရောယှက်ပါနှင့်” ဟု ရေးလာခြင်းကြောင့် ချက်ခြင်းကောက်ရေး လိုက်သော ဆောင်းပါးဖြစ်ပြီး ဆောင်းပါးတွင် – မိမိ၏ စိတ်တို၊ စိတ်ဆတ်လွယ် သော အားနည်းချက်များကြောင့်- စကားအသုံးအနှုံးများ ရင့်သီးမှုများ ရှိခဲ့ပါသည်။ ယခုအခါ မိမိ၏ ဗီဇအတိုင်း အချိန်ကြာလာလျှင် စိတ်ပြေမြဲ ဖြစ်သောကြောင့် စကားအသုံးအနှုံးအချို့ကို ပြင်ဆင်ထားပါသည်။ အချို့စာပိုဒ် များ ကိုလည်း ဖြတ်တောက်ထားပါသည်။ မိမိ၏ စိတ်တို၊ စိတ်ဆတ်လွယ်သော အားနည်းချက်ကြောင့် ယခင် ဆောင်းပါးမူရင်းကိုဖတ်ရှုပြီး စိတ်အနှောက်အယှက် ဖြစ်ခဲ့သော သူများရှိခဲ့လျှင် အားလုံးအား အနူးအညွတ် တောင်းပန်ပါသည်ခင်ဗျား)\nကျွန်တော်တို့ ဗုဒ္ဓဘာသာဝင်များ သိတဲ့အတိုင်း ကျွန်တော်တို့ မြန်မာနိုင်ငံမှာ နေထိုင်တဲ့ မြန်မာလူမျိုးအများစုဟာ “ထေရ၀ါဒ” ဗုဒ္ဓဘာသာဝင်တွေပါ။ ဗုဒ္ဓမြတ်စွာ ပရိနိဗ္ဗာန် ပြုပြီး သိပ်မကြာခင်မှာဘဲ ဗုဒ္ဓဘာသာမှာ ဂိုဏ်းကွဲကြီး (၂)ခု ကွဲထွက် သွားပါတယ်။ “ဟိနယာန” ဗုဒ္ဓဘာသာဂိုဏ်း နဲ့ “မဟာယာန” ဂိုဏ်းတို့ဘဲဖြစ်ပါတယ်။ “ဟိနယာန” ဟာ မြန်မာနိုင်ငံမှာ “ထေရ၀ါဒ” လို့ခေါ်ပါတယ်။ ဒီနေရာမှာ ဘာသာရေး သမိုင်းကို အဓိကထား ဆွေးနွေးမှာ မဟုတ်တဲ့အတွက် အကြမ်းဖျဉ်း ပြောရရင် “မဟာယာန” အယူဟာ “မန္တရ၊ တန္တရ၊ ဂါထာ၊ မန္တယား၊ ဗေဒင်၊ အင်းအိုင်၊ လက်ဖွဲ့” တွေနဲ့ ရောယှက်နေတဲ့ အယူဝါဒဖြစ်တယ်လို့ ယေဘူယျ သတ်မှတ် ကြပါတယ်။\nဒါပေမယ့် မဟာယာန ဗုဒ္ဓဘာသာအယူထွန်းကားတဲ့ ဂျပန်နိုင်ငံထဲက “ဇင်ဗုဒ္ဓဘာသာ” ကျတော့လည်း ဒီလိုဟာတွေ မပါတဲ့ “ပစ္စုပ္ပန်တည့်တည့်ရှုတဲ့” ၀ါဒဖြစ်နေပြန်တယ်။ ကျွန်တော်တို့ ထေရ၀ါဒနိုင်ငံက ဗုဒ္ဓဘာသာ ပညာရှင်တွေကတော့ “မဟာယာန” ဗုဒ္ဓ၀ါဒကို ပြောင်ပြောင် တင်းတင်းကြီးသာ ဖွင့်မချပေမယ့် (စိတ်ထဲမှာ ခံယူချက်အနေနဲ့) မှန်ကန်တဲ့ ဗုဒ္ဓဘာသာ မဟုတ်တော့ဘူးလို့ ယူဆတဲ့ ပုဂ္ဂိုလ်တွေက ပိုများပါတယ်။ (ကျွန်တော့်အယူအဆမဟုတ်ပါ)\nဟုတ်ပါပြီ။ ဒီတော့ “ထေရ၀ါဒ” နိုင်ငံတွေထဲမှာတောင်မှ “ဒို့ ထေရ၀ါဒ ကမှ အစစ်မှန်ဆုံး” ဖြစ်တယ်လို့ ကြွေးကျော်နေတဲ့ မြန်မာနိုင်ငံ မှာရော စောစောက ပြောခဲ့တဲ့ မဟာယာန အနွယ်ဝင် “မန္တရ၊ တန္တရ၊ ဂါထာ၊ မန္တယား၊ ဗေဒင်၊ အင်းအိုင်၊ လက်ဖွဲ့” တွေနဲ့ လုံးလုံး ကင်းရှင်းနေရဲ့လားလို့ မေးခွန်းထုတ်စရာ ရှိပါတယ်။ မကင်းပါဘူးခင်ဗျား။ မကင်းနိုင်သေးပါဘူး။ မကင်းနိုင်သေးလို့ဘဲ မြန်မာနိုင်ငံ တန်ခိုးကြီးဘုရားတွေမှာ ဂြိုဟ်တိုင်တွေ၊ ဂြိုဟ်မင်းတွေ၊ ဘိုးဘိုးကြီး နတ်နန်းတွေ၊ နတ်ကွန်းတွေ၊ တောပိုင်တောင်ပိုင်နတ်နန်းတွေ စတဲ့ “တန္တရ၊ မန္တရ ” နဲ့ နှီးနွယ်နေတဲ့ အရာတွေ တွေ့မြင်နေကြရတာ မဟုတ်ပါလား။ (အပေါ်က ပုံကိုကြည့်ပါ။ ရွှေတိဂုံဘုရားပေါ်က ဂြိုဟ်ပြေနံပြေဒေါင့်တစ်ခုမှာ ယတြာချေနေကြတာ။ သီလရှင်တောင် ပါလိုက်သေး)\nဒီဂြိုဟ်တိုင်တွေဟာ ဘာဖြစ်လို့ “ထေရ၀ါဒစစ်စစ် ဗုဒ္ဓဘာသာနိုင်ငံ” တစ်ခုက ဘုရားတွေမှာ ရှိနေရတာလဲ။ ဘာလို့ လူတွေ ဘုရားရှေ့မှာ လာပြီး ယတြာချေ နေကြ ရတာလဲ။ ဘာဖြစ်လို့ ဘုရားစေတီတွေ တည်ရင် ဗေဒင်ဆရာတွေနဲ့ “နေ့ကောင်း၊ ရက်ကောင်း၊ နက္ခတ်ကောင်း တွေ” တွက်ချက်ပြီးမှ တည်ရတာလဲ။ ဘာဖြစ်လို့ ဗုဒ္ဓ၀င် စာအုပ်တွေမှာ မြတ်စွာဘုရားရဲ့ ဇာတာတော်တွေကို ထည့်သွင်းဖော်ပြနေကြတာလဲ။ ဘာဖြစ်လို့ ထင်ပေါ်ကျော်ကြားတဲ့ ရဟန်းသံဃာ ကြီးတွေရဲ့ အထုပ္ပတ္တိ စာအုပ်တွေမှာ ဆရာတော် လောင်းလျာရဲ့ ဇာတာခွင်ဆိုပြီး ဗေဒင် ဆိုင်ရာတွေကို ထည့်သွင်း ဖော်ပြနေကြသလဲ။ နောက်ပြီး မြတ်စွာဘုရားရဲ့ ခြေတော်ရာဆိုတာကရော ဘာလဲ။ လောကမှာ အတုမရှိတဲ့ ပုဂ္ဂိုလ်တစ်ဦးမှာ ပါတဲ့ “စက်လက္ခဏာ” အမှတ်အသားတွေပေါ့ဗျာ။ အဲဒါကရော ဗေဒင်၊ လက္ခဏာ ပညာကို ပြောင်ပြောင်တင်းတင်းကြီး ချပြထားတာ မဟုတ်ပါလား။ အောက်မှာ ဗုဒ္ဓခြေတော်ရာပုံ တစ်စုံကို ပြထားပါတယ်။\nဒါပေမယ့် တစ်ကယ် ကိုးကွယ်ရမှာက ခြေတော်ရာ မဟုတ်ပါဘူး။ ဘုရားရဲ့ ဉာဏ်တော်ကို ကိုးကွယ်ရမှာ။ ဘုရားရဲ့ အဆုံးအမကို လိုက်နာ ကျင့်သုံး ရမှာ မဟုတ်လား။ ဒါတွေက ဗုဒ္ဓဘာသာရဲ့ အထိမ်းအမှတ် သင်္ကေတ တွေပါ။\nဒါတွေက ဘာကို ပြောပြနေသလဲ ဆိုတော့ “ထေရ၀ါဒစစ်စစ်” ပါလို့ ကြွေးကျော်နေတဲ့ မြန်မာနိုင်ငံလို နိုင်ငံမျိုးတောင်မှ ဘာသာရေးဟာ “ဗေဒင်ပညာ၊ လောကီပညာ” တွေနဲ့ မကင်းနိုင်ကြသေးဘူးဆိုတာ ထင်ထင်ရှားရှား ပြသနေတာပါဘဲ။ ဟိုးအရင်တုန်းကလည်း မကင်းခဲ့ဘူး။ အခုလည်း မကင်းဘူး။ နောင်လည်း ကင်းမှာ မဟုတ်သေးဘူး။\nလောကီဒုက္ခသံသရာထဲမှာ ကျင်လည်နေကြရတဲ့ လူသားတွေဘဲဗျာ။ ဒုက္ခတွေ့လာရင် အားကိုး ရှာကြမှာပေါ့။ ကျွန်တော်တို့ ဗုဒ္ဓဘုရားရှင်ကလည်း “ငါ့ကို ကိုးကွယ်ရာဟု မအောက်မေ့ ကြလေနဲ့၊ ငါဟောကြားထားသော တရားဓမ္မတို့ကိုသာ ကိုးကွယ် ကြလော့” လို့ ဆိုထားတော့ ဘုရားကိုလည်း အားကိုးလို့က မရပြန်။ ဒီတော့ ဒုက္ခက လွတ်အောင် ဗေဒင်တွေ၊ ယတြာတွေဘက် ရောက်လာကြတော့တာပေါ့ဗျာ။ ဘုရားစေတီဌာနတွေ ဆိုတာလည်း ဗုဒ္ဓဘာသာဝင်တွေရဲ့ အထွဋ်အမြတ် နေရာတွေ ဖြစ်လေတော့ ဒီဘုရားရင်ပြင်တော်ပေါ်မှာတက်ပြီး (ဘုရားကို အမှူးထား၍ ပေါ့ဗျာ) ဂြိုဟ်မင်းတွေ၊ ဂြိုဟ်တိုင်တွေ၊ နတ်နန်းတွေ၊ ဓာတ်ခန်းတွေ၊ ဗေဒင်ဆိုင်ခန်းတွေ ဖြစ်လာကြတာပေါ့ဗျာ။\nတစ်ကယ်တန်းကျတော့ ဒီလိုကိစ္စတွေဟာ ဗဟိဒ္ဓ ကိစ္စတွေပါ။ ဒါတွေကို ကြည့်ပြီး ဗုဒ္ဓဘာသာကို အထင်အမြင် သေးလိုက်ရင်တော့ မှားသွားမယ်။ လောကမှာ ဘယ်အရာမဆို “အကာရယ်၊ အနှစ်ရယ်” ဆိုပြီး ရှိပါတယ်။ ဒီတော့ တစ်ကယ်ယူရမှာက အနှစ်ဖြစ်ပြီး အကာကို ပယ်ပစ်ရမှာပေါ့ဗျာ။ “အကာကို ပစ်ပြီး အနှစ်ကို ရှာကြပါ” ။ ဗုဒ္ဓဘာသာရဲ့ အနှစ်သာရက စေတီလည်းမဟုတ်ဘူး၊ ရုပ်ပွားတော်လည်း မဟုတ်ဘူး။ ဓါတ်တော်မွေတော်လည်း မဟုတ်ဘူး။ ဒါတွေက အထိမ်းအမှတ်သင်္ကေတ တွေပါ။ ဒါတွေတောင်မှ အနှစ်သာရ မဟုတ်ရင် စောစောက ပြောတဲ့ ဂြိုဟ်မင်း၊ ဂြိုဟ်တိုင်၊ နတ်နန်း၊ ဘိုးတော် တွေဆိုတာက တစ်ကယ့် အပေါ်ယံအလွှာ အကာသက်သက်တွေပါ။\nတစ်ကယ့် အနှစ်သာရက “လက္ခဏာရေး (၃)ပါး ၊ သစ္စာ(၄)ပါး နဲ့ မဂ္ဂင်(၈)ပါး” တရားတွေပါ။ ဒီအနှစ်သာရတွေကို ထိန်းသိမ်းထား နိုင်သရွေ့ ဗုဒ္ဓဘာသာဟာ ကွယ်ပျောက်စရာ အကြောင်း မရှိပါဘူး။\nဒီတော့ သူ့ဟာသူ ဗေဒင်နက္ခတ်တွေဘဲ ၀င် ပါ,ပါ။ ဂြိုဟ်မင်းဂြိုဟ်တိုင်တွေဘဲ ထား,ထား။ ဘိုးတော်တွေ နတ်နန်းတွေဘဲ ရှိ,ရှိ – တစ်ကယ့် အနှစ်သာရ မကွယ်ပျောက် ဖို့သာ အဓိကပါ။ မြန်မာနိုင်ငံမှာ ဒီအနှစ်သာရတွေ မပျောက်ကွယ်သေးလို့သာ ဟောတစ်ပါး၊ ဟောတစ်ပါး ဆိုပြီး “ရဟန္တာ အရှင်မြတ်” တွေ ထွက်ပေါ်နေခြင်း မဟုတ်ပါလား။\nမြန်မာလူမျိုး အတော်များများကလည်း (မကင်းနိုင်လို့သာ ဗေဒင်ယတြာတွေ၊ ဂြိုဟ်ပြေနံပြေတွေ လုပ်နေကြရပေမယ့်) ဒါကို နားလည် ကြပါတယ်။ နားမလည်တဲ့ လူတွေလည်း ရှိမှာပေါ့ဗျာ။ ဒါကြောင့်မို့ ဒီဆောင်းပါးကို ဖတ်လိုက်ရင်တော့ ဗေဒင် နဲ့ ဘာသာရေး ကင်းကွာ လို့မရဘူး ဆိုတာရယ်။ ရောယှက်နေသယောင် ရှိပေမယ့် အနှစ်သာရပိုင်း မှာတော့ သူ့ဟာနဲ့သူ သတ်သတ်စီဘဲ ဆိုတာ နားလည်လောက်ပြီလို့ယူဆပါတယ်။\nတစ်ခုတောင်းပန်ချင်တာက ကျွန်တော့်ဆောင်းပါးတွေမှာ ကျွန်တော် မှားနေတဲ့ အချက်များ ရှိခဲ့ရင် Comment ထဲကနေ ထောက်ပြနိုင်ပါတယ်။ ဒါပေမယ့် ဒီအကြောင်း အရာကို ကိုယ်တစ်ကယ်ပိုင်ပိုင်နိုင်နိုင် သိဖို့တော့ လိုလိမ့်မယ်လို့ အကြံပေး ချင်ပါတယ်။\nဘာသာရေးနဲ့ဗေဒင် မရောယှက်ပါနဲ့လို့ ပြောသူရှိပေမယ့် ကျွန်တော့် ဘလော့ဂ်မှာတော့ ဗေဒင်ရော၊ ဘာသာရေးရော နှစ်ခုလုံး ရောယှက်နေမှာဘဲ။ ကိုယ်က တစ်ကယ်တန်းကျတော့ ဗေဒင်ပညာကို အသက်မွေးမှုအနေနဲ့သာ လုပ်နေရတာ ဖြစ်ပြီး သိပ်မလုပ်ချင်တော့ပါဘူး။ အနားယူချင်လှပါပြီ။ သေခြင်းတရား ကို ကောင်းကောင်းကြီး နားလည် သဘောပေါက် လာတဲ့ အချိန်ကစ,ပြီး ဘာသာတရားကိုဘဲ စိတ်ဝင်စားပါတော့တယ်။ ဒါကလည်း အသက်က စကားပြောလာလို့ပါ။ ကိုယ် သေခါနီးလာပြီဆိုတာ ဆင်ခြင်မိလို့ပါ။ ဒါကြောင့် ဗေဒင်ဟောရင်းနဲ့ ကိုယ်နားလည်သလောက် တရားစကားတွေကိုလည်း “တစ်လုံး၊ တစ်ပါဒ” ဆိုတာလို ထည့်ပေးသွားမှာပါ။ ယူချင်သူ ယူနိုင်ပါတယ်။ မယူချင်သူ မယူဘဲ နေလို့ ရပါတယ်။ ဘယ်သူ့ကိုမှ ယူပါ, ယူပါ လို့ အတင်းအကြပ် မတိုက်တွန်းပါဘူး။\nနောက်ဆုံးပြောချင်တာက အင်တာနက် ပေါ်မှာ ပြောဆိုရေးသားကြတဲ့နေရာမှာ ကိုယ်ခြင်းစာတရား ရှိကြပါခင်ဗျား။ ကျွန်တော်တို့လို ၀က်ဆိုဒ်တစ်ခုကို ဖန်တီးသူတွေက “အလင်းထဲက လူနဲ့တူပါတယ်” ။ Comment ထဲမှာ ၀င်ရေးနေတဲ့ သူတွေကတော့ လူကိုလည်းမမြင်ရ။ နာမည်ကလည်း “နာမည်ဝှက်” တွေနဲ့ဆိုတော့ “အမှောင်ထဲက လူနဲ့ တူတယ်”လို့ ကျွန်တော်တင်စားချင်ပါတယ် ။ အမှောင်ထဲက လူက အလင်းထဲကလူကို ထင်ထင်ရှားရှားမြင်နေရပေမယ့် အလင်းထဲကလူက အမှောင်ထဲကလူကို မမြင်နိုင်ပါဘူးခင်ဗျား။ အလင်းထဲကလူဟာ အမှောင်ထဲကလူ ပြုသမျှ နုရမယ့် ဘ၀ပါ။ ဒါကြောင့် အမှောင်ထဲကလူက ချီးမွမ်းသွားရင်လည်း ခံရမှာဖြစ်သလို ဝေဖန်ရှုတ်ချသွားရင်လည်း ခံရမှာပါဘဲ။ နောက်ဆုံး “ကလော်ဆဲသွားလည်း” ခံရမှာပါဘဲ။ “ငါ” နဲ့ ကိုင်တုပ် သွားရင်လည်း ခံရမှာပါဘဲ။ ဒါကြောင့် ကိုယ်ခြင်းစာ တရားလေး ရှိကြပါလို့ တောင်းပန်လိုက်ပါတယ်ခင်ဗျား။\nPosted in အမှာ သတင်းစကား | Tagged ဘာသာရေး နှင့် ဗေဒင်ပညာ | 10 Comments\t# မင်္ဂလာပါ မိတ်ဆွေများPublished July 19, 2008 | By Dr.Tin Bo Bo\tမင်္ဂလာပါ\nကွန်ပျူ-ဗေဒသုခုမ ရဲ့ ဘလော့ဂ်စာမျက်နှာသစ် စတင်ခြင်းဖြစ်ပါတယ်။\nဗေဒင်ပညာနဲ့ ပတ်သက်ပြီး -\n- အထွေထွေ သိမှတ်ဖွယ်ရာများ၊\n- (၇)ရက်သားသမီး ဗေဒင်ဟောကိန်းများ\n- မိမိဘ၀ အတွေ့အကြုံများ၊\n- ဖြစ်ရပ်ဆန်းကြယ်များ ကို ဗေဒင်ပညာ ဝါသနာပါသူများအတွက် တင်ဆက်ပေးသွားပါမယ်။\n= ဗေဒင်ပညာရှင်ကြီးများအတွက် မဟုတ်ဘဲ ဗေဒင်ပညာ နဲ့ လောကီပညာတွေကို လေ့လာခါစ ဝါသနာရှင်များအတွက် ရည်ရွယ်ပါတယ်။\n= ဗေဒင်ပညာ လုံးဝမတတ်ကျွမ်းသူများပါ ဖတ်နိုင်အောင် သိပ်အဆင့်မြင့်လွန်းတဲ့ ဗေဒင်ပညာပိုင်းဆိုင်ရာတွေကိုတော့ တတ်နိုင်သရွေ့ ရှောင်ကျဉ်ပြီး ရေးသား သွားမှာ ဖြစ်ပါတယ်။\n= ဒီဘလော့ဂ်လေးဟာ သိပ်အဆင့်မြင့်လွန်းတဲ့ ပညာရှင်တွေအတွက်တော့ မရည်ရွယ်ပါဘူး။\n= အဆင့်မြင့်ပညာရပ်တွေကိုတော့ ဒီဘလော့ဂ်မှာ တင်ဆက်မှာ မဟုတ်ဘဲ ဒေါက်တာတင်ဗိုလ်ဗိုလ်အမည်နဲ့ စာအုပ်များ ထုတ်ဝေ သွားမှာ ဖြစ်ပါတယ်။ လက်ရှိမှာတော့ စာအုပ်နှစ်အုပ် ထုတ်ဝေထားပါတယ်။\n= ဗေဒင်ပညာအပြင် အခြားသိမှတ်စရာ (ဘဝနဲ့ရင်းခဲ့ရတဲ့) အတွေ့အကြုံ သင်္ခန်းစာများကိုလည်း (လူငယ်များအတွက်) အလျှဉ်းသင့်သလို တင်ဆက်သွားပါမယ်။ လောကီ၊ လောကုတ္တရာ နှစ်ဖြာလုံးပေါ့။\n= အသက်က (၅ဝ)နား နီးလာတော့ တရားဘက်ကိုလည်း နည်းနည်းလုပ်ကြည့်ရင်းနဲ့ ကိုယ်တွေ့သိမြင်လာရတဲ့ ဗုဒ္ဓရဲ့ဓမ္မရဿ ကိုလည်း အလျှဉ်း သင့်သလို ရေးသားသွားပါမယ်။ ဝါသနာပါရင် ဖတ်ကြည့်ပြီး ဝါသနာမပါရင်တော့ ကျော်သွား နိုင်ပါတယ်။\n= စာရေးသူဟာ နိုင်ငံရေးပတ်သက်ရင်တော့ ဝါသနာနည်းလှတဲ့သူမို့ နိုင်ငံရေး၊ အစိုးရဆန့်ကျင်ရေးနဲ့ ပတ်သက်တဲ့ အကြောင်းအရာတွေကိုတော့ တိုက်ရိုက်သော်၎င်း၊ သွယ်ဝိုက်၍သော်၎င်း လုံးဝ ရေးသားမှာ မဟုတ်ပါဘူး။ ဗေဒင်ပညာပေး သက်သက် နဲ့ ဘာသာရေး ဆိုင်ရာ အကြောင်းလေးတွေကိုသာ “သီးသီးသန့်သန့်” တင်ပြသွားမှာ ဖြစ်ပါတယ်။ ဒါကိုတော့ ခွင့်လွှတ်ပေးကြပါ။ (ဘလော့ဆိုရင် အမြင်စောင်းတတ် ကြလွန်းလို့ပါ)\nစာရေးသူဟာ “ဗုဒ္ဓရဲ့ ဓမ္မရဿ” နဲ့သာ အေးအေးချမ်းချမ်း နေလိုသူဖြစ်ပြီး “လောကကြီးမှာ မည်သူ့ကို မှလည်း အပြစ် မတင်ထိုက်၊ မည်သူ့ကိုမှလည်း မချီးမွမ်းထိုက် – အရာအားလုံးဟာ သူ့အကြောင်းတရား သူ့အကျိုးတရား အတိုင်းသာ ဖြစ်ကြ ပျက်ကြရ သည်သာ” ဆိုတဲ့ ဒဿနကိုသာ ခံယူထားသူ ဖြစ်ပါတယ်။\nPosted in အမှာ သတင်းစကား | Tagged မင်္ဂလာပါ မိတ်ဆွေများ, အမှာ သတင်းစကား |3Comments\tReports to my Friends !\n# လျှပ်တစ်ပြက်ဗေဒင် (60,745)# 2013 ခုနှစ် (၁၂)ရာသီခွင် ဟောကိန်းများ (49,409)# 2012 ခုနှစ် (၁၂)ရာသီခွင် ဟောကိန်းများ (47,202)# မွေးနေ့ဗေဒင် တွက်ကြမယ် (၁) (32,042)# အလွယ်ဆုံး ဗေဒင်မေးနည်း (24,069)# (3)ဂဏန်းသမားများ အကြောင်း တစေ့တစောင်း (15,379)# (4)ဂဏန်းသမားများ အကြောင်း တစေ့တစောင်း (13,204)# (8)ဂဏန်းသမားများ အကြောင်း တစေ့တစောင်း (12,709)# (9)ဂဏန်းသမားများ အကြောင်း တစေ့တစောင်း (11,750)# ဧပြီလ အတွက် (၇)ရက် သားသမီးဗေဒင် (10,403)# ဧပြီလ (၇)ရက်သားသမီး ဗေဒင် (10,355)# နာမည်သည် နောက်ဆုံးအဖြေလော? (10,213)# မဟာဘုတ် စစ်တမ်း (10,161)# ဒီဇင်ဘာလ(၇)ရက်သားသမီးဗေဒင် (10,134)# နဂါးနှစ် လာပြီ (9,456)# ၁၂ ရာသီခွင် နှင့် လူသားများ (၂) (9,411)# မွေးနေ့ဗေဒင်တွက်ကြမယ် (၂) (9,074)# သြဂုတ်လအတွက် သင်္ချာဗေဒ ဟောကိန်းများ (8,908)# (1)ဂဏန်းသမားများ အကြောင်း တစေ့တစောင်း (8,759)# အပြောင်းအလဲ များတတ်တဲ့သူ (8,754)# အောက်တိုဘာလ အတွက် (၇)ရက် သားသမီး ဟောကိန်းများ (8,291)# အောက်တိုဘာလ (၇)ရက် သားသမီးဗေဒင် (7,896)# မေလအတွက် (၇)ရက်သားသမီး ဗေဒင် (7,780)# နိုဝင်ဘာလ(၇)ရက်သားသမီးဗေဒင် (7,744)# မတ်လ (၇)ရက် သားသမီး ဗေဒင် (7,610)# (၀)ကြွင်း မဟာဘုတ် ဖွား များ၏ ယေဘူယျဝိသေသ လက္ခဏာများ (7,565)# စက်တင်ဘာလ အတွက် (၇)ရက် သားသမီး ဟောကိန်းများ (7,353)# မြန်မာသက္ကရာဇ် (၁၃၇၅)ခုနှစ် (၇)ရက်သားသမီး ဟောကိန်းများ (7,166)# မွေးနေ့ မွေးရက် ထပ်တူကျခဲ့လျှင် . . . (7,161)# ၁၂ ရာသီခွင် နှင့် လူသားများ (၁) (7,060)\tအားပေးတယ်ဆို Like လုပ်ခဲ့နော် !


Bank at Home - Yoma Bank\nLink your SMART Account and WavePay Account digitally and easily from your smartphone and have access to all WavePay Features together with Yoma Bank Mobile Banking Features.\nWave Shops: Access to thousands of Wave Shops Across Myanmar\nTransact: Transfer/Receive anyone, anywhere via WavePay App\n24/7 Online Banking: Bank anywhere anytime\nWithdraw/Deposit: Withdraw from your SMART Account, or Deposit to your SMART Account via WavePay App without requiring to go the branches.\nမိမိရဲ့ Yoma Bank SMART အကောင့်နှင့် Wave Pay အကောင့်ကို ဖုန်းကနေ ကိုယ်တိုင်ချိတ်ဆက်ပြီး WavePay နှင့် Yoma Bank- Mobile Banking Application ၏ ဝန်ဆောင်မှုများ အားလုံးကို ရယူနိုင်ပါသည်။ ဖုန်းတစ်ခုတည်းနဲ့ ငွေသွင်းငွေထုတ်၊ ငွေပေးချေမှုများကို လုပ်နိုင်ရုံသာမက မြန်မာပြည်အနှံ့ရှိ Wave ဆိုင်ပေါင်း များစွာမှာလည်း အဆင်ပြေ လွယ်ကူစွာ ငွေသွင်းငွေထုတ် ပြုလုပ်နိုင်ပါသည်။\nWave Shops: မြန်မာပြည်အနှံ့ရှိ Wave ဆိုင်ပေါင်း များစွာတွင် အဆင်ပြေ လွယ်ကူစွာ ငွေသွင်းငွေထုတ် ပြုလုပ်နိုင်ခြင်း\nTransact: မည်သူ့ကိုမဆို မည်သည့် နေရာတွင်မဆို ငွေသွင်းငွေထုတ် ပြုလုပ်နိုင်ခြင်း\n24/7 Online Banking: ၂၄ နာရီ ဝန်ဆောင်မှု ရရှိနိုင်ခြင်း\nWithdraw/Deposit: WavePay App မှတစ်ဆင့် SMART အကောင့်မှ ငွေထုတ်ခြင်း SMART အကောင့်သို့ ငွေထည့်ခြင်း\nYoma Bank (Personal) Mobile Banking services\nBanking has never been easier with our Mobile Banking app. Check your balance, make transfers, pay bills and access many other services without visitingaphysical branch. The all-inclusive Yoma Bank Digital Banking app lets you bank anytime, anywhere.\nCheck balance & Transaction History: Monitor the amount and history of all of your accounts fromasingle, digital location and get bank statements via Online Banking.\nOnline Transfers: Digitally transfer money between your accounts, to Wave or to another Yoma Bank SMART account for free.\nCreate fixed deposit: via Mobile Banking app\nMobile Top-Up Bonus: Enjoya4% discount when you top up with MPT, Ooredoo, Tenenor or Mytel using your SMART Account\nရိုးမဘဏ်၏ Mobile Banking application ကိုအသုံးပြုပြီး ဘဏ်ဝန်ဆောင်မှုများကို အလွယ်ကူဆုံး ရယူနိုင်ပါပြီ။ ငွေလက်ကျန် စာရင်း စစ်ဆေးခြင်း၊ ငွေလွှဲခြင်း၊ ငွေပေးချေခြင်းနှင့် အခြား ဝန်ဆောင်မှုများကို ဘဏ်ခွဲသို့ သွားရောက်ရန် မလိုဘဲ ဆောင်ရွက်နိုင်ပါပြီ။\nငွေလက်ကျန်စာရင်းနှင့် ငွေထုတ်ငွေသွင်း စာရင်းကို စစ်ဆေးခြင်း ရိုးမဘဏ် အပ်ငွေစာရင်းအားလုံး၏ ငွေကြေးလည်ပတ်မှုကို တစ်နေရာတည်းမှ စောင့်ကြည့်စစ်ဆေးနိုင်ပါပြီ။\nအွန်လိုင်းမှ ငွေလွှဲပြောင်းခြင်း လူကြီးမင်း၏ ရိုးမဘဏ် အကောင့်အချင်းချင်း သို့မဟုတ် လူကြီးမင်းအကောင့်မှ အခြားသူ၏ ရိုးမဘဏ် SMART အကောင့်ထဲသို့ အွန်လိုင်းကတစ်ဆင့် ငွေလွှဲနိုင်ပါသည်။\nငွေပေးချေခြင်း SMART အကောင့်မှတစ်ဆင့် ချေးငွေပြန်လည်ပေးဆပ်ခြင်းများနှင့် မိမိအဆင်ပြေသောအချိန်ဇယားအတိုင်း အလိုအလျောက်ငွေပေးချေရန် အချိန်သတ်မှတ်ထားခြင်းတို့ကို ဆောင်ရွက်နိုင်ပါသည်။\nWith SMART MPU card, you can enjoy free cash withdrawals at Yoma Bank ATMs and up to five free cash withdrawals per month from other ATMs with the MPU logo.\nShop at any MPU point-of-sale location or online retailer.\nSMART MPU Debit Card ကို အခမဲ့ရယူပြီး ရိုးမဘဏ် ATM များတွင် ဝန်ဆောင်ခ အခမဲ့ ငွေထုတ်ယူနိုင်သကဲ့သို့ အခြား MPU တံဆိပ်ပါ ATM များတွင်လည်း တစ်လလျှင် အများဆုံး ငါးကြိမ်အထိ ဝန်ဆောင်ခ ပေးရန်မလိုဘဲ ငွေထုတ်ယူနိုင်ပါသည်။\nMPU လက်ခံသည့် မည်သည့်ဆိုင်နှင့် အွန်လိုင်းဆိုင်များတွင်မဆို အသုံးပြုနိုင်ပါသည်။\nIn case you have to visitaYoma Bank branch ?\nTo avoid crowd and spending your precious time waiting to be served, you can now book through booking.yomabank.com selecting the preferred time and branch.\nNo need to wait for long queue.\nWill be served faster\nဘဏ်ဝန်ဆောင်မှုများ ရယူမည့် ရိုးမဘဏ် Customers များအနေဖြင့် ဘဏ်ခွဲများတွင် အချိန်ကြာမြင့်စွာ စောင့်ဆိုင်းရမှုများမှ ကင်းဝေးစေရန် booking.yomabank.com မှတစ်ဆင့် မိမိ အဆင်ပြေမည့် ရက်နှင့်အချိန်၊ သွားရောက်လိုသည့် ဘဏ်ခွဲများကို ကြိုတင် Booking ပြုလုပ်ထားနိုင်ပြီ ဖြစ်ပါသည်။\nဘဏ်ခွဲတွင် အချိန်ကြာမြင့်စွာ စောင့်ဆိုင်းရမှုကိုရှောင်ရှားနိုင်ခြင်း\nကြိုတင် Booking ပြုလုပ်ထားခြင်းကြောင့် မိမိအချိန်ကုန်သက်သာခြင်း\nContact Tracing For the purpose of COVID-19 Contact Tracing, we require all customers to fill in their contact Information.\nSocial Distancing and hygienic measures at Branches We have also taken the social distancing and hygienic measures at our braches to maintain the safe environment both for our customers and employees.\nContact Tracing Covid -19 ရောဂါကို ကာကွယ် ထိန်းချုပ်နိုင်စေရန် ရည်ရွယ်၍ ဘဏ်ခွဲများသို့ လာရောက်သော Customer များ၏ ဆက်သွယ်ရန် အချက်အလက်များကို Contact Tracing အနေဖြင့် ကောက်ခံလျက်ရှိပါသည်။ ဘဏ်ခွဲများတွင် လူမှုရေးဆိုင်ရာ အကွာအဝေး (Social Distancing) ထားရှိခြင်း နှင့် ကျန်းမာရေးအတွက် သန့်ရှင်းမှု အစီအမံများ ထားရှိခြင်းများပြုလုပ်ထားပါသည်။\nရိုးမဘဏ်အနေဖြင့် မိမိတို့၏ ဖောက်သည်များနှင့် ဝန်ထမ်းများအတွက် လုံခြုံစိတ်ချရသော ပတ်ဝန်းကျင်ကို ထိန်းသိမ်းပေးနိုင်ရန်ရည်ရွယ်၍ လူမှုရေးဆိုင်ရာ အကွာဝေး(Social Distancing) ထားရှိခြင်းနှင့် ကျန်းမာရေးအတွက် သန့်ရှင်းမှုအစီအမံများကိုလည်း လုပ်ဆောင်ပေးလျက်ရှိပါသည်။


YEYINTNGE(ကနဒေါ): Saturday, February 05\nသန်းရွှေသေပြီ…(Than Shwe pass away) by yeyintanada\nသန်းရွှေသာရှောသွားရင် ~~~ငါတကယ်ပါ Breakdance ကမလို့ \nသန်းရွှေသာရှောသွားရင် ~~နင်တကယ် ပျော်မှာလား\nသန်းရွှေသာရှောသွားရင် ~~ငါတကယ်ပါ နတ်ကနားပေးမလို့ )၂\n18 နှစ်ပြည့် တဲ့ သူတွေ ~~စစ်မှုထမ်းရတော့ မယ်တဲ့ \nကြားလိုက်ရတဲ့ သတင်း ဆိုးကြောင့်~~နေရတာခက်ခဲ\nသူထုတ်ခဲ့ တဲ့ ဥပဒေအားလုံး ~~သူကိုယ်တိုင်ဘဲချိုးဖောက်သည်\nဘိုခင်ညွန့် တဖွဲ့ လုံးလဲ ~~မြောင်းထဲရောက်သွား\nအတွေး~ တွေနဲ့ ငါပေါက်ကွဲ ~~ငါ့ ရင်မှာလှိုက်မော\nငါလေစဉ်းစားမိတာက~~ အား ~~လေယာဉ်ပျံ ကြီးမောင်းရမလားလို့ \nစုံစမ်းကြည်တယ်စပ်စုမိတယ် လေယာဉ်ဘယ်နှစ်စီးရှိသလဲလို့ \nF16 တစင်းမှမရှိတော့ ~~ဖီလင်နဲနဲအောက်တာပေါ့ \nတေဇ နဲ့ ဇော်ဇော် ကလဲ ~~ဂွင်နဲနဲတော့ ရိုက်တာပေါ့ \nရှေ့ တန်းကစစ်သားတွေလဲ ~~ပိုးလိုးပက်လက်လန်ကုန်ပီ\nယိုးဒယားနယ်စပ် ~~ကရင်ပြည်နယ်မှာ တိုက်ပွဲတွေကဆက်ဖြစ်\nဒါပေမဲ့ လဲ လမ်းတ၀က်မှာဘဲစက်ချွတ်ယွင်း ~~ပျက်ကျ\n18 နှစ်ပြည့် ~~ပီအချစ်လေး\nသေကွဲသာကွဲလိုက်ချင်ရဲ့ ~~ ရှင်မွေးလွန်းနဲ့ နန္ဒာလို\nရှင်ကွဲ ကွဲကာသေရာပါမဲ့ ~~ဒါန်ရာမျိုး\nငါမပြောရက်ပါ ~~မယ်သီလရှင် သွားဝတ်လိုက်ဘို့ \nလူဖြစ်ခဲ့ တာ~~ ၁၈နှစ်ပြည့် တာ~~ ငါတို့ ရဲ့ အပစ်တွေဘဲလို့ \nအကြောင်းမဲ့ ~~ဒီ ဥပဒေကိုထုတ်တာမဟုတ်\nနင်သိဘို့ ပြောချင်လို့ ~~ တပ်ရင်းတွေမှာတတ်သားမရှိဘူး\nပေါ်တာတွေစွဲ “အား” လုံးဝမရတော့ ဘူး\nလူ့ အခွင့် အရေးအဖွဲ့ ကအော်လို့ ~~ ပျားတုတ်\nငါ့ မှာတလမ်း ၀င်တလမ်းထွက်\nနင်နေတဲ့ ရပ်ကွက်~~၃ရက်ဆက်တိုက် သန်းကောင်စရင်းကောက်မတဲ့ \nငုတ်တုတ် ~~ငါအတွေးနဲ့ စီးမျော\nအရင်တုန်းက ကြန့် ဖွန့် အဖွဲ့ ဝင် ကဒ်ပြားလေးကိုပြရင်ကောင်းမလား\nဟန်းဖုန်းလေးကိုင်ရမလားလို့ ~~ ကြန့် ဖွန့် အဖွဲ့ ဝင်ခဲ့ ဘူးတာကို\nအရင်တုန်းက၀ါးရင်းတုတ်ဆို ~~စစ်ထဲရောက်ရင် G3 မို့ \nဘုန်းကြီးတွေကိုနှိပ်စက်ခဲ့ တာ ~~ဒီတခါငါဝတ်လည်ပီလား\nထူးအိမ်သင်သီချင်းလိုမျိုး ~~အိုမေမေရေ ကယ်ပါဦးလား\nဘုန်းကြီးဝတ်ရင်ကောင်းမလား ~~သာသန၀န်ထမ်းဆိုကင်းလွတ်တယ်တဲ့ \nချေတဖက်ပြတ်တွေမြင်ရင် ~~ငါစဉ်းစားရင်းကြက်သီးထလို့ \nသေရာပါ ပါမှာဘဲ ~~ကိုယ်ထောင်တဲ့ မိုင်း ကိုယ်ပြန်နင်းမိလို့ \n(18 နှစ်ပြည့် ပီအချစ်လေး ~~မိန်းခလေးလဲစစ်တိုက်စေမယ်တဲ့ \nလက်ထပ်မှဖြစ်မယ်အချစ်လေး ~~အိမ်ထောင်သည်အမျိုးသမီးမပါ တော်ပါသေး\nသေကွဲသာကွဲလိုက်ချင်ရဲ့ရှင်မွေးလွန်းနဲ့ နန္ဒာလို\nရှင်ကွဲ ကွဲကာသေရာပါမဲ့ ဒါန်ရာမျိုး\nငါမပြောရက်ပါ မယ်သီလရှင်သွားဝတ်လိုက်ဘို့ \nလူဖြစ်ခဲ့ တာ ၁၈နှစ်ပြည့် တာ ငါတို့ ရဲ့ အပစ်တွေဘဲလို့ )၂\nသန်းရွှေသာရှောသွားရင် ~~ငါတကယ်ပါ Breakdance ကမလို့ \nသန်းရွှေသာရှောသွားရင်~~ ငါတကယ်ပါ နတ်ကနားပေးမလို့ )၂\nBY YeYint Nge ... 2/05/20112comment\n505K View Download\n5 Feb 2011 Yeyintnge's Diary.pdf\n5 Feb 2011 Yeyintnge's Diary.doc\n701K View Download\n5 Feb 2011 Yeyintnge's Diary\nBY YeYint Nge ... 2/05/20110comment\n“ရုပ်သေးရုပ် ကြိုးရှုပ်လွှတ်တော်နဲ့ မြွေပူရာ ကင်းမှောင့်”\nတရားမျှတမှုမဲ့ အာဏာနဲ့အတင်းအကျပ် လုပ်ပေးခဲ့တဲ့ ရွေးကောက်ပွဲရလဒ်အရ ၃၁ ရက်နေ့မှာ လွှတ်တော်ခေါ်ခဲ့ပြီး အစိုးရအဖွဲ့ဖွဲ့ဖို့လုပ်နေပါပြီ။ တပ်မတော်ကိုယ်စားလှယ်လို့ခေါ်တဲ့ စစ်ဦးစီးချုပ်က ရွေးချယ်ပေးလိုက်တဲ့ စစ်ဗိုလ်တွေကို လည်း ယူနီဖောာင်းအပြည့်အစုံနဲ့ ဆွမ်းဆံထဲ ကြွက်ချေးရောတွေ့နေရပါပြီ။\nသူတို့ဟာ ပြည်သူလူထုကိုယ်စလှယ် မဟုတ်သလို ပြည်သူ လူထုရဲ့ သြဇာကိုခံယူမယ့်သူတွေလည်းမဟုတ်ပါဘူး။ စစ်ဦး စီးချုပ်ဆိုသူ စစ်ဗိုလ်ချုပ်ကြီးရဲ့ အမိန့် အာဏာကိုသာနာခံ ပြီး စစ်အာဏာရှင်တွေရဲ့အကျိုးစီးပွားကိုပဲ ဦးလည်မသုံ ထမ်းရွက်ပေးကြမယ့်သူတွေပါ။ စစ်ယူနီဖောင်းမဝတ်တဲ့ လက်ကိုင်တုတ် ကြံ့ဖွံ့ကိုယ်စလှယ်တွေအများစု၊ စစ်ယူနီ ဖောင်းဝတ် ကိုယ်စလှယ်တွေက ၂၅%၊ ပြည်သူလူထုက ရွေးချယ်ပေးလိုက်တဲ့အရပ်သားကိုယ်စလှယ် အနည်းစုနဲ့ ဖွဲ့စည်းထားတဲ့ အနာဂတ် ဒီမိုကရေစီ မြန်မာနိုင်ငံကြီးကို တည်ဆောက်မယ့် လွှတ်တော်ကြီးပါ။ လွှတ်တော်ထဲရောက် မှ ဒီမိုကရေစီအခြေခံမူတွေနဲ့ မကိုက်ညီတဲ့ ဥပဒေတွေကို ပြုပြင်ပြောင်းလဲယူဖို့တင်ပြ တိုက်တွန်းမယ့် ပြည်သူ့ကိုယ် စလှယ်ဆိုသူများလည်း ပြောမယုံ ကြုံဖူးမှသိ နေကြသလို စပြီး ခေါင်းညှိမ့်နေ ကြရပါပြီ။ “အားလုံးကောင်းပါတယ် ခင်ဗျား” လို့ ထောင်ဘာယာတွေ အော်သလိုပေါ့လေ။\nယူနီဖောင်းဝတ် စစ်ကိုယ်စလှယ်တွေ နဲ့စစ်အစိုးရရဲ့လက်ကိုင်ဒုတ်ကြံ့ဖွံ့ ကိုယ်စလှယ်တွေ စုစုပေါင်းက ၁ဝဝဝ ကျော် လူများစုနဲ့ ပြည်သူလူထုရွေးချယ်လိုက်တဲ့ နိုင်ငံရေးပါတီကိုယ်စလှယ် တသီးပုဂ္ဂလ အရပ်သားကိုယ်စားလှယ် ၂ဝဝ ကျော် လူနည်းစု ဖြစ်နေတဲ့အတွက် အရေးပါတဲ့ရာထူးနေရာတွေကို ရွေးချယ်တင်မြှောက်ရာမှာ အမည်စာရင်းတင် သွင်းခွင့်သာရပြီး မဲခွဲရွေးချယ်ကြမယ်ဆိုရင်တော့ ဘယ်သူတွေပဲရမယ်ဆိုတာက ရှင်းပါတယ်။ လွှတ်တော်တွင်း ဆွေး နွေးပြောဆိုမှုမှာလည်း သူနိုင်ကိုယ်နိုင် စကားပြိုင်ပြောလို့ မဖြစ်ပါဘူး၊ မပြောကြရပါဘူးလို့ အမျိုးသားလွှတ်တော် ဥက္ကဋ္ဌကြီးဆိုသူက လွှတ်တော်အမတ်တွေကို သတိပေးနေပါပြီ။ ပြည်တွင်း ပြည်ပ ဘယ်သတင်းဌာနကိုမှ သတင်းရ ယူခွင့်မပေးတဲ့ အလွန် ဒီမိုကရေစီပြည့်ဝတဲ့ လွှတ်တော်အစည်းအဝေးတွေပါပဲ။ လွတ်တော်ထဲရောက်ဖို့က အရေးကြီး တယ်လို့ ဆိုခဲ့ကြတဲ့ အမတ်မင်းများ ဘာပဲလုပ်ခွင့်ရကြမယ်ဆိုတာ သဘောပေါက်လောက်ပါပြီ။ မပေါက်သေးရင် လည်း အဆင့်မြင့်တယ်ဆိုတဲ့ လွှတ်တော်ကြီးမှာ ဆက်ပြီးလေ့လာနိုင်ကြပါတယ်။\nတချိန်တည်းမှာပဲ စစ်အစိုးရရဲ့အလိုတော်ကို ဖြည့်ဆည်းပေးပြီး အကျိုးလိုလို့ ညောင်ရေလောင်းချင်ကြတဲ့ နိုင်ငံရေး ပါတီတွေ နဲ့ NGO လို့ အမည်ခံပြီး တတိယလမ်းနဲ့ စီးပွားရှာ တိုင်းပြည်အတွက် ကျနော်တို့လည်း လုပ်နေပါတယ်လို့ ဆိုပြီး မြန်မာနိုင်ငံရဲ့သမိုင်းစာမျက်နှာပေါ်မှာ ဝင်ချင်တင်ချင်သူတွေက တစခန်းထလာနေကြပါတယ်။ အမေရိကန်၊ ဥရောပသမဂ္ဂ နိုင်ငံတွေက မြန်မာနိုင်ငံအပေါ် ချမှတ်ထားတဲ့ စီးပွားရေးအရေးယူပိတ်ဆို့မှုတွေကို ရုတ်သိမ်းပေးဖို့ တောင်းဆိုလာနေကြပါတယ်။ အရေးယူပိတ်ဆို့မှု လုပ်ထားတဲ့နိုင်ငံတွေကို တင်ပြတောင်းဆိုကြတာကတော့ ထားပါ တော့လေ။ ဒါပေမယ့် နေအိမ်အကျယ်ချုပ်နှစ်ပေါင်းများစွာ ကျခံနေခဲ့ရပြီး ဘာမှပတ်သက်မှုမရှိခဲ့တဲ့ လူထုခေါင်း ဆောင် ဒေါ်အောင်ဆန်းစုကြည်ကပဲ ဒီလိုအရေးယူပိတ်ဆို့မှုလုပ်ဖို့ တောင်းဆိုလို့ချမှတ်ထားသယောင်၊ အားပေးအား မြှောက်လုပ်နေသယောင် စစ်အာဏာရှင်အစိုးရကပြည်သူတွေကို ပေးပို့နေတဲ့သတင်းမှားကို သံယောင်လိုက်ပြီး အ ရေးယူပိတ်ဆို့မှုတွေကို ရုတ်သိမ်းပေးရေး လုပ်ဆောင်ပေးဖို့ တောင်းဆိုလာကြတာတွေ့ရပါတယ်။ အဲဒီနိုင်ငံရေး ပါတီ တွေနဲ့ ပုဂ္ဂိုလ်တွေဟာ မြန်မာပြည်အကြောင်း၊ စစ်အစိုးရအကြောင်း၊ ကိုယ့်ပြည်သူလူထုရဲ့လူမှုစီးပွားရေး ဘဝအ ကြောင်း တကယ်ပဲ ဘာမှ မသိခဲ့ကြဘူးလား။ အတော်အံသြစရာကောင်းပါတယ်။ ဒေသအဖွဲ့ကြီးဖြစ်တဲ့ အာဆီယံနိုင် ငံတွေက တောင်းဆိုနေကြတာကတော့ နားလည်ပေးလို့ရပါတယ်။ အော် သူတို့တိုင်းပြည်တွေရဲ့အကျိုးစီးပွားပေပဲ၊ စစ်အာဏာရှင်အစိုးရက မျက်နှာသာပေးပါမှ၊ ကြည်ဖြူနှစ်လိုပါမှ သူတို့တိုင်းပြည်တွေနဲ့ ပြည်သူလူထု၊ စီးပွားရေးလုပ် ငန်းရှင်ကြီးတွေ အကျိုးရှိနိုင်ကြမယ် မဟုတ်ပါလားလို့ပေါ့လေ။ တရုတ်နိုင်ငံလည်း အလားတူပါပဲ။\nဒါပေမယ့် ကျနော်တို့တိုင်းပြည်က ပြည်သူထဲက နိုင်ငံရေး လူမှုရေး စီးပွားရေးကို သိကိုသိရမယ့် ပါတီတွေ၊ တာဝန်ရှိ် ပုဂ္ဂိုလ်တွေ၊ NGO အမည်ခံ မြန်မာပြည်သူလူထုအကျိုးအတွက် ဆောင်ရွက်နေပါတယ်ဆိုတဲ့ အဖွဲ့တွေရဲ့ တာဝန်ရှိ ပုဂ္ဂိုလ်တွေကတော့ အဲဒီမြန်မာနိုင်ငံအပေါ် ချမှတ်ထားတဲ့ စီးပွားရေးအရေးယူပိတ်ဆို့မှုတွေဟာ ဘာဖြစ်လို့ချမှတ်ထား ရတာလဲ။ ဘယ်သူတွေကို အဓိကဦးတည်ထားတာလဲ။ တကယ်တန်းထိခိုက်နစ်နာနေတဲ့ သူတွေကရော ဘယ်သူတွေ လဲ ဆိုတာလောက်ကတော့ သိထား၊ နားလည်ထားကြဖို့ သင့်ပါတယ်။ ဘယ်သူတွေက အဲဒီစီးပွားရေး အရေးယူပိတ် ဆို့မှုတွေကို အမြန်ဆုံးရုတ်သိမ်းပေးစေချင်နေကြတာပါလဲ။ တောသူတောင်သားလယ်သမားတွေ၊ အလုပ်သမားတွေ၊ ပြည်သူ့ဝန်ထမ်းတွေ၊ သာမန်အခြေခံပြည်သူလူထုတွေဆီက အသံတွေပါလား။ သူတို့ကတော့ အများစုသိတောင်သိ ကြပုံမရပါဘူး။ သူတို့သိနေတာက စစ်အာဏာရှင်အစိုးရက သူတို့တွေကို နည်းလမ်းအမျိုးမျိုးနဲ့ ဖိနှိပ်ချုပ်ချယ်နေတာ၊ အဓမ္မ အလုပ်ခိုင်းနေတာ၊ ပိုင်ဆိုင်လုပ်ကိုင်နေတဲ့ ရှိစုမဲ့စုလေးတွေကို အတင်းအဓမ္မ သိမ်းပိုက်ယူငင်နေတာ။ မတရား အမှုဆင်ဖမ်းဆီးထောင်ချနေတာ။ ရှိသမျှ ပြည်သူလူထုကို နေ့စဉ်နဲ့အမျှ တနည်းမဟုတ်တနည်း ဒုက္ခပေးဖို့ ကြိုးစား နေတာ၊ တိုင်းပြည်ပိုင် ပြည်သူလူထု ပိုင်ပစ္စည်းတွေကို အလွဲသုံးစားရောင်းချ ကိုယ်ကျိုးရှာနေကြတာတွေကိုပါပဲ။\nအမေရိကန်ရဲ့ စီးပွားရေးအရေးယူပိတ်ဆို့ ဒဏ်ခတ်မှုတွေကြောင့်၊ ဥရောပသမဂ္ဂရဲ့အရေးယူပိတ်ဆို့မှုတွေကြောင့် တော့ သူတို့ရဲ့အကျိုးစီးပွားပျက်စီးဆုံးရှုံးစရာ မရှိကြပါဘူး။ တိုင်းပြည်ရဲ့ အဓိကစီးပွားရေးလုပ်ငန်းကြီးတွေကို ကိုင် တွယ်ထိမ်းချုပ်နေတာ သဘာဝသယံဇာတပစ္စည်းတွေကို ထင်သလို ချယ်လှယ်အသုံးချနေကြရောင်းပစ်နေကြတာ ဟာလည်း စစ်အာဏာရှင် ဗိုလ်ချုပ်တွေနဲ့ သူတို့ရဲ့ မိသားစုတွေဆွေမျိုးသားချင်းတွေ၊ အလိုတော်ရိတွေပဲ ဖြစ်တယ်ဆို တာလည်း ရှင်းရှင်းလင်းလင်းသိနှင့်ခဲ့ကြပြီး ဖြစ်ပါတယ်။ အဲဒီ စီးပွားရေးအရေးယူ ပိတ်ဆို့မှုတွေကြောင့်တော့ သူတို့ တွေရဲ့ဘဝကို တကယ်တန်း ထိခိုက်နစ်နာ အထူးတလည်ခံစားနေ စရာအကြောင်းမရှိပါဘူး။ ကတ်သတ်ပြောသူတွေ က ပြောလာကြရင်လည်း ပြည်သူလူထုရဲ့အကျိုးစီးပွားကို သွယ်ဝိုက်ထိခိုက်မယ်ဆိုရင်တောင် ဝ.ဝဝဝ၁% လောက် ဖြစ်ကောင်း ဖြစ်နိုင်ပါတယ်လို့ ပြောရမှာပါပဲ။ အပြစ်ရှာသူ ဝံပုလွေကတော့ နင်မဟုတ်လည်းနင့်အဖေလို့ပြောမှာ ပါပဲ။\nအဲဒီ စီးပွားရေးအရေးယူပိတ်ဆို့မှု ချမှတ်ထားတဲ့ နိုင်ငံကြီးတွေက အစိုးရ တာဝန်ရှိပုဂ္ဂိုလ်တွေ၊ လွှတ်တော်အမတ်တွေ က အဲဒီ စီးပွားရေးအရေးယူပိတ်ဆို့မှုတွေကို ရမ်းသမ်းပြီးပြီးရောချမှတ်ခဲ့ကြတာ မဟုတ်ပါဘူး။ မြန်မာနိုင်ငံက စစ်အစိုး ရရဲ့လုပ်ရပ်တွေ၊ ပြည်သူလူထုရဲ့ ပကတိအခြေအနေတွေ၊ သတင်းမီဒီယာတွေက တင်ပြချက်ဝေဖန်သုံးသပ်ချက် တွေ၊ မြန်မာနိုင်ငံတွင်းမှာရှိတဲ့ သူတို့နိုင်ငံကိုယ်စားပြု သံတမန်တွေရဲ့အစီရင်ခံတင်ပြမှုတွေ အားလုံးကို အသေအချာ ခွဲခြမ်းစိတ်ဖြာ သုံးသပ်စဉ်းစားပြီးမှ လွှတ်တော်အဆင့်ဆင့်မှာ မဲခွဲဆုံးဖြတ်၊ နောက်ဆုံးသဘောတူ ထောက်ခံသူလူများ စုရဲ့ သဘောတူထောက်ခံမှုနဲ့ သမတ ဖြစ်သူက လက်မှတ်ရေးထိုး အတည်ပြုပြဋ္ဌာန်းချမှတ်ခဲ့တာ ဖြစ်ပါတယ်။ အဲဒီ စီးပွားရေး အရေးယူပိတ်ဆို့မှုတွေနဲ့အတူ မြန်မာနိုင်ငံက အာဏာသိမ်းအစိုးရကို ဒီမိုကရေစီ ပြုပြင်ပြောင်းလဲရေးတွေ လုပ်ဖို့၊ အဲဒီအချိန်က အကျဉ်းချထားခံရတဲ့ လူထုခေါင်းဆောင် ဒေါ်အောင်ဆန်းစုကြည်နဲ့ မတရားဖမ်းဆီးထောင်ချ ထားတဲ့ နိုင်ငံရေးသားတွေ အားလုံးလွှတ်ပေးဖို့၊ အမျိုးသားပြန်လည်သင့်မြတ်ရေးအတွက် ဒေါ်အောင်ဆန်းစုကြည်၊ တိုင်းရင်သားခေါင်းဆောင်တွေနဲ့ စစ်အစိုးရ တွေ့ဆုံဆွေးနွေးအဖြေရှာဖို့ တောင်းဆိုခဲ့ပါတယ်။ အဲဒီတောင်းဆိုချက်တွေ ကိုရော နောက်ဆုံးရွေးကောက်ပွဲလုပ်မယ်ဆိုရင်လည်း တရားမျှတ လွတ်လပ်ပြီး အားလုံးပါဝင်ခွင့်ရှိတဲ့ ရွေးကောက် ပွဲမျိုးကို ကျင်းပပေးဖို့ တောင်းဆိုခဲ့တာတွေအားလုံးကို စစ်အာဏာရှင်အစိုးရက ဘာတခုမှ လိုက်လျှောအလျှော့ပေး တာ မရှိပါဘူး။ ဒေါ်အောင်ဆန်းစုကြည်ကို လွတ်ရက်စေ့လို့ မတတ်သာလို့ လွှတ်ပေးလိုက်တာကလွဲလို့ သူတို့ဘက် က ဘာမှနာခံလိုက်လျှောခဲ့တာ မရှိသေးပါဘူး။ အဲဒီလိုအခြေအနေမှာ စီးပွားရေးပိတ်ဆို့အရေးယူမှုတွေကို ရုတ်သိမ်း ပေးဖို့ ဒေါ်အောင်ဆန်းစုကြည်က တောင်းဆိုမယ်ဆိုရင်ရော အလွယ်တကူ လိုက်လျှောရုတ်သိမ်းပေးနိုင်ခြေ ရှိပါ့မ လား။ အဲဒီနိုင်ငံတွေက နိုင်ငံခေါင်းဆောင်တွေနဲ့ လူထုကိုယ်စလှယ်တွေဟာ အလကားလူတွေ မဟုတ်ပါဘူး။ မြန်မာ နိုင်ငံ စစ်အာဏာရှင် ဗိုလ်ချုပ်တွေလို ဘာမှ ကတိသစ္စာမရှိ တာဝန်မသိ တာဝန်မကျေပွန်တဲ့သူတွေ မဟုတ်ကြပါဘူး။ အာဏာမှအာဏာ ဆိုပြီး ကျားကုတ်ကျားခဲ ကုတ်တွယ်နေကြသူတွေလည်း မဟုတ်ပါဘူး။ ကိုယ်လုပ်ထားတဲ့ လုပ်ရပ် အပေါ် ကိုယ်တာဝန်ယူရဲသူတွေ ဖြစ်ပါတယ်။ မလွယ်ကူပါဘူး။ ငြင်းလည်းငြင်းဆန်ထားခဲ့ပါပြီ။\nဒေါ်အောင်ဆန်းစုကြည်ကို နိုင်ငံရေးက လုံးလုံးစွန့်ခွာပြီး လူမှုအထောက်အကူပြု လုပ်ငန်းတွေကိုပဲ လုပ်ဖို့၊ စစ်အစိုးရ ရဲ့ သံသယတွေ ကင်းစင်သွားအောင် သူမ လုပ်ချင်တဲ့ဆန္ဒတွေ လုပ်မယ့်အရာတွေကို လက်အားလုံးဖြန့်ပြဖို့ စစ်အာ ဏာရှင်တွေရဲ့ လူဝတ်လဲ အစိုးရရဲ့လုပ်ဆောင်ချက်တွေကို ထောက်ခံယုံကြည်ဖို့ စစ်အစိုးရက ပြောခိုင်းသမျှ အရှက်မ ရှိ သွားရောက်တွေ့ဆုံပြောကြားခဲ့တဲ့ အရေခြုံ တိုင်းကျိုးပြည်ပြု ပုဂ္ဂိုလ်မျိုးတွေလည်း ပေါ်လာနေပါပြီ။ လူထုခေါင်း ဆောင် ဒေါ်အောင်ဆန်းစုကြည်ရဲ့ အဖိုးတန်တဲ့အချိန်တွေကို သွားပြီးအလွဲသုံးစားလုပ် ဖျားယောင်းသွေးဆောင်သိမ်း သွင်းတာမျိုးတွေကို မလုပ်ကြပါနဲ့။ သူခိုးက လူလူဟစ်ဆိုတဲ့ မြန်မာဆိုရိုးစကားလေးလို မလုပ်ကြပါနဲ့။ ကိုယ်ကျိုးစီးပွား ကိုပဲကြည့်ပြီး ကိုယ့်တိုင်းပြည် ကိုယ့်ပြည်သူလူထု အကျိုးစီးပွားကို လုံးဝငဲ့ကြည့်ဖို့ စိတ်မဝင်စားကြတဲ့ သူတွေက စစ် အာဏာရှင်တွေနဲ့ ပူးပေါင်းနေကြပါပြီ။\nကျနော်တို့ လူထုခေါင်းဆောင်နဲ့ ဒီမိုကရေစီရေး လူ့အခွင့်အရေး ငြိမ်းချမ်းရေးကို ချစ်မြတ်နိုးသူတွေအားလုံးကသာ မ မေ့မလျှော့ သတိ တမံ ဥာဏ်မြေကတုတ် လုပ်ကြရင်း စစ်အာဏာရှင်စနစ်ကို ဖယ်ရှားရှင်းလင်းပစ်ကြဖို့ ညီညွတ်စည်း လုံးမှုအင်အားကို တသားတည်း ပြသကြရန်သာ။ ။\nကိုလွဏ်းဆွေရဲ့ဘလော့ဂ်မှာပါတဲ့ အက်စစ် ရဲ့ လက်ပေးသတ်တဲ့အပုပ်ချစာကို တင်ပေး နိုင်တဲ့ ကိုလွဏ်းဆွေ ရဲ့ နိုင်ငံရေးအမြင်နဲ့ ပါတ်သက်ပြီး အတော်စိတ် မသက်မသာခံစား မိလို့ ဒီစာကို ရေးလိုက်ပါတယ်။ ကိုလွဏ်း ဆွေ ရဲ့ ဒီမိုကရေစီသမားတွေ ဆင်ခြင်နိုင်ရန် အတွက် တင်ဆက်ပါတယ်။ စာရေးသူရဲ့ အာဘော်လို့ အမှာစကားနဲ့ တင်ဆက်ထား ပေမဲ့ စာပါအကြောင်းအရာတွေကတော့ ဒီ စာကို ကိုယ့်ဘလော့ဂ်မှာ တင်ဆက်နိုင်တဲ့ ကိုလွဏ်းဆွေရဲ့ နိုင်ငံရေး ရပ်တည်ချက်ကို မေးခွန်းထုတ်ခြင်စိတ် ပေါ်မိတာအမှန်ပါပဲ။\nအက်စစ်ဆိုတဲ့ အမှောင်ထဲက ဟောင်သံတခု အတွက်တော့ တုံ့ပြန်စရာ မရှိပါဘူး။ ဒီလို ဒီ မိုကရေစီလိုလားသလိုလိုပြောပြီး အလင်း ကြောက်တဲ့ အမှောင်ထဲက ဟောင်သံတခု အတွက် အညံ့ဆုံး ကျောက်ခဲတလုံးနဲ့တောင် မထိ်ုက်တန်ပါဘူး။ အဲဒီကျောက်ခဲကမှ လမ်း ခင်းဖို့ အသုံးဝင်နိုင်ပါသေးတယ်။\nကိုလွဏ်းဆွေရဲ့ ဘလော့ဂ်ဟာ ဒီမိုကရေစီ ချိန်ပီယံလို့ အမည်ခံနေကြတဲ့ လင်းနို့လိုလိုကြွက်လိုလို ရေဒီယိုနဲ့အွန်လိုင်း သတင်းဌာန ဆိုတာတွေကြားမှာ ပြည်တွင်းပြည်ပက ဗမာလူထုအတွက် သတင်းအချက်အလက်နဲ့ အသိပညာတွေကို အကောင်းဆုံး တင်ဆက်ပေးနေတယ်လို့ မြင်ပါတယ်။ သို့သော်လည်း ဒီတခါတော့ သမီး ဟိုစစ်တပ်ကြီးနဲ့ တခါတည်း မှားတာပါ ဆိုသလို ဖြစ်သွားပြီပေါ့ဗျာ။ ကိုလွဏ်းဆွေအနေနဲ့ ဒီအပုပ်ချစာ တင်ခြင်းအားဖြင့် ဗမာပြည် ဒီမိုကရေစီ ထူ ထောင်ရေးမှာ ဘယ်လိုအကျိုးရလာဒ်တွေ ရနိုင်လေမလဲဆိုတဲ့ မျှော်လင့်ချက် တင်လေသလဲတော့ မသိပါဘူး။\nကျနော်သာ သန်းရွှေဆိုရင်တော့ ကိုလွဏ်းဆွေကို ဆုတော်လာဒ်တော်တွေ ချီးမြှင့်မိမှာ အမှန်ပါ။ အက်စစ် ဆိုတဲ့ အ မှောင်ထဲက သူရဲဘောကြောင် ငတိအတွက်တော့ အတိုင်းထက်အလွန်ပေါ့ဗျာ။ ပြီးတော့ ဒီစာကို ကော်ပီ သန်းချီရိုက်ပြီး ဗမာအနှံ့ လေယာဉ်ပျံနဲ့ ကြဲချလိုက်ဦးမယ်။\nလူမှုအဆောက်အဦ တခုကို ပြုပြင်ပြောင်းလဲဖို့ လှုပ်ရှားဆောင်ရွက်မှုတိုင်းမှာ လူထုကိုယ်တိုင် မဖြစ်မနေပါ ဝင်ရမှာ ဖြစ်သလို ခေါင်းဆောင်မှု (Leadership) ဆိုတာကလည်း အရေးကြီးပါတယ်။ ကျုပ်တို့ကိုယ်တိုင်ပါခဲ့ကြတဲ့ ရှစ်လေး လုံးအရေးတော်ပုံကြီးထက် ကြီးမားကျယ်ပျံ့တဲ့ လူထုလှုပ်ရှားမှုမျိုး ဗမာပြည်သမိုင်းမှာ မရှိခဲ့ပါဘူး။ ဒါပေမဲ့ ခေါင်း ဆောင်မှုကင်းမဲ့တဲ့အတွက် ဘာတွေဖြစ်သွားသလဲ သမိုင်းကသက်သေပါပဲ။ ခေါင်းဆောင်မှုဆိုတာ အဲဒီလှုပ်ရှားမှုထဲက လူထုရဲ့ ရင်းနှီးပေးဆပ်မှုတွေ လှုပ်ရှားဆောင်ရွက်မှုတွေရဲ့ ဆုံချက်ဖြစ်တယ်။ လူထုမျှော်မှန်းချက်ကို ရောက်အောင် လမ်းညွှန်ထိမ်းကျောင်းပေးရေးဖြစ်တယ်။ လိုအပ်ချက်ကတော့ ခေါင်းဆောင်မှုနဲ့ လူထုအကြားပေါင်းကူးဆက် သွယ်ရေးဖြစ်တယ်။ ခိုင်မာပြတ်သားပြီး သစ္စာရှိ ရဲရင့်တဲ့ ဒုတိယတန်း၊တတိယတန်းခေါင်းဆောင်တွေဟာ ခေါင်း ဆောင်မှုနဲ့လူထုအကြားက အသက်သွေးကြောပေါင်းကူး တံတားဖြစ်တယ်။ ဒီလိုပေါင်းကူးမှု မရှိတဲ့ ခေါင်းဆောင်မှုဆိုတာ ဘယ်လိုစွမ်းရည်မှ မပြနိုင်ဘူး။ လူထုနဲ့ ကင်းကွာတဲ့ ခေါင်းဆောင်၊ လူထုနဲ့ ဆက်စပ်ခွင့်မရှိတဲ့ ခေါင်းဆောင်ဆို တာ တပ်မရှိတဲ့ စစ်သေနာပတိလိုပါပဲ။\nဒီသဘောတရားကို ခပ်ညံ့ညံ့ ဗိုလ်ချုပ်တွေတောင် သိပါတယ်။ ဒါကြောင့်လဲ ဒေါ်အောင်ဆန်းစုကြည်က လူထုနဲ့ ဆက် စပ်ဖို့ ကျိုးစားတိုင်း စစ်အာဏာရှင်တွေက ဖမ်းထိန်းလိုက်တယ်။ ပေါင်းကူးလိုဖြစ်တဲ့ ဒုတိယတန်း၊ တတိတန်း ခေါင်း ဆောင်တွေဆိုတာ ထောင်ထဲက ထွက်ရတယ်လို့ကို မရှိဘူး။ တချို့ထောင်ထဲမှာ ရိုက်သတ်ခံရတယ်။ တချို့ အပြင်မှာ ကြံ့ဖွံ့တွေ၊ စွမ်းအားရှင်တွေက ရိုက်သတ်တာ ခံရတယ်။\nဗမာပြည် နိုင်ငံရေးကို ဝေဘန်ချင်ရင် ပထမအချက်အနေနဲ့ မထူးဇာတ်ခင်းနေတဲ့ ပြည်တွင်းဖြစ် စစ်အာဏာ ရှင်တွေ အကြောင်း သိဖို့လိုတယ်။ ဒုတိယ ဗမာလူထုရဲ့ ဘဝအမြင်နဲ့ အချောင်သမားပေါလှတဲ့ ဗမာပြည်နိုင်ငံရေး လောကအ ကြောင်း အကြမ်းဖျင်း သိဖို့လိုတယ်။ နောက်ဆုံး ခေါင်းဆောင် ဒေါ်အောင်ဆန်းစုကြည်ကို ဝေဘန်ချင်ရင်တောင် သူ့ အကြောင်းကိုလည်း သိဖို့လိုပါသေးတယ်။ တခုတော့ ရှိပါတယ်။ သူ့ကို လူထဲက လူတယောက်၊ လူထုထဲက လူထု ခေါင်းဆောင်တယောက်ထက် ပိုပြီး တန်ခိုးရှင်လို၊ ကယ်တင်ရှင်လို မမျှော်လင့်ဖို့တော့ လိုတာပေါ့။ သိတဲ့အတိုင်း ကျုပ်တို့ ဗမာလူမျိုး ဆိုတာကလည်း တဖက်သားကို သူဘာကြောင့် အဲသလိုလုပ်သလဲ၊ သြော်.. သူဒီလိုလုပ်တာ ဒါ့ ကြောင့်ကိုးလို့ မတွေးသလို သူဒါလုပ်တာတော့ အတော်ကောင်းသွားပါလား ဆိုပြီး အသိအမှတ်ပြုဖို့ထက် ငါဆိုရင် ဘာကြီးဖြစ်အောင် ဘယ်လိုလုပ်လိုက်မယ်ဆိုပြီး အပြောသန်တဲ့လူမျိုး ဖြစ်နေတယ်။\nဒီနေ့ ဗမာစစ်အုပ်စုဆိုတာ ပြည်တွင်းဖြစ် စစ်စစ်ဖြစ်တယ်။ ဘယ်နိုင်ငံ ဘယ်အင်အားကြီးကမှ မွေးထုတ်ခဲ့တာမဟုတ် သလို ဘယ်နိုင်ငံကိုမှလည်း မှီခိုရပ်တည်နေတာ မဟုတ်ဘူး။ ဒီနေ့ တရုတ်ကြီးနဲ့ ပြေလည်နေတယ် ဆိုတာလည်း အ ပြန်အလှန် အကျိုးစီးပွားအတွက်ပဲ ဖြစ်တယ်။ သူ့အာဏာကို ထိပါးလာရင်တော့ တရုတ်ကြီးလဲ နိုးပဲလုပ်မှာ သေချာ တယ်။ ကျန်တာမကြည့်နဲ့ သူ့အာဏာကိုထိပါးမဲ့ အခြေအနေ ရောက်လာတော့ ကိုယ်ကိုးကွယ်တဲ့ ရဟန်းသံဃာတွေ ကိုသတ်၊ ဘုန်းကြီးကျောင်းတွေကို ရန်သူ့စခန်းတခုလို ဝင်စီး တိုက်ခိုက်ဖျက်ဆီးခဲ့တာ တကမ္ဘာလုံး အမြင်ပါပဲ။ ဒီနေ့ နိုင်ငံတကာ အရေးအယူ ပိတ်ဆို့မှုတွေကို ရုတ်သိမ်းဘို့ နည်းအမျုိုးမျိုးနဲ့ လှည့်ပတ်ဟောင်နေကြတဲ့ အချောင်သမား လုပ်စားတွေ သိဖို့က အမေရိကန်တို့၊ အီးယူတို့က အဲဒီ့ဆန်ရှင်တွေ ရုတ်ပြီး အပြုသဘော ဆက်ဆံမယ်ဆိုရင်လည်း ဒီသဘောပဲ။ အမေရိကန်သော အီးယူသော ဘာမှ ထည့်မတွက်ပဲ သူ့အာဏာထိရင် နိုးပဲ ပြောမှာပဲ။ ဒီတော့ ဆန်ရှင် ရုတ်သိမ်းရေးဆိုတာ စစ်အုပ်စု အကျိုးသက်သက်သာ ဖြစ်တယ်။ အရေးအယူ ပိတ်ဆို့မှုတွေ ရုတ်သိမ်းရေးက တဆင့် ပေါင်းပြီး ပြောင်းဖို့ စစ်အုပ်စုကို ဖျောင်းဖျမယ်ဆိုတာ အရူးအိပ်မက် သက်သက်သာ ဖြစ်တယ်။\nအဆက်ဆက်သော စစ်အာဏာရှင်တွေဟာ တိုင်းပြည်ရဲ့ ဘဏ္ဍာအရင်းအမြစ် မှန်သမျှကို ထင်တိုင်းကြဲ ခိုး ဝှက်လု ယက်ရုံမက သောင်းသိန်းချီတဲ့ ကိုယ့်ပြည်သူ၊ ကျောင်းသား၊ အလုပ်သမားနဲ့ ရဟန်း သံဃာမကျန် သတ်ဖြတ်လာခဲ့သူ တွေ ဖြစ်တယ်။ ဒီလို ဆွေစဉ်မျိုးဆက် ဆပ်မကုန်နိုင်တဲ့ သူတို့ရဲ့ နိုင်ငံတော်နဲ့ ပြည်သူတွေအပေါ် ကျူးလွန်းခဲ့တဲ့ ရာဇဝတ်ကြွေးတွေကို သူ့တို့သာလျင် အသိဆုံး ဖြစ်တယ်။ စစ်သည် စစ်သား တပ်မတော်ဆိုတာကတော့ ဓားစာခံ သက်သက်ပဲ။ ဒါကြောင့်လည်း ဒီဗိုလ်ချုပ်တွေ အကြောက်ကြီးကြောက်ပြီး အာဏာကိုရတဲ့နည်းနဲ့ ဖက်တွယ်ထားကြတာ ဖြစ်တယ်။ တခုတည်းသော သူ့တို့ရဲ့ ရည်မှန်းချက်လည်း ဖြစ်တယ်။ ပြောရရင်တော့ သေမထူး နေမထူး ဇာတ် ခင်းနေကြတာပဲ။ ဒီဗိုလ်ချုပ်တွေရဲ့ အကြောက်တရားနဲ့ အတ္တလောဘကတော့ ဘုရား၊ တရား၊ သံဃာတောင် စော် ကားရဲတဲ့အထိ ဆိုးသွမ်း ယုတ်ကန်းနေကြတယ်။ ဒီလို မထူးဇာတ်ခင်းနေတဲ့ စစ်အုပ်စုကို ရင်ဆိုင်ဖို့ဆိုတာ တော်တန်ရုံ ကျစ်လစ်တဲ့ စည်းရုံးရေး အင်အားနဲ့ မဖြစ်နိုင်ဘူးဆိုတာ တကယ်တမ်း တိုက်ပွဲထဲမှာ ပါဝင်နေသူတိုင်း မြင်နိုင်ပါ တယ်။\nတကယ်တော့ ဒီစစ်အာဏာရှင် ငရဲသားတွေကို ဗမာပြည် နိုင်ငံရေး လောကထဲ ကျောပိုးသည်လာ သူဟာ နိုင်ငံရေး သမားတွေပဲ ဖြစ်တယ်။ လူထုမဟုတ်ဘူး။ အဲဒီ့ မစွန့်ဘဲ စားချင်တဲ့ နိုင်ငံရေးသမားတွေ ကိုယ်အာဏာမြဲဘို့အတွက် နိုင်ငံရေး ပြဿနာကို အာဏာအရင်းအခံဖြစ်တဲ့ လူထုအကြားမှာ ဖြေရှင်းဖို့ မကြိုးစားပဲ လူထုအစေခံ လက်နက်ကိုင် တပ်ကို အသုံးချခဲ့ကြလို့ စစ်ခေါင်းဆောင်တွေ ဇာတ်ပျက်သစ္စာဖောက်ပြီး အာဏာရှင်စနစ် ပေါ်ပေါက်လာတာ ဖြစ်တယ်။ ဒီအန္တရာယ်ကိုသိလို့ လူထုက ၁၉၅၆ နဲ့ ၁၉၆၀ ရွေးကောက်ပွဲတွေမှာ စစ်တပ်နဲ့ နိုင်ငံရေးလုပ်တဲ့ ပါတီတွေကို မဲမပေးပဲ စစ်အာဏာရှင် အန္တရာယ်ကို တားဆီးဖို့ ကြိုးစားခဲ့ကြပါသေးတယ်။ ဒါပေမဲ့ အချိန်က မမှီတော့ဘူး။ စကားတခုရှိတယ်၊ ( The State ruin by politic and politicians, but not by nature,culture and religion) နိုင်ငံတော်ကို ဖျက်ဆီးတာ ဓလေ့ထုံးတမ်း ယဉ်ကျေးမှု ဘာသာရေးနဲ့ သဘာဝတရားတွေ မဟုတ်ဘူး။ နိုင်ငံရေးနဲ့ နိုင်ငံရေးသမားတွေသာဖြစ် တယ်။\nဒီနေ့ခေတ် တချို့သော အမည်ခံနိုင်ငံရေးသမားတွေရော ဟိုဖက် လွတ်လပ်ရေးခေတ်က အချောင်သမားတွေနဲ့ ဘာ ကွာလို့လဲ။ ဟိုကွေ့ ဟိုတက်နဲ့လှော်၊ ဒီကွေ့ ဒီတက်နဲ့ လှော်နေကြတာပဲ မဟုတ်လား။ လူထုဆိုတာကတော့ လက်ညှိုး ထိုးခံ သက်သက်ပဲ။ ၈၈ ပြီးစ ဒီမိုကရေစီ ရေစီ်းမြင်တုန်းကလည်း ဒီမိုကရေစီ ဆိုပြီး ပါလိုက်တာပဲ။ အခု စစ်ကျွန်ရွေး ကောက်ပွဲ ဆိုတော့လည်း ခွေးမစင်ငတ်သလို ပြေးဝင်ဟပ်လိုက် ကြတာပဲ။ ပြီးတော့ သူတို့လို ခွေးဇာတ်မခင်းနိုင်တဲ့ သူတွေကို ကိုယ့်ခေါင်းဆောင်ပါမချန် ဟောင်ကြ အူကြသေးတယ်။ ဒီလိုခွေးတစီစီနဲ့ တော်လှန်ရေးရထားကြီးကို ဘယ် လိုခေါင်းတွဲမောင်း ခေါင်းဆောင်က လိုရာခရီးရောက်အောင် မောင်းနိုင်ပါ့မလဲ။ ဒီကြားထဲ ကတ္တီပါအိတ်စွပ်ထားတဲ့ သံ လက်သီး အက်စစ်လို ခွေးဆိုးက ပါသေးတယ်။\nဒီခေါင်းဆောင် ဆိုသူတွေပဲ ကိုးဆယ်ခု ရွေးကောက်ပွဲမှာ လူထုက အာဏာအပ်နှင်းထားတာကိုတောင် စစ်အာဏာ ရှင်တွေ ကြောက်ပြီး တာဝန်ရှောင်ခဲ့ကြတာ၊ လက်နက်ကိုင်မယ်ဆိုပြီး နယ်ခြားထွက်လာကာ အင်ဂျီအို ခိုင်းတာတွေပဲ ရွေးလုပ်ပြီးတော့ အကျဉ်းကျနေတဲ့ ဒေါ်စုကို လက်ညှိုးထိုး ဆင်ခြေရှာကြတယ်။ ၈၈ ပြီးစ ပုသိမ်မှာ ရန်ကုန် မြေနီကုန်း မှာ အသက်ဘေးအန္တရာယ်ကို ရင်ဆိုင်ပြီး လူထုကို ဦးဆောင်ဖို့ ကြိုးစားတယ်။ ဘယ်မှာလဲသူ့နောက်လိုက် သူ့ပါတီဝင် တွေ။ ၉၈ က အညာစုမှာ ပိတ်မိနေတယ်။ ကိုးဆယ်ခြောက် ရန်ကုန်မှာ၊ ၂၀၀၃ ဒီပဲရင်းမှာ ကြံ့ဖွတ်တွေက သတ်ဖို့ လုပ်တယ်။ ဘယ်မှာလဲ သိန်းချီရှိတယ်ဆိုတဲ့ ပါတီဝင်တွေ။ ခေါင်းဆောင်ဆိုသူတွေ။ နယ်စပ်က လက်နက်ကိုင် ဆိုသူ တွေကကော အဲဒါတွေကို လက်တုံ့ပြန်တဲ့ အနေနဲ့ တိုက်ပွဲ ဘယ်နှပွဲ တိုက်ခဲ့သလဲ။ ပြည်တွင်းမှာကော ဘာတွေ ဖောက်ခွဲ ပြခဲ့ကြသလဲ။ ကိုယ်ကဖြင့် တူတူတန်တန် ဘာမှ မလုပ်ပဲ ခေါင်းဆောင်းကို အပြစ်ရှာတယ်။ ဒါဟာ ဖောက်ပြန်တာပဲ။ ရန်သူကို အလုပ်ကြွေးပြုတာပဲ။\nလူတကာသိပြီးသား ဒေါ်အောင်ဆန်းစုကြည်ရဲ့ ပုဂ္ဂိုလ်ရေး၊ နိုင်ငံရေး စွန့်လွှတ်မှုတွေကို ဒီမှာ မပြောတော့ပါဘူး။ တော် လှန်ရေး အကျိုးကိုမျှော်ကိုးပြီး သူ့အခန်းကဏ္ဍကိုပဲ ပြောချင်ပါတယ်။ စစ်အုပ်စုဟာ သူ့စိတ်တိုင်းကြ နိုင်ငံရေး အခင်း အကျင်းကို ဖန်တီးသွားခဲ့ပါပြီ။ ရုပ်သေး အစိုးရတခုကို ရွေးကောက်ပွဲ တခုနဲ့ လုပ်သွားတယ်။ လူထု မျှော် လင့်တောင့် တတဲ့ ဒီမိုကရေစီ မဆိုထားတဲ့ နိုင်ငံရေး ပုံစံတခုလို့တောင် ပြောမရတဲ့ အခင်းအကျင်းဖြစ်တယ်။ စစ်အာဏာရှင်က စစ် အာဏာရှင်ပါပဲ။ နိုင်ငံတကာကို ဝင်ဆန့်ရုံ သက်သက်အတွက် လုပ်ခဲ့တယ်ဆိုတာ ကလေးအစ ခွေးအဆုံး တလော ကလုံး သိပါတယ်။ နိုင်ငံတကာ ဆိုတာတွေကလည်း သိပါတယ်။ သို့သော်လည်း ကိုယ်ကျီုးစီးပွား ပဓာနလွှမ်းမိုးနေတဲ့ ဒီနေ့ ကမ္ဘာ့နိုင်ငံရေးမှာ ဘယ်တိုင်းပြည်ကမှ ဒီဗိုလ်ချုပ်တွေရဲ့ ကလိမ်ခြုံဇာတ်ထုတ်ကို အရေးမလုပ်ကြတော့ပါဘူး။ ပြေလည်အောင် ပေါင်းဖို့ပဲ စိုင်းပြင်းနေကြပါပြီ။ တချို့သော နိုင်ငံကြီးတွေကတော့ မသူတော် ဗမာဗိုလ်ချုပ်တွေနဲ့ ပေါင်းဖက်ရတာကို သိပ်စိတ်မသန့်ဘူးနဲ့ တူပါတယ်။ သူတို့ လက်ဝေခံတွေရဲ့ ပါးစပ်ကတဆင့် ဒီအရပ်သား ရုပ်သေးအစိုးရမှာ ဒေါ်စုကပဲ နိုင်ငံခြားဆက်ဆံရေးတာဝန် ယူတော့မယောင်၊ ဒေါ်စုရဲ့ ဦးဆောင်မှုက မပြည့်ဝသယောင် တီးတိုးဝါဒဖြန့်နေကြတယ်။ တဖက်ကလည်း စစ်အုပ်စုနဲ့ ပေါင်းသင်းတာ၊ စစ်အုပ်စု မကြိုက်တာ မလုပ်မပြောတာ လက်တွေ့နိုင်ငံရေးလိုလို ဆိုနေကြတယ်။\nဒါပေမဲ့ စစ်အုပ်စု ကိုယ်တိုင်ကတော့ ဒီအခင်းအကျင်းသစ်ဟာ သူတို့အာဏာ တည်မြဲရေးအတွက် မခိုင်မာဘူးဆိုတာ သိပါတယ်။ ဒါက နိုင်ငံရေး အန္တိမ မဟုတ်သလို သူတို့ရဲ့ အောင်ပွဲလို့လဲ မပြောနိုင်ဘူး။ ဒေါ်အောင်ဆန်း စုကြည်နဲ့ NLD, CRPP ထဲက ခိုင်မာပြတ်သားတဲ့ ခေါင်းဆောင်တွေ၊ အကျဉ်းထောင်တွေထဲက ၈၈ ကျောင်းသား ခေါင်းဆောင် တွေ ရှိနေသေးသရွေ့ ဗမာလူထုရဲ့ စစ်အာဏာရှင် ဆန့်ကျင်ရေးနဲ့ ဒီမိုကရေစီ တိုက်ပွဲတွေ ရှိနေတုန်းပဲဆိုတာ စစ်အုပ် စုသိထားပါတယ်။ ဒီတော့ အတုအယောင်ရွေးကောက်ပွဲနဲ့ ရုပ်သေးအစိုးရ ထူထောင်နိုင်တာဟာ စစ်အုပ်စုအတွက် အောင်ပွဲ မဟုတ်သလို ဒီမိုကရေစီအရေးအတွက်လည်း လမ်းဆုံးမဟုတ်ပါဘူး။\nစစ်အုပ်စုဟာ ဒေါ်အောင်ဆန်းစုကြည် အမှူးရှိတဲ့ လူထု ဒီမိုကရေစီတိုက်ပွဲ ခေါင်းဆောင်မှုရဲ့ အခန်းကဏ္ဍကို သေးသိမ်း မှေးမှိန်အောင် အားထုတ်နေတယ်။ ဒါဟာ သူ့တို့ လက်ငင်း မဟာတာဝန် ဖြစ်တယ်။ နောက်တချက်ကလည်း စစ်အုပ်စုအတွက် မခံချင်စရာကောင်းတာက ဗမာလူထုသာမက ကမ္ဘာ့လူထုကပါ ဒေါ်အောင်ဆန်းစုကြည်ကို ဗမာ ပြည်လူထုခေါင်းဆောင်အနေနဲ့ လက်ခံအသိအမှတ်ပြုထားတာ ဖြစ်တယ်။ ဒါကို ခြေဖျက်နိုင်မှသာ စစ်အုပ်စုရဲ့ ရုပ် သေးအစိုးရက လူရာဝင်နိုင်မှာ ဖြစ်တယ်။\nဒေါ်အောင်ဆန်းစုကြည်နဲ့ ခေါင်းဆောင်မှုကို သေးသိမ်းမှေးမှိန်အောင် စစ်အုပ်စုက လက်ရှိအချိန်အထိ ကိုယ်တိုင် မ လုပ်နိုင်သေးဘူး။ အခင်းအကျင်းသစ်ကြောင့် သူတို့ထဲက လူအပြောင်းလဲ နေရာအပြောင်းလဲတွေ အသားကျအောင် စီမံနေရတုန်းပဲ။ လောလောဆယ် ဒီတာဝန်ကို ဆောင်ရွက်နေတာက လက်ရှိအခင်းအကျင်းသစ်ကို တကယ်ခိုင်မာတဲ့ အပြောင်းအလဲတို့ ထင်ယောင်မှားနေကြတဲ့ လုပ်စားသမား တွေပဲဖြစ်တယ်။ ငါးမင်းဆွေဆိုတဲ့ နိုင်ငံရေး အုတ်ကြား မျက်ပေါက်က စတယ်။ ဟိုတလောကလည်း ဧရာဝတီမှာ ဗမာကြီးဆိုတဲ့ နာမည်နဲ့ ဒေါ်စုနဲ့ NLD ရဲ့ နိုင်ငံ ရပ်တည် ချက်ကို မထိတထိ လှီးဖဲ့သွားတယ်။ အခု အက်စစ်ရဲ့ အပုပ်ချစာကတော့ ဗြောင်အကျဆုံးပဲ။ လူထုဘဝကို စာနာသ ယောင် သကြားလေးတော့ အုပ်ထားတယ်။ အရင်ကတော့ ဦးဝင်းတင်ကိုအဓိက ဦးတည်တိုက်ကြတယ်။ အခုတော့ ဒေါ်စု ကိုပါ ဖွင့်တိုက်လာတာ ဖြစ်တယ်။\nအကြောင်းကို စိစစ်ကြည့်ရင် ဒီအချောင်သမားတွေ စစ်အုပ်စုနဲ့ ပေါင်းပြီးသွားချင်နေတဲ့ လူထုအတွက် မပါတဲ့ “ငါ့ဒီမို ကရေစီ” လမ်းကြောင်းမှာ ဒီခေါင်းဆောင်တွေက အတားအဆီးဖြစ်နေတယ်။ ဒီခေါင်းဆောင်တွေရှိနေသရွေ့ လူထုကို နှပ်ချနှပ်စား လုပ်လို့ မရနိုင်ဘူးလေ။ ဒီတော့ ခေါင်းဆောင်မှုကို ဖြိုဖျက်ရတော့တာပဲ။ သေးသိမ်အောင် လုပ်ကြရ တော့တာပဲ။ ဒါမှလဲ ခေါင်းဆောင် လုပ်စားခွင့် ရလာမှာ ဖြစ်သလို စစ်အုပ်စုကလည်း သဘောကျ တော်ကောက်ခံရ မှာကိုး။\nဒီတော့ ကိုလွဏ်းဆွေရေ၊ ပြည်တွင်း ပြည်ပက အချောင်သမား ပေါင်းစုံတို့ရဲ့ မထိတထိ ထိုးနှက်တာ ခံနေရတဲ့ ကျွန်တော်တို့ တိုက်ပွဲရဲ့ ခေါင်းဆောင်မှု (Leadership) ကို နိုင်ငံရေးအရ ဝိုင်းဝန်းကာကွယ်ဖို့ရာ ဒီမိုကရေစီလို လားသူ တိုင်းရဲ့ တာဝန်ပါပဲ။ လက်နက်၊ ထောင်၊ တရားရုံးနဲ့ မတရားဥပဒေ အဆောင်အယောင် ယန္တယားတွေနဲ့ တိုင်းပြည် ဘဏ္ဍာတိုက်ကို ဖင်ခုထိုင်ထားတဲ့ ရန်သူကို တိုက်ဖို့ ဆိုတာက လူထုပါရုံနဲ့တင် မပြီးနိုင်ဘူး။ ခေါင်းဆောင်မှုဆိုတာ လည်း အရေးတကြီး လိုအပ်ချက် ဖြစ်ပါတယ်။ ဒါ့ကြောင့်လည်း တချို့က ခေါင်းဆောင်မှုကို မျက်လုံးအိမ်သဖွယ် စောင့်ရှောက်ကြလို့ ဆိုကြတာပဲ။ လက်ရှိ ခေါင်းဆောင်မှု ဆိုတာဟာ ၈၈ အရေးတော်ပုံရဲ့ လက်ကျန် ရလာဒ်တခု လည်း ဖြစ်တယ်မဟုတ်လား။ သူတို့ရဲ့ နိုင်ငံရေး အမြင်ကို သဘောမတူနိုင်ရင်တောင် ကိုယ်ယုံကြည်ရာလမ်းကို ရွေး လျှောက်ကြရင်း ဒီခေါင်းဆောင်မှုကို နိုင်ငံရေးအရ ကာကွယ်ထိန်းသိမ်းသွားကြရမှာပဲ။ ဒီနေ့ အထိတော့ လူထုက သူ တို့အပေါ် ယုံကြည်နေဆဲပါပဲ။ ဒီယုံကြည်မှုက အခွင့်အခါပေါ်တဲ့အခါ အလွယ်စည်းရုံးလှုံ့ဆော်ပြီး အောင်ပွဲကို သယ် ဆောင်သွားနိုင်ပါတယ်။ နိုင်ငံရေး ဆိုတာကလည်း အခွင့်အခါမကျဘဲ ကိုယ်ထင်ရာ ဇွတ်လုပ်ပြန်ရင်လည်း တဖျတ် ဖျတ်ခုန်တဲ့ ငါး လှော်တက်စာ မိသွားသလို ကြုံရတတ်တယ် မဟုတ်လား။\nနောက်ဆုံးအနေနဲ့ ကိုလွဏ်းဆွေကို ဆရာမောင်ထင်ရဲ့ စကားလက်ဆောင်လေး ထပ်ဆင့်ပါးလိုက်ချင်ပါတယ်။ ဆရာ မောင်ထင်က ကျနော် နိုင်ငံရေးမှာ ပါဝင်ပတ်သက်နေမှန်းသိတော့ ဟေ့ကောင် မင်းနိုင်ငံရေးမှာ သတ္တိမရှိရင် သစ္စာ ဖောက် ဖြစ်တတ်တယ်မှတ်ထား ပြောပါတယ်။ ဒီအဓိပ္ပါယ်က ဗိုလ်ငါးပါးနဲ့ ယှဉ်ပြီး ယူရပါတယ်။ ဒါတွေက ကာယ သတ္တိ၊ ဉာဏသတ္တိ၊ ဝီရိယသတ္တိ၊ စာရိတ္တသတ္တိနှင့် ဘောဂသတ္တိတို့ ကွဲသွားပါတယ်။ ကာယသတ္တိမရှိရင် ကြောက်ပြီး သူများခိုင်းတိုင်း မှားမှားမှန်မှန် လုပ်မိပြီး သစ္စာဖောက် ဖြစ်တတ်တယ်။ ဉာဏသတ္တိနည်းရင် အသိအ ဉာဏ် ဆင်ခြင် တုံတရား ခေါင်းပါးတော့ အမှားအမှန် မခွဲခြားနိုင်ပဲ သစ္စာဖောက်ဖြစ်တတ်တယ်။ ဝီရိယသတ္တိနည်းလို့ ပျင်းရိငိုင်မော ပျင်းကျောဆွဲရင်း ရေသာခိုအချောင်လိုက် ရင်း ကလည်း သစ္စာဖောက်ဖြစ်တတ်တယ်။ ဘောဂသတ္တိ ဆိုတဲ့ စွန့်သင့်တာ မစွန့်ရဲ ပေးကမ်းသင့်တာ မပေးကမ်းရဲ လိုချင်လောဘတွေ မထိန်းနိုင်ရင် ရုပ်ဝတ္ထု ငွေကြေးတွေရဲ့ လွှမ်းမိုးမှုခံရ တတ်ပြီး အဲဒါတွေနောက် တကောက် ကောက်လိုက်ရင်း သစ္စာဖောက်ဖြစ်တတ်တယ်။ နောက်ဆုံးကတော့ စာရိတ္တ သတ္တိပဲ သူမရှိရင် သူ့က သတ္တိတွေ ဘယ်လောက်ပဲ ပြည့်စုံပါစေ စာရိတ္တိမခိုင်ရင် အကုန်ယိုင်လဲသွား တတ်တယ်။ အ ကျင့်သီလ ကင်းတဲ့သူကို လူမကြည်ညိုဘူး၊ အသရေမဲ့တယ်။ စာရိတ္တအမည်းစက်တွေကြောင့် သူတပါးက အကြပ်ကိုင် ဗိုလ်ကျခံရရင်း သစ္စာဖောက် ဖြစ်တတ်တယ်။ ဒါကြောင့် တကယ့်နိုင်ငံရေး လူထုကို အလုပ်ကြွေးပြုမဲ့ နိုင်ငံရေး လုပ်မယ်ဆိုရင် ဒီသတ္တိငါးပါးကို အစဉ်တစိုက် အားဖြည့်နေရ ပါလိမ့်မယ်။ အဲဒီလိုမှ မဟုတ်ရင် ဆရာမောင်ထင် ပြော သလို သစ္စာဖောက် ဖြစ်တတ်ပါတယ်။ သာဓကအနေနဲ့ လေ့လာဖို့ လူထုဦးလှရဲ့ နိုင်ငံတော် လုပ်ကြံမှုထဲက ကိုသုခ အကြောင်း စာကလေး ထည့်ပေးလိုက်တယ်။\nကိုလွဏ်းဆွေရဲ့ ဘလော့ဂ်မှာ နတ်သုဒ္ဓါထဲ မစင်တခဲ မြင်လိုက်ရသလို အော့နှလုံးနာမိလို့ ဒီစာကို ရေးမိပါတယ်။ ဘာ ပဲပြောပြော ကိုလွဏ်းဆွေဘလော့ဂ်ဟာ ဗမာလူထုအတွက် အတိုင်းအတာတခုအထိ အသိဉာဏ် အလင်းဆောင်ခဲ့သလို ဆက်လက်ထွန်းလင်းနိုင်ဖို့ ဆန္ဒပြုပါတယ်။ နောက်ဆုံးအနေနဲ့ကတော့ ရန်သူရဲ့ရန်သူဟာ မိတ်ဆွေလို့ ဆိုငြား သော်လည်း တချို့သော ရန်သူ့ရန်သူတွေဟာ ကိုယ့်အတွက်လည်း ရန်အန္တရာယ်ဖြစ်တတ်ပါတယ် ဆိုတဲ့အကြောင်း မေတ္တာ စကားလက်ဆောင် ပါးအပ်ပါတယ် ကိုလွဏ်းဆွေ။\n၅၊ ၂၊ ၂၀၁၁။\nBY YeYint Nge ... 2/05/20113comment\nဦးဖိုးသာအောင် (နော်ဝေး) နှင့်ပြည်ပရောက် နိုင်ငံရေး ဂုရု ကြီးများ ဆီသို့အိပ်ဖွင့်ပေးစာ\nby Bo Aung Din on Saturday, February 5, 2011 at 5:04am\nဦးဖိုးသာအောင် ရေးထားတဲ့ စာလေးတွေကို ကြည့်ပြီး အမှားတွေကို ကျွန်တော် တို့ သိလိုက်ရပါတယ်။ မှားချင်မှားမယ်ပေါ့။ လူဆိုတာ အမှားနဲ့ တော့ မကင်းပါဘူး။……စိတ်ထဲ ပြောချင်တာလေးတွေ ဖြစ်လာတာနဲ့ပြောဖြစ်တာပါ။\nဦးဖိုးသာအောင်ရဲ့ note ထဲက\nပထမအမှားမှာ ကိုးဆယ်ရွေးကောက်ပွဲရလဒ်အတိုင်း စစ်အစိုးရ၏ ညစ်ပတ်မှုကို လက်မခံဘဲ မိမိတို့ဖာသာ အစိုးရဖွဲ့ရမည်ကို ကြောက်ပြီး မဖွဲ့ခဲ့ကြခြင်း၊\nပထမ အမှား ဆိုတဲ့ကိစ္စလေးကို ပြောပါ့မယ်။ အစိုးရရဲ့ ညစ်ပတ် မှူကို လက်ခံပဲ အစိုးရအသစ်ဖွဲ့ ဖို့ ကို ကြောက်ပြီး မဖွဲ့ ခြင်း ဆိုသည့် ကိစ္စလေးပါ။ သင် ဗမာပြည်အကြောင်းကို သိပါသလား။ ကြောက်သည်ဟု ပြောလိုက်ခြင်းကတော့ တော်တော်လေးကို လွန်သွားပါပြီ။ သင်ဆိုလျှင်ရော မည်သို့ လုပ်မည်နည်း။ လူဆိုသည်မှာ မိမိ အခြေအနေ ကို မိမိ ပြန်လည် သုံသပ်ဖို့ လိုပါသည်။ အာဏာကိုင်ထာပြီး လက်နက်ကိုင်ထားသူ က ညစ်ပတ်ပါပြီ ဟု သင်သိနေပါက .. သင်နှင့် သင့်အဖွဲ့ အစည်း တစ်ခုလုံး ထောင်ထဲရောက်မည့် ကိစ္စ သင်သာခေါင်းဆောင်ဆိုလျင် လုပ်မည်လား။... ဦးဖိုးသာအောင်ခင်ဗျား... စဉ်းစဉ်းစားစားပြောစေလိုပါတယ်။\nဒုတိယအမှားမှာ ဒေါ်စုကို ဗဟိုလ်ပြုလွန်းသဖြင့် ဒေါ်စုအကျယ်ချုပ်ကျနေလျှင် အလုပ်မဖြစ်ခြင်း၊ ဒါသည်မူထက် လူသာပဓာန ဖြစ်နေခြင်း၊\nဒုတိယ အမှား ကို တော့ လက်ခံပါတယ်။ ကျွန်တော်လဲ အဲ့ဒီလို ယူဆပါတယ်။ အဖွဲ့ အစည်းတရပ်အနေ နဲ့ လှုပ်ရှားမှုတွေ အဆက်မပြတ် ရှိသင့်တယ်။ လူသည် မူထက် ပဓာန ဖြစ်နေသည်ကို ဝေဖန် ခြင်းက တော့ ဒီ အမှား အတွက် ဆို လျင် ဘာမှ မဆိုင်ပါ။\nတတိယအမှားမှာ ရိုးသားပွင့်လင်းမှု မရှိခြင်း၊ တိုင်းအဆင့်မှ အောက်ခြေအထိ ဗဟိုမူ ၀ါဒလမ်းစဉ်နှင့် လုပ်ငန်းစဉ်များကို သိခွင့်မရှိခြင်း၊\nဒေါ်စုအိမ်ချုပ်ကျနေသဖြင့်ဟု အကြောင်းပြကာ တိုက်ပွဲလမ်းစဉ်ညွှန်ကြားမှု လုံးဝမရှိဘဲ ရေစုန်မျောနေခြင်း၊\nတတိယ အမှား နှင့် ဒုတိယ အမှားက တစ်ခုထဲ လို ဖြစ်နေပါတယ်။\nစတုတ္ထအမှားမှာ မည်သည့်ပုံစံ ဒီမိုကရေစီ စနစ်မျိုးကို ကျင့်သုံးမည်ဟု ဆိုသော ဦးတည်ရည်မှန်းချက် မှုန်ဝါးနေခြင်း၊\nဒီကိစ္စကို မေးတိုင်း မြန်မာနိုင်ငံနှင့် ကိုက်ညီမည့် လူထုဆန္ဒနှင့် ကိုက်ညီသော ဒီမိုကရေစီစနစ်ကို သွားမည်ဟုသာဆိုကြပါသည်၊\nစတ္တုထ အမှား .... မည်သည့် ပုံစံဒီမို ကရေစီကျင့်သုံးမည်ဆိုခြင်းကို မေးနေ ခြင်းမှာ မုန့် ဆီကျော်ဘယ်နေမှန်း မသိ နှုတ်ခမ်းနာနဲ့ တည့်ပါ့မလား ဆိုခြင်းကို မေးနေ သလို ဖြစ်နေသည်။ အဆင့်တွေ ကျော်နေလေ ပြီ။\nပဉ္စမအမှားမှာ အိမ်နီးချင်းနိုင်ငံများနှင့် အဆင်ပြေအောင် ပေါင်းသင်းရမည်ဖြစ်ပြီး မည်သည့်နိုင်ငံနှင့်မျှ အပေးအယူလုပ်သည့် နိုင်ငံရေးမျိုးကို မလုပ်ဘဲ ကိုယ့်ပြည်သူနှင့်ကိုယ် ကိုယ့်ကြမ္မာ ကိုယ်ဖန်တီးမည်သာဖြစ်ကြောင်း ဆိုသည့် အယူအဆကို တရားသေ အစွဲကြီးစွာ ဆုတ်ကိုင်ထားခြင်းနှင့်\nပဉ္စမအမှား.... စစ်အစိုးရ အမှားကို ပြောခြင်းလော... ဒေါ်အောင်ဆန်းစုကြည် ကတော့ တက်နိုင် သမျှ အပေးအယူ လုပ်နေပါသည်။\nဆဌမနှင့် နောက်ဆုံးအမှားမှာ ၂၀၁၀ရွေးကောက်ပွဲကို ဆန့်ကျင်လိုက်ပြီး နောက်တက်မည့် အစိုးရသစ်နှင့် ဆွေးနွေးချင်ပါသည်ဟု ရှေနောက်မညီသည့် ကမ်းလှမ်းချက်များ ရှိနေခြင်းတို့ပင် ဖြစ်ပါသည်၊ ပြီးသွားပြီ ဖြစ်သဖြင့်လည်း ပြင်လို့မရနိုင်တော့ပါ၊\nဆဌမနှင့် နောက်ဆုံးအမှား ... ဦးဖိုးသာအောင် သာဆိုလျင်ရော.. ဘယ်အစိုးရတက်တက် လှည့်မကြည့်ဘူး မဆွေးနွေးဘူးလို့ ဆိုလိုပါသလား...\nကျွန်တော်တို့က ဝေဖန် ဆွေးနွေးတာတော့ တော်တော်ကို ကျွမ်းကျွမ်းကျင်ကျင် ဖြစ်နေပါပြီ။ ခက်တာက ယခု ဦးဖိုး သာအောင်လို နိုင်ငံရေး အမှားတွေကို ဝေဖန် ထောက်ပြနိုင်သူတွေရော။ ပြည်ပရောက်နိုင်ငံရေး သမားတွေ ရော ... ဘာလို့ ပြည်တွင်းထဲကို ကိုယ်တိုင် ကိုယ်ကျ လာပြီး မလုပ် ရသလဲ။ နိုင်ငံရေး တကယ်နားလည်သူတွေ ပြည်တွင်းမှာ မလိုအပ်လို့ လား။ မိမိ နိုင်ငံကို မချစ်တာ လား။ တိုင်း ပြည်ကောင်းစားမှာကို လစ် လျူရှူ ပြီး။ စာလေး တစ်ကြောင်းး နှစ်ကြောင်းရေး တိုင်းပြည်ကို ချစ်ပါတယ် ပြောနေမှာလား။ တကယ်ရော ဘာကိစ္စ လာမလုပ်ကြသလဲ။ မေးခွန်းတွေ များပါတယ်။\nဒေါ်အောင်ဆန်းစုကြည်ကို ဝေဖန် တိုက်ခိုက် ပြီး နိုင်ငံေ၇း နယ်ပယ် အတွင်း နာမည် ယူ ချင် သူများ များနေပါသည်။ ထိုသူများ အားလုံး ကို ကျွန်တော် ပြောစရာ တစ်ခုပဲ ရှိသည်။ သင်တို့ အရည် အချင်း မှန် ပါက ဒီလို တိုက်ခိုက်စရာ မလိုပါဘူး ၊ အရည်အချင်း ရှိသူအတွက် နေရာ ဆိုတာ အလိုလို ပေါ်ပေါက်ပြီးသားပါ။ သူများတကာကို ဝေဖန် ပြောဆိုပြီးမှ နေရာ ယူ နေရပြီ ဆိုလျင် မိမိကိုယ် မိမိ အရည် အချင်း မရှိသူများဟုသာ မှတ်ပါလေ။\nနောက် တစ် ခု.... သင်တို့ က ဘာနည်းလမ်းမှ မစဉ်းစားနိုင်ပဲ .. ဝေဖန် ဖို့ လောက် ပဲ တက်ကြသည်။ သင်တို့ ဝေဖန် နိုင်သော အဆင့်ရော ရှိကြသလား ဆိုသည်ကို စဉ်းစား ဆင်ခြင်စေချင်သည်။ တကယ် လက်တွေ့ ထဲ ထဲ ၀င်ဝင် လုပ်နေသူများ က အခက် အခဲတွေကို သိပါသည်။ ကိစ္စတစ်ခုကို ကိုယ်တိုင်လဲ ဘာမှ မလုပ် ၊ လုပ်လည်း မလုပ် တက်၊ လုပ် လည်း မလုပ်၊ ပဲ တကယ်လုပ်နေသူများ ၏ အခက် အခဲကို မသိပဲ ဝေဖန် ပြောဆိုခြင်းကား အလွန်ဆိုးသည်။ ဒေါ်အောင်ဆန်း စုကြည်ကို ဗဟိုပြုလွန်းခြင်း ဆိုသည့် ကိစ္စ ကို လဲ ပြောချင်သေးသည်။ ဒေါ်အောင်ဆန်း စုကြည်လို ပုဂ်ဂိုလ် မျိုးကို ဗဟို မပြုပါက ဘယ်သူ့ ကို ဗဟို ပြုရမည်နည်း။ ဦးဖိုး သာအောင်ကို ဗဟို ပြုရမှာလား။ ထိုသို့ ပြောခြင်း အားဖြင့် ပါတီ ရှိ လူအားလုံး နှင့်အမေစု ကို ချစ်မြတ် နိုးသူများ သည် အသုံးလုံးလုံး မကျသူ များဟု ပြောခြင်း နှင့် ထပ်တူဖြစ်နေသည်။\nအရည်အချင်းရှိသော အနစ်နာ ခံနိုင်သော မင်းကိုနိုင်တို့ ကဲ့သို့အမေစု မရှိလဲ ဆက်လက် ရပ်တည် ဦးဆောင် နိုင်သူတွေကို ဦးဖိုးသာအောင် အပြင်မှာ တွေ့ မိပါသလား။\nတကယ်တော့ ဝေဖန် ပုတ်ခက် ရုံသက်သက် လို ဖြစ်နေပြီး တကယ့် အမှားတွေကို ထောက် ပြတဲ့ အတွက်တော့ ကျေးဇူးတင်ပါတယ်။နောက်ဆုံးမှာတော့ ဘယ်လို လုပ်သင့်သလဲ ဆိုတာ...စိတ်ကူးယဉ်လုပ်သင့်တဲ့ အရာ မဟုတ်ပဲ လက်တွေ့ လုပ်လို့ ရတဲ့ လုပ်သင့်တဲ့ အရာလေး တွေ အကြံဥာဏ်ရှိရင် ထည့်ပေးသင့်တယ်။\nညံ့တာကတော့ ကျွန်တော်တို့ ပြည်သူတွေ နဲ့ပါတီတွင်းလောက်တက်မှုတွေ ကြောင့် ဖြစ်နိုင် ပါတယ်။ လက်လဲ လက်ခံပါတယ်။ ဒါပေမယ့် ဦးဖိုး သာအောင် ထင်သလောက် တော့ မညံ့ဖျင်းပါဘူး။မရနိုင်သေးတာ ညံ့တယ်။၀န်ခံပါတယ်။ ကျွန်တော်တို့ က တော့ ညံ့တာကို ပြင်ယူမှာပဲ။ အထိခိုက်အသက်သာဆုံးနည်း နဲ့ဦးဖိုး သာအောင် ပြောသလို မအောင်မြင် သေးတဲ့ အနုနည်းနဲ့ ပဲ ဆက်လုပ်နေမှာပါ။နောက်တစ်ခု .. ဦးဖိုးသာအောင် ဝေဖန် ထားတဲ့ အထဲမှာ လက်နက်ကိုင်တော်လှန်လဲ မအောင် မြင်။ အနုနည်းလဲ မအောင်မြင်ဆိုတော့ ဘာကို လုပ်မလဲလို့ မေးရင် ယူဂျီဆိုတာကို ၀င်လာဦးမယ်။ ယူဂျီဆိုတာက ခေတ်အဆက်ဆက် မအောင်မြင်တဲ့ အပြင် လူမသိသူမသိ မိုက်ရူးရဲ ချာတိတ်တွေ အသက် ဆုံးမယ့် ကိစ္စ။\nအဲ့ဒီ့တော့ ဗျာ။ ဦးဖိုးသာအောင်ရာ.. ဘယ်လို လုပ်လုပ် မင်းတို့ရမှာ မဟုတ်ဘူးလို့ သာပြောလိုက်ပါတော့လား။\nနောက်တစ်ခု ထက်ပြောဦးမယ် ဗျာ.... မြန်မာ့ဒီမို ကရေ စီ အေ၇းဟာ ရှုံး နိမ့်သွားပြီလို့ဦးဖိုးသာအောင် ခံယူရင် ဦးဖိုးသာအောင် အတွက်တော့ ရှုံး နိမ့်သွားပါပြီ။ မိမိ ကိုယ်တိုင်က လက်မြောက် အရှုံးမပေးသရွေ့ဒီမိုကရေစီ အရေး သည် မည်သည့် အခါ မျှ ရှုံးနိမ့်မည် မဟုတ်ပါ။ အခက် အခဲ ပေါင်းစုံ ရှိပါစေ။ ကျွန်တော်တို့ က တော့ မည်သည့် အခါ မျှ လက်မြှောက်အရှုံးပေးမည် မဟုတ်ကြောင်း။ ကျွန်တော် တို့ သည် စိတ်ဓါတ် ခဏတဖြုတ် ကျကောင်း ကျမည်။ သို့ ပေမယ့် အသက်ထွက်သွားသည့်တိုင်အောင် မိမိ က အရှုံး မပေးသမျှ ဘယ်တော့ မှ မရှုံးဘူး ဆိုသည်ကို တော့ အသိပေးလိုက်ပါရစေ။\n"ရောင်နီလာ နံနက်ခင်းဆီသို့ " ( အပိုင်း ၅ ) ( မောင်မောင်ဝမ်း )\n"ရောင်နီလာ နံနက်ခင်းဆီသို့ " ( အပိုင်း ၅ ) ( မောင်မောင်ဝမ်း ) feb04,2011\nမေမှာ စုနဲ့ခမောက်နိုင်ပြီ ။”\nဒီမိုကရေစီဆိုတာကို လက်ခံရင် ရွေးကောက်ပွဲကို လက်ခံရတယ် ၊။ ဒီနေရာမှာ ရွေးကောက်ပွဲဆိုတာကို သေသေချာချာ အဓိပ္ပါယ်ဖွင့်ဆိုဖို့ လိုပါလိမ့်မယ်။ လွတ်လပ်ပြီး တရားမျှတသော ရွေးကောက်ပွဲလည်း ဖြစ်ဖို့လိုတယ် ။ ဒါပေမယ့် ရွေးကောက်ပွဲတိုင်းကတော့ ဒီမိုကရေစီကို ဖြစ်ထွန်းပါမယ်လို့ အာမ မခံနိုင်ပါဘူး ၊။ မြန်မာနိုင်ငံ အပါအ၀င် တချို့နိုင်ငံတွေမှာ ရွေးကောက်ပွဲ ကျင်းပပြီး အာဏာရှင်စနစ် ထွန်းကားနေသေးတဲ့ နိုင်ငံတွေရှိနေပါတယ်။\nဒီနေ့ ကျနော်တို့တတွေ ဆုံနေကြ အမှတ်တရ လဘက်ရည်ဆိုင်လေးမှာပဲပြန်ဆုံဖြစ်ကြတယ်။ပူပြင်းလှတဲ့ အညာနေရဲ့အောက်ကဖြတ်ပြီးရောက်လာတဲ့ လူငယ်တွေအတွက် သူတို့ရဲ့စိတ်ဓါတ်ခံယူချက်၊ယုံကြည်ချက်တွေကိုလေးစားမိပါတယ်။ အားလုံးမရှက်နိုင်တော့ဘူး အကျီချွှတ်သူကချွှတ်၊ပုဆိုးကို ဒူးအထိတင်ပြီး ထားသူကထား ချွှေးတွေတရွဲရွှဲ ၊ ၈၈ လူထုအရေးတော်ပုံတုန်းက ကျောင်းသားခေါင်းဆောင်တဦးပြောသွားတာကို သတိရမိတယ်…..“ နေပူတာ နေ၀င်းပူတာလောက်မဆိုးသေးပါဘူးတဲ့ ” အဲဒီလိုပြောရမလိုဖြစ်နေပြီ အခုလည်း အညာနေပူတာဟာ..စစ်အာဏာရှင် နအဖ ပူတာလောက်မဆိုးလို့ အားလုံးစုံနေကြရတာမဟုတ်လား၊\n“ အကို..၈၈ လူထုအရေးတော်ပုံမှာ..စစ်တပ်က အာဏာသိမ်းတော့..လူတွေတော်တော်များများသေကြတယ်ဆို ” စန်းမောင်က သူ့အကျီနဲ့ ခန္ဓာကိုယ်ကို တဖြတ်ဖြတ်ခပ်ရင်းကမေးလာတော့\n“ စစ်ဦးဘီလူး ဆိုသလိုပါပဲကွာ..တနိုင်ငံလုံးမှာရှိတဲ့မြို့နယ်တော်တော်များများအပါဝင် ရန်ကုန်၊မန္တလေးမြို့ကြီးတွေမှာ ရဟန်းရှင်လူ ကျောင်းသားပြည်သူတွေကို သတ်ဖြတ်ခဲ့တာနည်းရော့လား…ငါထောင်ထဲရောက်တော့ တပ်ကထောင်ကျလာတဲ့ တပ်ကြပ်ကြီးတယောက်နဲ့တွေ့တယ်..သူပြောဘူးတာရှိတယ်ကွ..၈၈ ဖြစ်နေတော့ သူကရှေ့တန်းမှာရောက်နေတာတဲ့..နောက်သိပ်မကြာခင် နောက်တန်းကပြန်ခေါ်လို့ပြန်လာရတယ်တဲ့…နောက်တန်းတပ်ကိုပြန်ရောက်တော့လည်း ..တပ်ထဲကနေအပြင်ကိုလုံးဝပေးမထွက်ဘူး…နောက်တရက်မှာ တပ်ရင်းမှုးကဘာပြောလာသလည်းဆိုတော့…အခုမြို့တွင်းမှာ ဗကပ( ဗမာပြည်ကွန်မြူနစ်ပါတီ)ကသူတွေရောက်ပြီး ဆူပူသောင်းကျန်းနေကြတယ်…အဲဒါတွေကို ငါတို့နှိမ်နင်းရမယ်….ဆိုတော့ကာ ကျနော်တို့ကလည်းရှေ့တန်းမှာ ဗကပ နဲ့တိုက်နေရတာဆိုတော့…တွေ့ကြပြီ..ဒီတခါတော့ တောထဲမှာမဟုတ်တော့ဘူး..မြို့ထဲမှာ..အပြတ်ကို…ရှင်းမယ်ဆိုတဲ့စိတ်တွေက ကျနော်တို့စိတ်ထဲမှာ ကိန်းအောင်းနေတယ်.. သပိတ်စခမ်းတွေ..ဆန္ဒပြသူတွေကို ကျနော်တို့အထက်အရာရှိတွေက ပစ်ခိုင်းတော့ ကျနော်တို့စိတ်ထဲမှာ တကယ် ဗကပတွေထင်နေတာဗျတဲ့…ဒါနဲ့ ကျနော်တို့လည်း ပစ်တာပဲတဲ့..နောက် ကျနော်တပ်ထဲပြန်ရောက်တော့…စဉ်းစားတယ်…ရဲဘော်တွေနဲ့လည်းပြောဖြစ်တယ်…ဗကပတွေက.. သေနပ်တွေ.. လက်နှက်တွေလည်းမပါကြဘူး..နောက်ပြီး..အသက်အရွယ်ကလည်း ငယ်ငယ်လေးတွေအများကြီးပါတယ်..သံဃာတွေရော..ကောင်မလေး ငယ်ငယ်လေးတွေရောဆိုတော့ နည်းနည်းတော့ စိတ်ထဲမှာ တမျိုးဖြစ်မိတယ်..ဒါပေမဲ့ သဲသဲကွဲကွဲမသိခဲ့ဘူးတဲ့….နှစ်ကာလ အတန်ကြာမှ..ကျနော်တို့သိတာတဲ့…အဲသလို ရက်ရက်စက်စက်နှိပ်ကွပ်ခဲ့တာ…”\n“ အဲဒီလို ရက်စက်မှု့ကတော့လွန်လွန်းပါတယ်ဗျာ..လူထုက ဒီမိုကရေစီနဲ့လူ့အခွင့်ရေးအတွက်တောင်းဆိုလို့..သတ်ဖြတ်တာကို ကျနော်အရမ်းမုန်းတီးတာပဲ..ရှေ့တန်းမှာ သေနပ် သေနပ်ခြင်းမို့ယှဉ်ပစ်ရပါတယ်ဆိုတာ..တော်သေးတယ်..အခုဟာက လက်နှက်မဲ့ပြည်သူတွေကို တဘက်သပ် နှိပ်ကွပ်သတ်ဖြတ်တာကို..မခံနိုင်ဘူး ..ကျနော်တို့ ကောင်းကောင်းမကြုံရပေမဲ့..ခံစားရတယ်”\n“ မှန်တာပေါ့..ကိုသွေးရာ…” ထက်အောင်က ထပ်ဆင့်ထောက်ခံပြောလိုက်တဲ့အခါ…တကယ်တော့ ရဟန်း ရှင်လူ ကျောင်းသားပြည်သူတွေ သွေးမြေကျခဲ့ရတာဟာ..အခုမှမဟုတ်ပါဘူးလေ..လွတ်လပ်ရေးတိုက်ပွဲကာလတုန်းကလည်း လွတ်လပ်ရေးမို့..လွတ်လပ်ရေးရပြီးတော့လည်း အယူအဆမျိုးမျိုး ကွဲပြားကြပြီး ပြည်တွင်းစစ်လိုဖြစ် အချင်းချင်းပြန်တိုက်ကြ…နောက် ၁၉၆၂ မှာ စစ်တပ်က အာဏာသိမ်း…တောထဲတောင်ထဲမှာအပါဝင်..မြို့ပြတွေမှာပါ သေကျေပျက်စီးရတဲ့နိုင်ငံသားတွေဆိုတာ နည်းရော့လား…..စစ်ခေါင်းဆောင်တွေကို..နိုင်ငံရေးအာဏာမှာ မက်မော ယစ်မူးအောင်လုပ်ခဲ့တဲ့ နိုင်ငံရေးခေါင်းဆောင်တွေကို တွေးမိတိုင်း ..ဒေါသဖြစ်မိတယ်…သူတို့အာဏာရရေးအတွက်..စစ်တပ်ကိုအသုံးချရာက..စစ်ခေါင်းဆောင်တွေ အဆက်ဆက်က နိုင်ငံရေးအာဏာမှာ ယစ်မူးသွားတာကိုး…..စိတ်ထဲမှာ တရိပ်ရိပ်ပေါ်လာတဲ့ အတွေးတွေစဉ်းစားနေခိုက်….\n“ အမျိုးသားဒီမိုကရေစီအဖွဲ့ချုပ်ပါတီက ဘယ်လိုပေါ်လာတာလည်းရှင်းပြပါဦးဗျ ”\n“ စစ်တပ်က ၈၈ အရေးတော်ပုံကြီးကိုဖြိုခွင်းပြီး အာဏာသိမ်းလိုက်တယ်…နိုင်ငံတော်ငြိမ်ဝပ်ပိပြားမှု့တည်ဆောက်ရေးအဖွဲ့ ( န-၀-တ )ဆိုတာဖွဲ့စည်းပြီး တိုင်းပြည်ကို အုပ်ချုပ်တယ်လေ…ဒါပေမဲ့ သူတို့က ကျေငြာတယ်…ပါတီစုံဒီမိုကရေစီအထွေထွေရွှေးကောက်ပွဲကိုကျင်းပပေးပါမယ်…ဆိုပြီး နိုင်ငံရေးပါတီတွေထူထောင်ခွင့်ပေးခဲ့တယ်….အဲသလို ပါတီတွေထူထောင်ခွင့်ပေးတဲ့ အခါ အမျိုးသားဒီမိုကရေစီအဖွဲ့ချုပ် ( NLD )ကို ဖွဲ့စည်းခဲ့တယ်..အဲဒီမှာ ဒေါ်အောင်ဆန်းစုကြည်က အထွေထွေအတွင်းရေးမှုးတာဝန်ယူခဲ့တယ်လေ..အဲဒီတုန်းက ပါတီတွေဖွဲ့စည်းလိုက်ကြတာ ရာကျော်သွားတယ်…ဒါပေမဲ့ အင်အားအရ..လူထုထောက်ခံမူ့အရဆုံးကတော့..အမျိုးသားဒီမိုကရေစီအဖွဲ့ချုပ်ပေါ့….နောက်တော့..န၀တ ကကျေငြာချက်တခုထုတ်တာ..၁၉၉၀ မေလမှာ ပါတီစုံဒီမိုကရေစီအထွေထွေရွေးကောက်ပွဲကြီး ကျင်းပပေးမယ်ဆိုတာ…ပြောခဲ့တယ်…အဲဒီတုန်းက..စစ်အာဏာရှင်ထဲမှာ ခေါင်းဆောင်က …ဗိုလ်ချုပ်မူးကြီးစောမောင်….သူက နိုင်ငံတော်ငြိမ်ဝပ်ပိပြားမူ့တည်ဆောက်ရေးအဖွဲ့( န၀တ) ရဲ့ဥက္ကဌ…သူက အတိအလင်းလူထုကို ကတိပေးခဲ့တယ်…..ဒါကတော့ ရွေးကောက်ပွဲပြီးရင်..အနိုင်ရတဲ့ ပါတီကို အာဏာလွှဲပေးပြီး..စစ်တပ်က စစ်တန်းလျှားပဲပြန်ပါ့မယ်ဆို ပြောခဲ့တာ…”\n“ အကို့..ဘယ်လို..ဘယ်လို..စစ်တပ်က စစ်တန်းလျှားပဲပြန်မယ်…နားရှိလို့သာကြားရတယ်.အကိုရာ..ယုံတောင်မယုံဘူး ” ချမ်းမြေ့ကပျာယိပြာရာဝင်ပြောလိုက်တော့ ကျနော်ပြုံးမိလိုက်တယ်……..\n“ ဒါနဲ့ ၁၉၉၀ မေလ မှာ ပါတီစုံအထွေထွေရွေးကောက်ပွဲကြီးကို ကျင်းပပေးခဲ့တော့..တနိုင်ငံလုံးအတိုင်းတာနဲ့ အမျိုးသားဒီမိုကရေစီအဖွဲ့ချုပ်က ရာခိုင်နှုန်း ရှစ်ဆယ်ကျော် အနိုင်ရခဲ့တယ်ကွ….ငါတို့ပျော်လိုက်ကြတာကွာ မပြောပါနဲ့တော့…ရွေးကောက်ပွဲမှာ ငါအပြင်မှာရှိနေသေးတယ်….ပြီးမှ ထောင်ကျတာ…အဲဒီအချိန်တုန်းက စည်းရုန်းရေးဆင်းခဲ့ရတဲ့ အချိန်တွေကို စဉ်းစားမိတိုင်း သတိရတယ်ကွာ…အဲဒီတုန်းက..ဆောင်ပိုဒ်လေးကို မှတ်မိသေးတယ်ကွ……စု နိုင်မှချမ်းသာမည် တဲ့ နောက် တခုက…. နွေမှာငုနဲ့ပိတောက်လှိုင်ပြီ မေမှာစုနဲ့ခမောက်နိုင်ပြီ …….\n“ အကို ပိုက်ဆံစုမှ ချမ်းသာမယ်ဆိုတာ ဘာကိုပြောတာလည်း..နောက်ပြီး ခမောက်ဆိုတာကရော ဘာလုပ်တာတုန်း ”\n“ ဆိုလိုတာက ..ဒီလိုပါ..စု ဆိုတာ ပိုက်ဆံစုတာကိုပြောတာမဟုတ်ပါဘူး..အန်တီ ဒေါ်အောင်ဆန်းစုကြည် နံမည်ကိုသုံးလိုက်တာပါ…ဒေါ်အောင်ဆန်းစုကြည် အုပ်ချုပ်မှ တိုင်းပြည်တိုးတက် ချမ်းသာမယ်ဆိုတဲ့ အဓိပ္ပါယ်ကို လှလှပပ သုံးထားတာပါ….စုနိုင်မှ ချမ်းသာမည်တဲ့….ခမောက် ဆိုတာက ရွေးကောက်ပွဲမှာ..အမျိုးသားဒီမိုကရေစီအဖွဲ့ချုပ်က သုံးစွဲခဲ့တဲ့ ရွေးကောက်ပွဲ သင်္ကေတ အမှတ်တံဆိပ်ပေါ့…”\n“ စုနိုင်မှချမ်းသာမည်ဆိုတဲ့…ဆောင်ပိုဒ်လေးယူထားတာ မိုက်တယ်ဗျာ…စုနိုင်မှချမ်းသာမည်…စုနိုင်မှချမ်းသာမည်….ဂွတ်…ကျနော်ကြိုက်တယ်ဗျာ ” ထက်အောင်က ပါးစပ်က ပွစိပွစိရေရွတ်ရင်း လက်ဖျောက်တီးလိုက်တယ်။ သူကတဆက်တည်း…\n“ ရွေးကောက်ပွဲမှာ အမျိုးသားဒီမိုကရေစီ အဖွဲ့ချုပ်က အပြတ်အသတ်အနိုင်ရပြီးတော့..ဘာတွေဆက်ဖြစ်လာလဲ ”\n“ စစ်အာဏာရှင်များက ဘာလုပ်လိုက်သလည်းဆိုတော့..စောစောကငါပြောခဲ့တဲ့…လူထုကိုကတိပေးခဲ့တဲ့..ဗိုလ်ချုပ်မှုးကြီးစောမောင် ကိုရာထူးကဖယ်ရှားပစ်လိုက်ပြီးနေအိမ်မှာ အကျယ်ချုပ်ထားလိုက်တယ်ကွ…သေတဲ့အထိ သူလည်း အကျယ်ချုပ်ဘ၀နဲ့နေသွားရတယ်…သူ့ကိုရာထူးကဖယ်ရှားပစ်လိုက်ပြီး သိပ်မကြာပါဘူး..သူလည်းသေတာပါပဲ…ဗိုလ်ချုပ်မှုးကြီးစောမောင်ကို ဖယ်ရှားအပြီး အဖွဲ့အစည်းနံမည်ကိုလည်း ပြောင်းပစ်လိုက်တယ်…န၀တ ကနေ နအဖ ( နိုင်ငံတော်အေးချမ်းသာယာရေးနဲ့ဖွံ့ဖြိုးရေးကောင်စီ ) ဆိုပြီး …တခါ…..နောက်တက်လာတဲ့..အခုလက်ရှိ ဗိုလ်ချုပ်မူးကြီးသန်းရွှေ နဲ့ စစ်ခေါင်းဆောင်တွေက ဘယ်လိုစီစဉ်သလည်းဆိုတော့….ရွေးကောက်ပွဲပြီးရင် စစ်တပ်က စစ်တန်းလျှားကပြန်ပါမယ်လို့ပြောတာ..သူတို့မဟုတ်ဘူးတဲ့…ဗိုလ်ချုပ်မှုးကြီးစောမောင် ဦးဆောင်တဲ့ န၀တ ကပြောတာတဲ့ အခုဟာက ဗိုလ်ချုပ်မှုးကြီးသန်းရွှေ ဦးဆောင်တဲ့ နအဖ ဖြစ်သွားပြီတဲ့ ---အဲဒီလိုကွ ”\n“ နားလှည့်ပါးရိုက်တယ်ဆိုတာ ဒါမျိုးပေါ့…”\n“ အေးပေါ့..စန်းမောင်ရာ..မင်းပြောသလို နားလှည့်ပါးရိုက်အစီအစဉ်တွေပါပဲ….ဒါနဲ့ အမျိုးသားဒီမိုကရေစီအဖွဲ့ချုပ်ကိုလည်း အာဏာလွှဲမပေးတဲ့ အပြင် ပါတီဝင်တွေ…ရဟန်းရှင်လူကျောင်းသားပြည်သူတွေကို ထောင်တွေချပစ်လိုက်တယ်….နောက်တော့..အမျိုးသားညီလာခံဆိုတာကို ကျင်းပတယ်…အမျိုးသားညီလာခံကို ကျင်းပပေးပြီး..အဲဒီကနေ.ဖွဲ့စည်းပုံအခြေခံဥပဒေကိုရေးဆွဲမယ်…၁၉၉၀ မှာ အနိုင်ရခဲ့တဲ့ အမျိုးသားဒီမိုကရေစီအဖွဲ့ချုပ်အနေနဲ့..အမျိုးသားညီလာခံမှာ ဖွဲ့စည်းပုံအခြေခံဥပဒေကိုရေးဆွဲရေးမှာပဲ တာဝန်ရှိတယ်ဆို ဖိတ်ကြားခဲ့တယ်လေ…\n“ အမျိုးသားဒီမိုကရေစီအဖွဲ့ချုပ် အာဏာလွှဲပေးရမှာကို မပေးတော့ပဲ..အကြောင်းတွေပြ…စစ်အာဏာရှင်တွေက ဆက်အုပ်ချုပ်တာပေါ့နော်….” ဘေးနားမှာ အတန်ငယ်ငြိမ်နားထောင်နေတဲ့ ကိုသွေးက၀င်ထောက်လိုက်တယ်…..\n“မှန်တာပေါ့…လုံးဝ အာဏာလွှဲမပေးတော့ပဲ…ပစ်ပယ်လိုက်တယ်…ရွှေးကောက်ပွဲရလာဒ်ကို အကောင်ထည်ဖော်မပေးတော့ပဲ သူတို့က အမျိုးသားညီလာခံကျင်းပတယ်လေ....အဲဒီမှာလည်း သူတို့စိတ်ကြိုက်ရွေးချယ်ထားတဲ့..သူတွေကို ခေါ်တာကွ…နောက်တခါ အခုမင်းတို့ သိနေကြတဲ့..ပြည်ထောင်စုကြံ့ခိုင်ရေးနဲ့ဖွံ့ဖြိုးရေးအသင်း ( ကြံ့ဖွတ် ပေါ့ကွာ )ဆိုပြီး လူမူ့ရေးအသင်းကြီးကိုဖွဲ့စည်းလိုက်တယ်…အဲဒီအသင်းကို အထူးအစီအစဉ်တွေချမှတ်ပြီးကြီးထွားလာအောင်လုပ်တော့တယ်….မင်းတို့သိတဲ့အတိုင်း အခွင့်ရေးသမားတွေတော်တော်များများ ကြံ့ဖွတ်ထဲရောက်ကုန်ကြတယ်…….\n“ အဲဒီအချိန်မှာအန်တီစု ကဘာတွေလုပ်နေသလည်း အကိုရ ”\n“ အန်တီစုက ၁၉၈၉ အာဇာနည်နေ့ကထည်းက သူ့ကိုနေအိမ်အကျယ်ချုပ်ထားခြင်းခံလိုက်ရတယ်လေ…ရွှေးကောက်ပွဲလုပ်တော့ရော..ပြီးတော့ရော…သူကအပြင်မှမရှိဘူး ဘာမှလုပ်လို့မရအောင်..သူ့ကို ကန့်ထားလိုက်တာ ..နောက် အမျိုးသားညီလာခံကျင်းပတော့လည်း..အမျိုးသားဒီမိုကရေစီအဖွဲ့ချုပ်မှာ..ညီလာခံတက်မဲ့သူနဲ့..ညီလာခံကိုဆန့်ကျင်တဲ့သူတွေဆိုပြီး နှစ်ပိုင်းကွဲသွားတယ်….တကယ်တော့ အမျိုးသားညီလာခံဆိုတာကလည်း..စစ်အစိုးရကို သက်ဆိုးဆက်ရှည်အောင် ကျားကန်ပေးဘို့ ရည်ရွှယ်ချက်ရှိရှိ ချမှတ်လုပ်တဲ့ဟာပါ……မင်းတို့စဉ်းစားလေ..တပ်မတော်ဟာ..အနာဂါတ်ဦးဆောင်မှု့အခန်းကဏ္ဍမှာ ပါဝင်ရမယ်ဆိုကတည်းက..ဘယ်လိုလုပ်..ဒီမိုကရေစီ..ဟုတ်တော့မှာလည်းကွာ.” ကျနော်စကားအဆုံး စန်းမောင် စိတ်ထဲမှာ တခုခုကိုအစာမကျေတဲ့ ပုံစံဖြစ်နေတာကို သတိထားမိလိုက်တယ်…..\n“ ရွှေးကောက်ပွဲရလာဒ်ကို စစ်အာဏာရှင်တွေက မျက်ကွယ်ပြုလိုက်တာကို…အတိုက်အခံတွေက ဘာမှပြန်မလုပ်ဘူးလားဗျ….အဲဒီအချက်က ကျနော်တို့လူငယ်တွေစိတ်ထဲမှာ မတင်မကျဖြစ်မိတယ် ….”\n“ ဘယ်မလုပ်ပဲ..နေမလည်းကွာ…အားလုံးတတ်နိုင်သလောက်ဝိုင်းကြိုးစားကြတာပေါ့…ဒါပေမဲ့ ခက်တာက..တို့ရဲ့အားနည်း ချက်တွေမှာ…လုပ်သင့်တာကို မလုပ်မိလိုက်ပဲ..မလုပ်သင့်တာတွေကိုလုပ်လိုက်မိတဲ့အခါ…မဖြစ်သင့်တာတွေဖြစ်လာကြတာပေါ့ ”\n“ အကိုဘာကိုဆိုလိုတာလည်း ရှင်းပြပေးပါ့လား ”\n“ ငါ့အမြင်လေးတခုပါ..မှားတယ်မှန်တယ်..အားလုံးဝိုင်းဆုံးဖြတ်ကြည့်ပေါ့နော….၁၉၉၀ ရွေးကောက်ပွဲပြီးလို့ အမျိုးသားဒီမိုကရေစီအဖွဲ့ချုပ်က မဲအပြတ်အသတ်နိုင်အပြီးမှာ..စစ်အာဏာရှင်တွေက အင်တင်တင်လုပ်လာတယ်ကွ..အာဏာလွှဲပေးဘို့ပေါ့…အဲဒီမှာ အမျိုးသားဒီမိုကရေစီအဖွဲ့ချုပ်ကအနိုင်ရလွှတ်တော်ကိုယ်စားလှယ်တွေအပါဝင် ပါတီခေါင်းဆောင်တွေက ဂန္ဒီညီလာခံဆိုတာကို ရန်ကုန်မြို့ ကထင်ရှားတဲ့ ဂန္ဒီခန်းမမှာ ကျင်းပကြတယ်…လူထုအားလုံးမျှော်လင့်နေတာက အဲဒီညီလာခံကတဆင့်..လူထုအစိုးရဖွဲ့ဘို့ကို မျှော်လင့်ကြတာ..ဒါပေမဲ့ဖြစ်မလာပါဘူး…အစိုးရဖွဲ့ဘို့ကြိုးစားခဲ့တဲ့သူတွေသာထောင်ထဲနှစ်ရှည်လများရောက်သွားပြီး တချို့ကတောထဲထွက်ပြေးပေါ့..ဒါပေမဲ့ ပြည်ပကနေပြီးတော့…အဝေးရောက်ညွန်ပေါင်းအစိုးရဆိုပြီးတော့..တော့ဖွဲ့နိုင်ခဲ့တယ်…ဒါကလည်း.. ထင်သလောက်ဖြစ်မလာခဲ့ပါဘူး…..တချို့ကတော့ စစ်အစိုးရခင်းပေးတဲ့လမ်းပေါ်မှာပဲ…တရားဥပဒေဘောင်အတွင်းက..လျှောက်မယ်ဆို…အမျိုးသားညီလာခံကိုတက်ရောက်ခဲ့ကြတယ်..ညီလာခံအတွင်းမှာ…ဘယ်လောက်ပဲ အဆိုတွေတင်သွင်း တင်သွင်း အတိုက်အခံတွေရဲ့လိုလားချက်တွေကို စစ်အစိုးရက လက်မခံပါဘူး..ပယ်ချတာချည်းပါပဲ….စစ်အစိုးရက..သူလိုချင်တဲ့ပုံစံကိုပဲ..မရ..ရအောင်သွပ်သွင်းခဲ့တယ်… တကယ်တော့ အမျိုးသားညီလာခံရဲ့ အနှစ်သာရက..စစ်အာဏာရှင်တွေကို..အပြည့်အ၀ အကာကွယ်ပေးဘို့ပြဌာန်းပေးရမဲ့…ဥပဒေတွေပါ…နောက်တခါ အတိုက်အခံဘက်က တချို့တွေရဲ့အယူအဆမှာ..လူထုအုံကြွတော်လှန်မှု့ကိုအလေးပေးရမှာကို စိုးရွံ့ကြတယ်ကွ….”\n“ ဒါ ..သိပ်မှန်တယ်အကို..” ကိုသွေးက အားပါးတရ ၀င်ထောက်ခံရင်း….\n“တော်တော်များများကဘာပြောကြသလည်းဆိုတော့…လူထုတွေသွေးမြေကျမှာဆိုးတယ်….ဥပဒေဘောင်ထဲကပဲသွားတာ ကောင်းပါတယ်..ဘာဖြစ်တယ်ပေါ့…ဥပဒေဘောင်ဆိုတာကရော..ဘယ်သူတွေရဲ့ဘောင်လည်း..စဉ်းစားပါဦး…စစ်အာဏာရှင်တွေကို အကာကွယ်ပေး..သက်ဆိုးရှည်မဲ့ဘောင်တွေချည်းလို့ ကျနော်ထင်တယ် အကို….နောက်ပြီး လူထုတော်လှန်ရေးဆိုတာ..အကြမ်းမဖက်တဲ့နည်းနဲ့ အုံကြွတဲ့အရာ…လူထုဆန္ဒတွေကို လှည်းနေလှေအောင်းမြင်းဇောင်းမကျန်ဖော်ထုတ်ပြသသင့်တဲ့အရာလို့ ကျနော်မြင်တယ်….တခါမရ..နှစ်ခါ..သုံးခါ..အကြိမ်ကြိမ်အဖန်ဖန်ကြိုးစားရမှာပဲ…ဒီနည်းနဲ့မသွားလို့.. ဘယ်နည်းနဲ့သွားသင့်သလည်းဆိုတာ..စဉ်းစားကြည့်တော့..ကျနော်လည်း မစဉ်းစားတတ်တော့ဘူး…ဒီအတိုင်း ဥပဒေဘောင်တွင်းက..ဥပဒေဘောင်အတွင်းကနဲ့လုပ်နေလို့ကတော့..ကျနော်တို့မျှော်လင့်နေတဲ့..လွတ်လပ်တဲ့ဒီမိုကရေစီက..ရွှေပြည်တော်မျှော်တိုင်းဝေးနေဦးမှာပဲလို့ထင်တယ်….”\nကိုသွေးက စကားအဆုံး သက်ပြင်းတချက်ချသံကိုကြားလိုက်အပြီး…..\n“မှန်တာပေါ့ကွာ..အကြမ်းမဖက်တဲ့နည်းရဲ့အသက်က..လူထုစည်းရုံးရေးနဲ့..လူထုအားပဲ..အရာရာလူထုကညီရင်ရပါတယ်…နိုင်ငံတကာကိုကြည့်မယ်ဆိုရင်..ဒီမိုကရေစီအောင်ပွဲဆင်နိုင်တဲ့နိုင်ငံတော်တော်များများ..လူထုအုံကြွတော်လှန်ခြင်းကို အကြမ်းမဖက်လမ်းစဉ်နဲ့သွားကြတာများပါတယ်…ဒီနည်းကို..နိုင်ငံတကာကလည်းထောက်ခံတယ်….ငါ့အမြင်ပြောရရင် အကြမ်းဖက်တော်လှန်ခြင်းကို..စစ်အစိုးရက သိပ်မစိုးရိမ်ဘူးကွ…သူတို့လန့်တာ..အကြမ်းမဖက်တဲ့နည်းနဲ့လုပ်ဆောင်လာမဲ့ လူထုတော်လှန်ရေးပဲ…အဓိကအချက်ထဲမှာ..တခုခုလိုချင်ရင်..တခုခုပေးဆပ်ရမှာပဲ….မတတ်နိုင်ဘူးကွ..ဘာမှမပေးရင်..ဘာမှဖြစ်လာမှာမဟုတ်တာတော့သေချာတယ်ကွ….ငါလည်း ပြည်သူလူထုသွေးမြေကျတာ..ဘယ်မြင်ကြပါ့မလည်းကွာ…သေသေချာချာစဉ်းစားကြည့်ပါ…အခုလည်းတို့ရဲ့ဘ၀တွေဟာသေတာနဲ့ဘာခြားနားနေလို့လည်း….လူ့ဘ၀ကိုထူထောင်ဘို့မပြောနဲ့…ထမင်းကို နပ်မှန်အောင် စားဘို့တောင် မလုံလောက် နိုင်လှတဲ့..အခြေနေမှာ..ရွေးစရာလမ်းလည်း..သိပ်များများစားစားမရှိတော့ပါဘူး….ဥပမာပြောရရင် နေထိုင်မကောင်းဖြစ်လို့ဆေးထိုးရမယ်ဆိုရင်တောင်မှ..ရောဂါသက်သာဘို့ ကိုယ့်အသားအနာခံ..ဆေးထိုးခံရတဲ့ပေးဆပ်မူ့ကိုပေးရသေးတာပဲ….”\n“ဒါမှန်တာပေါ့….အကိုပြောနေကျ ဟာပြန်ပြောမယ်နော် ( Freedom is not free )လွတ်မြောက်မူ့ဆိုတာ အလကားမရဘူး ..ဒါပပဲ..အကိုရာ….တကယ်တော့ ကျနော်မြင်တာပြောရရင်…တချို့လူကြီးတွေက..အခုလိုလူထုတော်လှန်ရေးကို မျက်ကွယ်ပြုပြီး..ဥပဒေဘောင်စကားခနခဏပြောနေတာ..သူတို့ထောင်ထဲရောက်မှာဆိုးလို့ထင်တာပဲ… ဘယ်သူကရောက်ချင်မှာလည်းဗျာ..မလွဲသာလို့ဝင်သွားရမယ်ဆိုလည်း…သိပ်လွမ်းမနေတော့ပါဘူး…ကျနော်တို့ကလည်း ဥပဒေလွတ် စည်းလွတ်ဘောင်လွတ်တွေလုပ်မဲ့သူတွေမဟုတ်ပါဘူး….ဥပဒေဆိုတဲ့နေရာမှာ တရားမျှတတဲ့ဥပဒေတွေကိုဆိုလိုတာနော်…အဲဒီဘောင်အတွင်းမှာ..ကျနော်တို့ရှိမယ်….စစ်အစိုးရကို အကာကွယ်ပေးနေမဲ့ဥပဒေဆိုရင်တော့..အဲဒီဘောင်အပြင်မှာပဲ..လူထုကြီးကရှိနေဦးမှာပါပဲ…”\nထက်အောင်ပြောသွားတဲ့စကားတွေဟာတကယ်တော့ ဒီနေ့လူငယ်ထုရဲ့ရင်ထဲမှာရှိနေတဲ့ ခံစားမူ့အမှန်တွေပါ….\n“ ငါထောင်ထဲမှာတုန်းက..အမျိုးသားဒီမိုကရေစီအဖွဲ့ချုပ်ကလူကြီးတယောက်နဲ့ဆုံခဲ့တယ်..သူ့ကို ငါမေးကြည့်တယ်..ဆရာ တချို့အတိုက်အခံခေါင်းဆောင်တွေမှာ..လုပ်သင့်တာတွေကို လုပ်နိုင်ရက်မလုပ်ပဲဆင်ခြေတွေနဲ့ကျားကန် …ကျောခိုင်းရတာလည်းဆိုတာကို ကျနော်တော့နားမလည် လိုက်မမှီတော့ဘူးပြောတော့…သူကဘာပြောသလည်း..သိလား…ထောင်ကျမှာကြောက်လို့ပေါ့ကွာတဲ့..ဒါနဲ့ အကိုကထပ်မေးတယ်..ထောင်ကျမှာကြောက်တော့ရော..အချိန်တန်တော့..တချို့တလေကလွဲလို့ ..တော်တော်များများ တန်းစီရောက်ကြတာပါပဲ..အချိန်စောတာနဲ့ နောက်ကျတာပဲကွာတာပါ…နောက်ဆုံးအနှစ်ချုပ်လိုက်တော့…မလုပ်ဖြစ်တာပဲ အဖတ်တင်ခဲ့ပါတယ်….တကယ်လို့ လုပ်သင့်တာတွေကိုလုပ်ခဲ့မယ်ဆိုရင်တောင် တခုခုရလာဒ်တော့ထွက်လာနိုင်မယ်လို့ထင်တာပါပဲ…ဆိုတော့…သူက..ငါလည်းဒီလို အမှန်စကားတွေပြောမိလို့..ပါတီကတောင် အထုတ်ခံခဲ့ရတယ်ကွာတဲ့……မှန်တာပြောရင်ရွာပြင်အထုတ်ခံရတတ်တယ်ဆိုတာ..ဒါမျိုးရှိမှာပေါ့ကွာဆိုပြီး တဟားဟားရီတော့တာပဲ….သေသေချာချာစဉ်းစားကြည့်တော့..တို့လူတွေတော်တော်များများမှာလည်း.. စစ်အာဏာရှင်တွေက တခုခုလမ်းကြောင်းခင်းလိုက်ပြီဆို..ဒါကြီးကို ကမ္ဘာတည်သရွေ့ထင်ကုန်ကြတာကွ…လူထုအားနဲ့ဖြုတ်ချရင်တောင်မဖြစ်နိုင်တော့ပါဘူးလို့ လက်မှိုင်ချကြတော့တာ…ဒီလိုသာဖြစ်စတမ်းဆိုရင်..ကမ္ဘာမှာ..ဒီမိုကရေစီလွတ်မြောက်လာတဲ့ တိုင်းပြည်ဆိုတာ..ရှိနိုင်စရာအကြောင်းမရှိတော့ဘူးပေါ့…ပြောမယ်ဆိုရင် ကျန်ပါသေးတယ်ကွာ…မင်းတို့လူငယ်တွေသာ..စိတ်ဓါတ်ခွန်အားတွေပြင်းထန်နေပါစေ…ဒို့မျှော်မှန်းတဲ့ ပန်းတိုင်ဟာ..တနေ့မှာရောက်ကိုရောက်ရမယ်ဆိုတာ..ငါယုံတယ်ကွာ….ဒီနေ့တော့ဒီလောက်နဲ့ နားကြရအောင်………..။\nအပိုင်း ၆ ဆက်ပါဦးမည်\n“ရုပ်သေးရုပ် ကြိုးရှုပ်လွှတ်တော်နဲ့ မြွေပူရာ ကင်းမေ...\nဦးဖိုးသာအောင် (နော်ဝေး) နှင့်ပြည်ပရောက် နိုင်ငံ...\n"ရောင်နီလာ နံနက်ခင်းဆီသို့ " ( အပိုင်း ၅ ) ( မောင်...